ഹാഷിം ഹാജിയുടെ ജമാഅത്ത് വിമർശനം ! ~ ഇസ്ലാമിക പ്രസ്ഥാനം\n1/07/2012 10:12:00 AM CKLatheef 10 comments\nഹാഷിം ഹാജി ജമാഅത്ത് മുജാഹിദ് വൃത്തത്തിൽ മാത്രമല്ല ജമാഅത്ത് വിമർശനത്തിൽ ശ്രദ്ധ കേന്ദ്രീകരിച്ച മറ്റുവിഭാഗങ്ങളിലും സുപരിചിതനാണ്. വസ്തുനിഷ്ഠമായ ജമാഅത്ത് വിമർശനം കൊണ്ടോ പാണ്ഡിത്യം കൊണ്ടോ അല്ല അദ്ദേഹം ശ്രദ്ധേയനായത്; മറിച്ച് ജമാഅത്തെ ഇസ്ലാമിയുമായി ന്യായമായ/അന്യായമായ പിണക്കവും തുടർന്ന് എറണാകുളം മദീനാ മസ്‌ജിദ് സംഭവങ്ങളിലൂടെയുമുണ്ടായ ഒരു തരം കുപ്രസിദ്ധി/സുപ്രസിദ്ധി കാരണമായിട്ടാണ്. ജമാഅത്ത് പക്ഷത്ത് നിന്ന് അദ്ദേഹത്തിന്റെ പിണക്കം ന്യായമോ അദ്ദേഹത്തിന്റെത് സുപ്രസിദ്ധിയോ അല്ല എന്നാണ് ഞാൻ മനസ്സിലാക്കിയിട്ടുള്ളത്. ഈ വിഷയത്തിൽ ഒരു പക്ഷെ അദ്ദേഹത്തിന്റെ പക്ഷത്ത് നിന്ന് ചിന്തിക്കുമ്പോൾ നേരെ തിരിച്ചാകാം. നിഷ്പക്ഷമായ ഒരു വായനയിൽ സത്യം രണ്ടിനും മധ്യയുമാകാം. അദ്ദേഹമെന്ന വ്യക്തിയും പ്രസ്തുത സംഭവവുമല്ല ഇവിടെ ഇനി വിഷയമാകാൻ പോകുന്നത് എന്നതിനാൽ ഇക്കാര്യത്തിൽ ഒരു വിധിതീർപ്പ് ആവശ്യമില്ലാത്തത് കൊണ്ടാണ് ഇങ്ങനെ പറഞ്ഞുവെച്ചത്.\nഇവിടെ വിഷയം പുതിയ ലക്കം ശബാബ് വാരിക അദ്ദേഹവുമായി നടത്തിയ അഭിമുഖത്തിൽ അദ്ദേഹം നടത്തിയ ജമാഅത്ത് വിമർശനമാണ്. അതിന് മുമ്പ് നയനിലപാടുകളിൽ ജമാഅത്തിനോട് അടുത്ത് നിൽക്കുന്നുവെന്ന് ധരിക്കപ്പെടുന്ന മുജാഹിദ് മടവൂർ വിഭാഗം പുതുതായി ഇറങ്ങിക്കൊണ്ടിരിക്കുന്ന എല്ലാ ലക്കങ്ങളിലും ജമാഅത്തിനെ കാര്യമായി ഉന്നം വെക്കുന്നതിന്റെ ഞാൻ മനസ്സിലാക്കിയ കാരണം കൂടി പങ്കുവെക്കാനാഗ്രഹിക്കുന്നു.\nഹുസൈൻ മടവൂരിന്റെ നേതൃത്വത്തിൽ തന്നെ മുജാഹിദ് സംഘടന പിളർന്നപ്പോൾ അവർ ഔദ്യോഗിക പക്ഷത്തുനിന്ന് ഏൽകേണ്ടി വന്ന ഏറ്റവും വലിയ ആരോപണവും ഇന്നും തുടർന്ന് കൊണ്ടിരിക്കുന്ന ആരോപണവും മടവൂർ വിഭാഗം ഇഖ് വാനിസത്തിന്റെയും മൗദൂദിസത്തിന്റെയും ആളുകളാണ് എന്നതാണ്. എന്നാൽ പലപ്പോഴും ഇസ്ലാമിക പ്രമാണങ്ങളുടെ അടിത്തറയിൽ നിന്ന് അതിനെ പ്രതിരോധിക്കുന്നതിന് പകരം അവർ ചെയ്തത്. ഇടക്കിടക്ക് തങ്ങളതല്ലെന്ന് വരുത്താൻ ജമാഅത്തെ ഇസ്ലാമിയെ അകാരണമായും യുക്തിരഹിതമായു വിമർശിക്കുക എന്നതാണ്. ഇപ്പോൾ മുജാഹിദ് വിഭാഗം വീണ്ടും പ്രതിസന്ധിയെ അഭിമുഖീകരിക്കുന്നു. ജിന്നൂരികൾ എന്ന് ആക്ഷേപിക്കപ്പെടുന്ന ഔദ്യോഗിക വിഭാഗം വീണ്ടും പിളർപ്പിലേക്ക് നീങ്ങുന്നു. അവരിലെ ഒരു വലിയ വിഭാഗത്തെ അതിര് കവിഞ്ഞവർ എന്ന പരാമർശത്തോടെ തിരുത്താൻ എ.പി.യുടെ കീഴിലുള്ള ഒരു വിഭാഗം ശ്രമിക്കുന്നു. ആരുടെ കൂടെ എത്ര പേർ എന്നത് പിളരാത്തതിനാൽ വ്യക്തമല്ല. പുറത്താക്കപ്പെടുമെന്ന് കരുതുന്ന സകരിയാ സലാഹിയുടെ പിന്നാലെയാണ് വലിയ ഒരു പക്ഷം എന്ന് തോന്നത്തക്ക പരിപാടികളാണ് പുറത്ത് കാണുന്നത്. ഇയ്യിടെ കണ്ട മുജാഹിദ് പോസ്റ്ററുകളിൽ മിക്കവയിലും സകരിയാ സ്വലാഹി പ്രഭാഷണം നടത്തുന്നുവെന്നതാണ് കാണുന്നത്. ചുരുക്കത്തിൽ ഒരു വലിയ പ്രതിസന്ധിയിലൂടെയാണ് മുജാഹിദ് പ്രസ്ഥാനം കടന്നുപോകുന്നത്. ജമാഅത്തെ ഇസ്ലാമിയെ ഈ സമയത്ത് പരമാവധി തെറ്റിദ്ധരിപ്പിച്ചില്ലെങ്കിൽ അത് മുജാഹിദ് പ്രസ്ഥാനത്തിന് വല്ലാത്ത ആൾചോർചയുണ്ടാക്കും എന്നവർ ഭയപ്പെടുന്നു. ഹമീദ് വാണിൻമേൽ ജമാഅത്ത് വിട്ടപ്പോൾ മുജാഹിദുകൾ ജമാഅത്ത് പിളരുമെന്ന് ഏറെ പ്രതീക്ഷിച്ചിരുന്നു. പക്ഷെ ജമാഅത്തിന്റെ ഘടന മനസ്സിലാക്കിയ അദ്ദേഹം അന്ന് തന്നെ ആ സ്വപനം വേണ്ടന്ന് തുറന്നടിച്ചു.\nഎന്നാലും മുജാഹിദുകൾ ഈ വിഷയത്തിൽ പ്രതീക്ഷ പുലർത്തികൊണ്ടിരുന്നു. തെരഞ്ഞെടുപ്പിലും, തുടർന്ന് ഓരോ സംഭവങ്ങളും ആരോപണങ്ങളുമുണ്ടാവുമ്പോൾ ജമാഅത്ത് പിളരുന്നുവെന്ന് അവർ പറഞ്ഞുകൊണ്ടിരുന്നു. അതത്ര എളുപ്പമല്ലെന്ന് തോന്നിയത് കൊണ്ടാവുമോ ആവോ പുതിയ തലക്കെട്ട് ജമാഅത്തെ ഇസ്‌ലാമി പൊളിഞ്ഞുവീഴാറായ വീട്! എന്നതാണ്. സത്യത്തിൽ ജമാഅത്തുകാരിലാർക്കും അങ്ങിനെ തോന്നുന്നതായി അനുഭവപ്പെടുന്നില്ല. ആരെങ്കിലും നേരിയ ഒരു ആശങ്ക ആ വിഷത്തിൽ പുലർത്തുന്നതും കണ്ടിട്ടില്ല. മാനുഷ്യരാൽ നിയന്ത്രിക്കപ്പെടുന്ന ഒരു സംഘടന എന്ന നിലക്ക് സ്വാഭാവികമായി ഉണ്ടാവുന്ന ചില പ്രശ്നങ്ങളല്ലാതെ എന്തെങ്കിലും അതിന് ഇന്നോളം സംഭവിച്ചതായി അറിയുന്നില്ല. അതോടൊപ്പം അത് പുതിയ തലത്തിലേക്ക് കൂടുതൽ ശക്തിയോടെ പ്രവേശിച്ചുകൊണ്ടിരിക്കുന്നതും നാം കാണുന്നു. പുതിയ രാഷ്ട്രീയ പാർട്ടി ആയാലും പുതിയ അതിന്റെ കീഴിൽ നടത്തപ്പെടുന്ന മാധ്യമം പത്രത്തിന്റെ പുതിയ ചാനലായാലും പൊളിഞ്ഞ് വീഴാറായ ഒരു വീട്ടിൽനിന്ന് പ്രതീക്ഷിക്കുന്ന തീരുമാനങ്ങളല്ല അവിടെ നിന്ന് കേട്ടുകൊണ്ടിരിക്കുന്നത്.\nഇനി ഈ ആരോപണം ഉന്നയിച്ചുകൊണ്ടിരിക്കുന്ന സംഘടനകളുടെ ഘടനാപരവും അവർ നടത്തിക്കൊണ്ടിരിക്കുന്ന സംരഭങ്ങളെക്കുറിച്ചും ആലോചിക്കുക. മടവൂർ വിഭാഗത്തിന് വർത്തമാനം എന്ന ഒരു പത്രമുണ്ട് അതിന്റെ നില ഇപ്പോൾ എന്താണ്. പ്രചാരണത്തിന് അവർ ഏതറ്റം വരെ പോയിട്ടും വെറുതെ കിട്ടിയാൽ പോലും മറിച്ചു നോക്കാൻ തോന്നാത്ത വിധം ശോചനീയി അത് തുടരുന്നു. അതേ സമയം അവർ പൊളിഞ്ഞുവിഴാറായി എന്ന് പറയപ്പെടുന്ന ജമാഅത്തെ ഇസ്ലാമിയുടെ പ്രവർത്തകർ നേതൃത്വം നൽകുന്ന പത്രം കഴിഞ്ഞ വർഷം എറ്റവും കൂടുതൽ വായനാ നിരക്ക് രേഖപ്പെടുത്തി മുന്നേറുന്നു. അതെ പോലെ ഔദ്യോഗിക വിഭാഗമെന്നറിയപ്പെടുന്ന എ.പി. വിഭാഗത്തിന്റെ തികച്ചും തെറ്റായ വാദങ്ങളെ പ്രതിരോധിക്കുന്നതിന് പകരം ജമാഅത്തെ ഇസ്ലാമിയെ വിമർശിച്ച് രക്ഷപ്പെടുവാനുള്ള ശ്രമം എത്രത്തോളം ദുർബലമാണ് അതിന്റെ സംവിധാനങ്ങൾ എന്നതിന്റെ തെളിവാണ്.\nമറുപക്ഷം അഥവാ എ.പി വിഭാഗമാകട്ടെ. അവരുടെ തീവ്രത കാരണം ചാനൽ പോയിട്ട് ഒരു വർത്തമാന പത്രം പോലും തുടങ്ങാൻ സാധിക്കാത്തത്രയും പിന്തിരിപ്പൻ സമീപനത്തിന്റെ വക്താക്കളാണ്. അതോടൊപ്പം ഒരു വലിയ പിളർപ്പിനെ എങ്ങനെ മറികടക്കണം എന്ന് എ.പി. അബ്ദുൽ കാദർ മൗലവിക്കോ കൂടെയുള്ളവർക്കോ ഒരു എത്തും പിടിയും കിട്ടുന്നില്ല. ഈ വിഡിയോകൾ ഒന്ന് കണ്ടുനോക്കുക. അവരുടെ യഥാർഥ ലക്ഷ്യം പോലും മറന്ന് പോയിട്ട് കാലം കുറേയായി. അവർ മുഖ്യ ദൗത്യമായി കണ്ടിരുന്ന മുസ്ലിംകളിലെ ശിർക്ക് ബിദ്അത്തുകൾക്കെതിരിലുള്ള പോരാട്ടം തീവ്രത കാരണം എൽ.സി.ഡി ക്ലിപ്പുകളിലൊതുങ്ങി. പ്രതിയോഗികളാകട്ടെ ഹൈടെക്ക് വിദ്യകളും സംവിധാനങ്ങളും ഉപയോഗിച്ച് ഒരിക്കലും പ്രതിരോധിക്കാനാവാത്ത തലത്തിലേക്ക് ഉയർന്നു. അതോടെ പ്രതിയോഗികളില്ലെങ്കിൽ നിലനിൽപ്പില്ലെന്ന് കരുതപ്പെടുന്ന മുജാഹിദുകൾ ജമാഅത്തിനെ സ്ഥാനത്തും അസ്ഥാനത്തും വിമർശിക്കാനാരംഭിച്ചു. അതിന്റെ സ്വാഭാവികമായ പരിണതിയാണ് ഇപ്പോൾ അനുഭവിക്കുന്നത്. ഇപ്പോൾ മുഖ്യ പ്രതിയോഗി മടവൂർ വിഭാഗം കഴിഞ്ഞാൽ സ്വന്തം അണികൾക്കുള്ളിലെ സകരിയാക്കൾ എന്ന വിഭാഗമാണ്.\nഈ രണ്ട് മൂജാഹിദുകളും തങ്ങളുടെ അണികളെ പിടിച്ച് നിർത്താനുള്ള അവസാന ശ്രമത്തിന്റെ ഭാഗമായിട്ടാണ്. ജമാഅത്തിനോട് വിരോധമുള്ളവരെ ഉപയോഗപ്പെടുത്തി അർഥ രഹിതമായ ആരോപണങ്ങളെ പ്രചരിപ്പിച്ച് ജമാഅത്തിനെ ഒന്നുമല്ലെന്ന് അണികളെ ബോധ്യപ്പെടുത്താനുള്ള ശ്രമം. ആരോപിക്കുന്നത് മുൻ ജമാഅത്തുകാരാകുമ്പോൾ അവയുടെ യുക്തിരാഹിത്യവിമർശനത്തിൽ നിന്നും വിവക്കേട്, കുശുമ്പ് എന്നവയിൽ നിന്നുമൊക്കെ സ്വന്തം പാർട്ടിയും പത്രവും സുരക്ഷിതമായിരിക്കുകയും ചെയ്യും. ഒരു വെടിക്ക് രണ്ട് പക്ഷി..\nജമാഅത്തിനെക്കുറിച്ച് അറിയാനാഗ്രിഹ്കുന്ന മുജാഹിദ് സുഹൃത്തുക്കളെ ഇത്തരം ആരോപണങ്ങളുടെ പൊള്ളത്തരം ബോധ്യപ്പെടുത്തുക എന്നത് മഹത്തായ ഒരു കാര്യമാണ്. തുടർന്ന് ഏതാനും പോസ്റ്റുകളിൽ ഹാഷിം ഹാജിയുടെ വിമർശനത്തെ പരിശോധിക്കാനാണ് ശ്രമിക്കുന്നത്. കാത്തിരിക്കുക....\nPosted in: അഭിമുഖം,നിരൂപണം,ശബാബ് വാരിക\nവിമർശനങ്ങളിലെന്തെങ്കിലും പുതുമയുള്ളതുകൊണ്ടോ വിഷയം പുതിയതായാതുകൊണ്ടോ അല്ല ഇതിവിടെ ചർചക്ക് വെക്കുന്നത്. മറിച്ച് ജമാഅത്തിനെതിരെ എന്ത് പറഞ്ഞാലും ആര് പറഞ്ഞാലും അത് വിശ്വസിക്കാവുന്ന ഒരു മാനസികാവസ്ഥയിലാണ് തങ്ങളുടെ അണികളെന്ന് പൂർണ ബോധ്യമുള്ളതാണ് ഇത്തരം ലേഖനങ്ങളും അഭിമുഖങ്ങളും മുജാഹിദ് പ്രസിദ്ധീകരണങ്ങളിൽ സ്ഥലം പിടിക്കുന്നത്. എങ്കിലു മനുഷ്യമനസ് ആർക്കും പൂർണമായും വരുതിയിൽ നിർത്താൻ കഴിയാത്ത ഒന്നാണ് എന്ന ഉത്തമ ബോധ്യമുള്ളതിനാൽ ആ വിഭാഗത്തിൽ നിന്ന് ചിന്തിക്കുന്നവർക്കായി ആരോപണങ്ങളുടെ മറുവശം കൂടി തുറന്ന് കാണിക്കുക മാത്രമാണ് ഇതിലൂടെ ഉദ്ദേശിക്കുന്നത്.\n11:59 AM, ജനുവരി 07, 2012\nജമാത്തിനെ ഇല്ലാതാക്കുക എന്നതാണല്ലോ മുജാഹിദുകളുടെ മുഖ്യ അജണ്ട. അതിന്നു വേണ്ടി ഏതറ്റം പോകാനും അവര് തയ്യാറാണ് എന്നതിന്റെ തെളിവ് കാണിക്കാന് നിന്നാല് തന്നെ നമ്മുടെ ജീവിതം പാഴായിപ്പോകും. ജമാത്തിനെ ഇല്ലാതാക്കാന് എന്റെ കയ്യില് ഉള്ള ചെറിയ ഒരു വിദ്യ അവര്‍ക്ക് വേണ്ടി ഇവിടെ എഴുതുന്നു. ജമാത്ത് രൂപീകരണം തൊട്ടു ഇന്നുവരെ അതില് നിന്ന് പുറത്തു പോയ ജീവിചിരുപ്പുള്ള എല്ലാവരെയും കണ്ടു പുതിയ ഒരു ജമാഅത്തെ ഇസ്ലാമി രൂപീകരിക്കാന് പറ്റിയാല് നിലവിലുള്ള ജമാത്തിന്നു വലിയ ക്ഷീണം ആകും. മുജാഹിദുകാര് വിളിച്ചാല് അവര് വരാതിരിക്കില്ല. കാരണം അവരുടെ ചിലവിലാണല്ലോ ഇവര് പുറത്തു വന്നതും ജീവിക്കുന്നതും. ഞാന് മുജാഹിദുകാരെ വെല്ലു വിളിക്കുന്നു. ഇതിനു ദൈര്യമുണ്ടോ..?? അപ്പോള് മനസ്സിലാകും ജമാഅത്തെ ഇസ്ലാമിയുടെ ഇസ്സത്ത്... അല്ലാതെ നിങ്ങളെപ്പോലെയുള്ള ആദര്‍ശ പാപ്പരത്തം കൈ മുതലായുള്ള കള്ള തൌഹേദുകാരല്ല ജമാത്തുകാരെന്നു.\n2:18 PM, ജനുവരി 07, 2012\n7:06 PM, ജനുവരി 07, 2012\nആദര്‍ഷമില്ലാത്ത ജമാഅത്തെ എങ്ങനെ പിളരും ..???\nപിന്നെ പിളരില്ല.. ഓരോരുത്തരും കൊഴിഞ്ഞു പോകും .. മര്ക്ഷിസ്ടിലൊട്ടൊ ലീഗിലോട്ടോ .. അങ്ങനെ വേറെ ഏതെന്കിലും രാഷ്ട്രീയ പാര്‍ട്ടിയിലേക്ക് ..\n"തറ ഇല്ലാതെ കൂര പണിയാന് ശ്രമിക്കുന്നവര് , ജമാഅത്തെക്കാര്""\n7:10 PM, ജനുവരി 07, 2012\nനിങ്ങളുടെ ലക്‌ഷ്യം തന്നെ തെറ്റിയിരിക്കുന്നു ... നിങ്ങളുടെ ഭരണഘടന നോക്കൂ... ബിദ്അത്ത് .. അതിനെ എതിര്‍ക്കല്,,.... പിന്നെ സുന്നത്ത്,,, അതിനെ പിന്‍പറ്റല്...,,,, ഒക്കെ മറന്നു നിങ്ങള്...,,, പുതിയ ജമാഅത്തെകാര് സ്വന്തം ഭരണഘടന ഒരാവര്‍ത്തി വായിച് ഇപ്പോഴത്തെ ജമാത്തെയുമായി ഒന്ന് താരതമ്യം ചെയൂ... അപ്പൊ കാണാം വൈരുധ്യം... നിങ്ങള് ദീനിന്റെ വിഷയത്തില് ഓരോ ജമാത്തെക്കാരനും ഇഷ്ടമുള്ളത് ചെയ്യാം... സുന്നത്ത് .. അത് ശാഗാപരം... എന്നാല് ഒരു എലെക്ഷിഒന് വന്നാല് ജമാഅത്തെക്കാര് ആര്‍ക്ക് വോട്ട് ചെയ്യണം എന്ന് ഹിറാ സെന്റെറില് നിന്നും അമീര് പറയും കുഞ്ഞാടുകള് അത് പോലെ ചെയ്യും... എന്നാ ദീനിന്റെ വിഷയത്തില് .. സുന്നത്തിന്റെ വിഷയത്തില് ഇങ്ങനെ ഒരു നിര്‍ബന്ധ ബുദ്ധി എന്തേ ഇല്ലാതെ പോയത്...,,, നിര്‍ബന്ധം ഇല്ലെങ്കില് പോട്ടെ ,, എന്തിനാ അവയെ പുച്ചിക്കുകയും നിസാരമാക്കുകയും ശാഗാപരം എന്നൊക്കെ പറയ്യുനത്..\nഅല്ലാഹു നമ്മളെ എല്ലാം നേരായ മാര്‍ഗത്തില് ജീവിച്ചു മരിക്കാന് അനുഗ്രഹിക്കട്ടെ...\n7:28 PM, ജനുവരി 07, 2012\nനല്ല ലക്‌ഷ്യം... പക്ഷെ ഇപ്പൊ കൂടെ ദീന് ഇല്ലെന്നു മാത്രം... വെറും ഇഖ്‌ാമ ഒള്ളു...\nആദര്‍ശം, വിശ്വാസം, ആരാധനകള്, സ്വഭാവചര്യകള് .. ഇതൊക്കെ എവിടെ പോയ്യി.. ഇത് ആരില് നിന്നുമാ പടികേണ്ടതും ചെയ്യേണ്ടതും... ഇതിലൊക്കെ അഡ്ജസ്റ്റ്മെന്റ് നടക്കോ..?? അത് കൊയപ്പമില്ലാലെ..\nഈ ദൈവ പ്രീതി എങ്ങനെയാ നേടുക.. പത്രത്തില് അര്‍ദ്ധ നഗ്ന സ്ത്രീകളുടെ പരസ്യം കൊടുത്താല് ലഭിക്കുമോ..?? ദൈവത്തിന്റെ പുത്രന് എന്ന് പറഞ്ഞു ജന്മദിനം ആഘോഷിക്കുന്നവര്‍ക്ക് ആശംസ പറഞ്ഞാല് കിട്ടോ..?? അതല്ലാ ഖുര്‍ആനില് ആയത്തിന് പ്രാവാചകന് പഠിപ്പികാത്ത അര്‍ഥം വെയ്ച്ചാല് കിട്ടോ ദൈവ പ്രീതി..?? അതല്ല സ്വഹാബികളെ തെറി വിളിക്കുന്ന ശിയാകളുടെ പുസ്തകം മലയാളത്തിലേക്ക് തര്‍ജമ ചെയ്ത് അടിചിരക്കിയാല് കിട്ടോ..?? ഇനി നേതാവിന്റെ (മൌദൂദിയുടെ) തഫ്സീര് മലയാളത്തിലേക്ക് തര്‍ജമ ചെയ്യുമ്പോള് തങ്ങള്‍ക്ക് പറ്റാത്തത് കക്കുമ്പോള് (കള്ളന്മാര്) ,) കിട്ടോ ഈ ദൈവ പ്രീതി..? അതല്ല സുന്നത്ത് (നബി ചര്യ) മുറുകെ പിടിക്കുകയും ജീവിതത്തില് പകര്‍ത്തുകയും ചെയ്യുന്നവരെ തെറി വിളിച്ചാല് കിട്ടോ..?? ബിദ്അത്ത്കളെ നഗഷിഘാന്ധം എതിര്ര്‍ക്കുന്നവരെ ബിന്നിപ്പുക്കാര് എന്ന് വിമര്‍ശിച്ചാല് കിട്ടോ..?? സ്വഹീഹായ ഹദീസുകള് (ജമാഅത്തിന്റെ ഇത്തിരി പോന്ന )ബുദ്ധിക്ക് യോചിക്കുന്നില്ല എന്ന് പറഞ്ഞു തള്ളുകയും കളിയാക്കുകയും ചെയ്‌താല് കിട്ടോ ദൈവ പ്രീതി..?? അപ്പൊ ബുദ്ധി പണയം വെയ്ക്കാത്ത ജമാത്തെക്കാര് ചിന്തിച്ചോ.. ശെരിക്കും ചിന്തിചോള്ളൂ..!!\nഎങ്ങനെ..?!!! ദീനിനെ പൂര്‍ണമായി പിന്തുടെരുകെയോ..?? ആര് ജമാതെക്കാരോ.. നല്ല കഥ..\nചിരിപ്പിക്കരുത്... നിങ്ങള് ഒരു സ്ഥലത്ത് പറയും സുന്നത്ത് (നബിചര്യ , മാതൃക) ശാഗാപരം.. കാര്യമില്ല എന്നൊക്കെ.. അപ്പൊ ഇങ്ങള് ഈ പറഞ്ഞതോ..??\n8:21 PM, ജനുവരി 07, 2012\n"നല്ല ലക്‌ഷ്യം... "\nഅല്ലാഹുവിന്റെ പ്രീതിയും പരലോകവിജയവും നേടാന് ഇഖാമത്തുദ്ദീനിനുവേണ്ടി പരിശ്രമിക്കുക തന്നെയാണ് എല്ലാ മുസ്ലിമും ചെയ്യേണ്ടത്. പ്രവാചകരുടെ ലക്ഷ്യവും ഇത് തന്നെയായിരുന്നു ... അജ്ഞാതനായതിനാല് താങ്കളുടെ ലക്ഷ്യവും അജ്ഞാതം തന്നെ!\nതാങ്കള്‍ക്ക് ചിരിവരും....!. പല അജ്ഞരും അജ്ഞാതരും ചിരിക്കാറുള്ളതുപോലെ.\n"ദീനിന്റെ സംസ്ഥാപനത്തിനുള്ള ഉത്തമവും പ്രായോഗികവുമായ മാതൃക മുഹമ്മദ്(സ)യും സച്ചരിതരായ ഖലീഫമാരും സ്ഥാപിച്ചിട്ടുള്ളതാണ്" എന്നേ മുസ്ലിങ്ങള്‍ക്ക് എപ്പോഴും പറയാന് കഴിയൂ, ലോകം മുഴുവന് അത് കേട്ട് ചിരിച്ചാലും !\nതാങ്കള്‍ക്ക് ആരെയും എന്തിനെയും എങ്ങനെയും വിമര്‍ശിക്കാം....\nപക്ഷെ അതിനുമുമ്പ് വെക്തമാക്കേണ്ടത്; താങ്കള് വിമര്‍ശിക്കുന്നത് ജമാഅത്തെ-ഇസ്ലാമി എന്ന സംഘടനയെയാണോ അതോ\nമറ്റെല്ലാ മനുഷ്യരെയും പോലെ ജമാത്തുകാര്‍ക്കും ഉണ്ടാകാവുന്ന തെറ്റുകളെയാണോ എന്ന്\nരണ്ടായാലും കുഴപ്പമില്ല (വെക്തത ഉണ്ടാവണമെന്ന് മാത്രം) രണ്ടും കൂടി കുഴച്ച് പറയുന്നത് നല്ല ഉദ്ദേശത്തോടെ അല്ലെന്ന് വെക്തം\nമുസ്ലിങ്ങളുടെ തെറ്റുകള് മുന്‍നിര്‍ത്തി ഇസ്ലാമിനെ വിമര്‍ശിക്കുന്നതും, പ്രമാണങ്ങളെ മുന്‍നിര്‍ത്തി ഇസ്ലാമിനെ വിമര്‍ശിക്കുന്നതും ഒരുപോലെയല്ലല്ലോ...\nആദ്യത്തെ രീതി സ്വീകരിക്കുന്നത് പ്രാമാണികമായി വിമര്‍ശിക്കാന് കെല്‍പ്പില്ലാത്തവര് മാത്രമാണ് !.\n10:22 PM, ജനുവരി 07, 2012\n10:58 PM, ജനുവരി 07, 2012\nനല്ലൊരു പോസ്റ്റ്. സകരിയ്യാക്കള് (പ്രയോഗത്തിന് ഐഎസ്എമ്മിന് കടപ്പാട്) വ്യാപകമായ വോട്ടു പിടുത്തം തുടങ്ങിക്കഴിഞ്ഞു. രണ്ടു ഭാഗത്ത് നിന്നും ചോര്‍ന്നു ജമാഅത്തില് എത്തിപ്പെടാന് സാധ്യതയുള്ളവരെ വളവീശാനുള്ള ശ്രമം തന്നെയാണ് ശബാബിന്റെത്. വായനയില് കൂടെയുണ്ട്.\n1:54 PM, ജനുവരി 08, 2012\nഇസ്‌ലാമിക പ്രമാണങ്ങളോ സലഫുസ്വാലിഹുകളുടെ അഭിപ്രായങ്ങളോ മുൻ‌നിർത്തി ജമാ‌അത്തെ ഇസ്‌ലാമിയെ എതിർക്കാൻ പറ്റില്ലെന്ന് ബോദ്ധ്യപ്പെട്ടപ്പോൾ നുണപ്രചരണങ്ങളും തെറ്റിദ്ധരിപ്പിക്കലും അസൂത്രണം ചെയ്ത് ജമ‌അത്തിനെതിരെ പോരാട്ടം തുടങ്ങിയ കേരളത്തിലെ സലഫീ പ്രസ്ഥാനത്തിൽ വിവേകമുള്ള ഒരാൾ പോലും ആ തെറ്റിനെതിരെ പ്രതികരിച്ചില്ല. അവരെല്ലാവരുമ്ം ഒറ്റക്കെട്ടായിരുന്നു. ഓരോ നേതാവും ആകാശവും ഭൂമിയും നടുങ്ങുന്ന നുണകൾ കെട്ടിച്ചമക്കാൻ മത്സരിക്കുകയായിരുന്നു. ഏതെങ്കിലും വിവേകികൾ അന്ന് ആ കൂട്ടത്തിൽ ഉയർന്നു വന്നിരുന്നു എങ്കിൽ ഇന്ന് കേരളത്തിൽ കള്ളന്മാരുടേതല്ലാത്ത ഒരു വിഭാഗം സലഫികളെയെങ്കിലും കാണാമായിരുന്നു. പക്ഷേ അതുണ്ടായില്ല. വർഷങ്ങൾ അല്ലാഹു അവർക്ക് ചിന്തികാനായി സമയം കൊടുത്തു. ഒടുവിൽ ഓരോ മുജാഹിദിനും ഓരോ ദീൻ എന്ന നിലക്ക് അവരെ ഭിന്നിപ്പിച്ചിരിക്കുന്നു. മുജാഹിദുകളല്ലാത്തവർക്ക് ഇതിൽ വലിയ പാഠമുണ്ട്.\n3:57 PM, ജനുവരി 08, 2012


മാഡ്രിഡ്: അമ്മയെ കൊന്ന് മാംസം ഭക്ഷിച്ച കേസില് സ്പാനിഷ് പൗരന് ആല്‍ബര്‍ട്ടോ സാഞ്ചസ് ഗോമെസിന് (28) കോടതി 15 കൊല്ലം തടവുശിക്ഷ വിധിച്ചു. കിഴക്കന് മാഡ്രിഡില് 2019ലാണ് ആല്‍ബര്‍ട്ടോ അറുപതുവയസ്സുള്ള അമ്മ മരിയ സോളേഡാഡ് ഗോമസിനെ കഴുത്തുഞെരിച്ച് കൊന്നത്. ശേഷം ശരീരഭാഗങ്ങള് മുറിച്ച് പാത്രങ്ങളിലാക്കി രണ്ടാഴ്ചയോളം സൂക്ഷിച്ച് ആഹാരമാക്കി.\nവളര്‍ത്തുനായക്കും ഈമാംസം കഴിക്കാന് നല്‍കി. മരിയയുടെ സുഹൃത്തിന്റെ സംശയത്തില് പോലീസ് നടത്തിയ അന്വേഷണത്തിലാണ് ആല്‍ബര്‍ട്ടോ അറസ്റ്റിലായത്. സംഭവസമയം ആല്‍ബര്‍ട്ടോ മനോരോഗ ചികിത്സയിലായിരുന്നെന്ന വാദം കോടതി അംഗീകരിച്ചില്ല. 15 വര്‍ഷത്തെ ജയില്‍ശിക്ഷയ്‌ക്കൊപ്പം മൃതദേഹത്തോട് അനാദരവ് കാട്ടിയതിന് അഞ്ചുമാസം അധികതടവും ഇയാള് അനുഭവിക്കണം.\nകൂടാതെ, സഹോദരന് നഷ്ടപരിഹാരമായി 73,000 ഡോളര് നല്‍കാനും കോടതി വിധിച്ചു. ആല്‍ബര്‍ട്ടോ സ്ഥിരമായി അമ്മയോട് കലഹിക്കാറുണ്ടെന്നും പോലീസ് പലതവണ താക്കീത് നല്‍കിയിരുന്നെന്നും സ്പാനിഷ് മാധ്യമങ്ങള് റിപ്പോര്‍ട്ടുചെയ്തു.


കഥയറിഞ്ഞ് ആട്ടം കാണൂ: ബാലിവിജയം\nകല്ലൂര് നീലകണ്ഠന് നമ്പൂതിരിപ്പാട് രചിച്ച ആട്ടകഥകളില്\nഏറ്റവും പ്രശസ്തമായതാണ് ‘ബാലിവിജയം’. കഥകളിക്കുയോജിച്ചതും നര്‍മ്മരസം നിറഞ്ഞതുമായ രചനയാണിത്.\nവരബലത്താല് പ്രതാപിയായിതീര്‍ന്ന രാവണന്\nത്രൈലോക്യവിജയം ചെയ്യുന്നതും, പിന്നീട് നാരദനാല് പ്രേരിതനായി ബാലിയുടെ വാലില് ബന്ധിതനാകുന്നതുമായ ഉത്തരരാമായണത്തിലെ കഥാഭാഗങ്ങളാണ് ഈ ആട്ടകഥയുടെ ഇതിവൃത്തം.\nഇന്ദ്രനും അന്ദ്രാണിയുമായുള്ള ശൃംഗാര രംഗമാണ് ആദ്യത്തേത്.\nരണ്ടാം രംഗത്തില് രാവണന് ഇന്ദ്രനെ ബന്ധനസ്ഥനാക്കണമെന്നുള്ള തന്റെ മോഹം പുത്രനായ മേഘനാദനെ അറിയിക്കുന്നു. മായായുദ്ധം നടത്തി ഇന്ദ്രനെ ബന്ധിച്ച് അങ്ങയുടെ മുന്‍പില് വെയ്ച്ച് നമസ്ക്കരിച്ചുകൊള്ളാം എന്ന മേഘനാദന്റെ വാക്കുകള് കേട്ട് മോദത്തോടെ രാവണന് പോരിനു പുറപ്പെടുന്നു. മൂന്നാം രംഗത്തില് രാവണന് ഇന്ദ്രനെ പോരിനുവിളിക്കുന്നു. ഇന്ദ്രനുമായുള്ള യുദ്ധത്തില് രാവണനു തളര്‍ച്ച നേരിടുന്ന ഘട്ടത്തില് മേഘനാദനെത്തി ഇന്ദ്രനെ നേരിട്ട്, ബന്ധിച്ച് ലങ്കയിലേയ്ക്ക് കൊണ്ടുപോകുന്നു. നാലാം രംഗത്തില് ലങ്കയിലെത്തുന്ന ബ്രഹ്മാവിന്റെ ആജ്ഞയനുസ്സരിച്ച് രാവണന് ഇന്ദ്രനെ ബന്ധിവിമുക്തനാക്കുന്നു. ഇന്ദ്രന് മനോമൌഢ്യത്തോടെ സ്വസ്ഥാനത്തെ പ്രാപിക്കുന്നു. അപമാനഭാരത്താല് ദു:ഖിതനായ ദേവേന്ദ്രസമീപമെത്തുന്ന ശ്രീനാരദമഹര്‍ഷി, ഇന്ദ്രപുത്രനായ ബാലിയെകൊണ്ടുതന്നെ രാവണന്റെ ഗര്‍വ്വഭംഗം വരുത്തുന്നതിന് ഉപായം കണ്ടിട്ടുണ്ടെന്ന് അറിയിച്ച് ഇന്ദ്രനെ സന്തോഷിപ്പിക്കുന്നു അഞ്ചാം രംഗത്തില്. രംഗം ആറില് രാവണനും മണ്ഡോദരിയുമായുള്ള ശൃഗാരപദമാണ്. രാവണനെ പ്രകീര്‍ത്തിച്ചുകൊണ്ട് ലങ്കയിലെത്തുന്ന നാരദമഹര്‍ഷിയെ സ്വീകരിച്ചിരുത്തി രാവണന് ലോകവര്‍ത്തമാനങ്ങള് ചോദിച്ചറിയുന്നു ഏഴാം രംഗത്തില്. ലോകവാസികളെല്ലാം രാവണനെ ഭയഭക്തിയോടെയാണ് കരുതുന്നതെന്നും എന്നാല് മത്തനായ ബാലിക്കുമാത്രം രാവണനോട് മത്സരമുണ്ടെന്നും നാരദന് അറിയിക്കുന്നു. ഇതുകേട്ട് ക്രുദ്ധനായ രാവണന് മര്‍ക്കടന്റെ അഹങ്കാരം ഒട്ടും താമസിയാതെ നശിപ്പിക്കുന്നുണ്ട് എന് വീരവാദം മുഴക്കി നാരദനോടൊപ്പം പുറപ്പെടുന്നു. എട്ടാം രംഗത്തില് ബാലിയുടെ സമീപത്തേയ്ക്കു പുറപ്പെടുന്ന രാവണന് ലങ്കയുടെ കാവലിന് ലങ്കാലക്ഷിയെ ചുമതലപ്പെടുത്തുന്നു. തന്റെ പിതാവിനെ രാവണന് കാരാഗൃഹത്തില് പാര്‍പ്പിച്ചുവെന്നും, പകരം വീട്ടാനായി അവനെ ഉപായം പറഞ്ഞ് തന്റെ മുന്നില് വരുത്താമെന്നും ഉള്ള നാരദന്റെ വാക്കുകള് കേട്ട വാനരരാജാവായ ബാലി, ദശമുഖനെ എങ്ങിനെ ശിക്ഷിക്കണമെന്ന് അനുജനായ സുഗ്രീവനോടും മന്ത്രിയായ ഹനൂമാനോടും കൂടിയാലോചികുന്നു രംഗം ഒന്‍പതില്. പത്താം രംഗത്തില് സമുദ്രസ്തീരത്തെത്തുന്ന ബാലി നാരദന് പറഞ്ഞതനുസ്സരിച്ച് രാവണന്റെ ആഗമനത്തെ പ്രതീക്ഷിച്ച് ഇരിക്കുന്നു. സമുദ്രതീരത്ത് ഉദകതര്‍പ്പണം ചെയ്തിരിക്കുന്ന ബാലിയെ നാരദന് രാവണന് കാട്ടിക്കോടുക്കുന്നു രംഗം പതിനൊന്നില്. വാനരചക്രവര്‍ത്തിയുടെ ഭയങ്കരസ്വരൂപം കണ്ട് തന്റെ ഉദ്യമം സാഹസമായിപ്പോയി എന്ന് ലങ്കാധിപന് ചിന്തിക്കുന്നു. തുടര്‍ന്ന് അപമാനഭയത്താലും നാരദപ്രേരണയാലും രാവണന് ബാലിയെ ബന്ധിക്കുവാനായി ശ്രമിക്കുന്നു. എന്നാല് രാവണന് ബാലിയുടെ വാലിനാല് ബന്ധിതനായിതീരുന്നു. ഇതു കണ്ട് നാരദന് കൃതാര്‍ത്ഥനായി മറയുന്നു. വാലില് കുടുങ്ങിയ ദശകണ്ഠന്റെ ദീനാലാപം കേട്ട് ബാലി തിരിഞ്ഞുനോക്കി, ആളെ തിരിച്ചറിഞ്ഞതായി നടിച്ച്, സന്തോഷത്തോടുകൂടി രാവണനെ ബന്ധവിമുക്തനാക്കുന്നു. ബാലിയുടെ പരിഹാസങ്ങളില് ലജ്ജിതനായ രാവണന് ക്ഷമചോദിക്കുന്നു. അത്രയും ഭയമുണ്ടെങ്കില് മേലില് നിന്നോട് ശത്രുതയില്ല എന്നു പറഞ്ഞ് ബാലി രാവണനുമായി സഖ്യം ചെയ്തശേഷം ലങ്കേശനെ യാത്രയാക്കുന്നു. നമ്മുടെ കാംക്ഷിതം സഫലമായി എന്നുള്ള വിവരം നാരദന് സ്വര്‍ഗ്ഗത്തിലെത്തി ഇന്ദ്രനെ ധരിപ്പിക്കുന്നതാണ് അന്ത്യരംഗം.\nചൊല്ലിയാട്ടത്തിനും ആട്ടത്തിനും വകയുള്ള ആട്ടകഥയാണ്\nബാലിവിജയം. കളരി ചിട്ടയുടെ സങ്കേതബദ്ധതയും സൌന്ദര്യത്തികവും കൊണ്ട് ശ്രദ്ധേയമായിതീര്‍ന്നിട്ടുള്ള ‘പഞ്ചരാവണന്മാരില്’ ഒന്നാണ് ബാലിവിജയത്തിലെ രാവണന്. ബാലിവധം, തോരണയുദ്ധം, രാവണോത്ഭവം, കാര്‍ത്തവീര്യാര്‍ജ്ജുനവിജയം എന്നിവയിലേതാണ് മറ്റു നാല് രാവണന്മാര്.\n1.‘അരവിന്ദദളോപമനയനേ’ എന്ന രാവണന്റെ പതിഞ്ഞപദം അടങ്ങുന്ന ആറാം രംഗം ചിട്ടപ്രധാനമായതാണ്. ഇതിലെ ‘കരവിംശതി’ എന്ന ചരണം ചൊല്ലിയാട്ടത്തിനൊപ്പം നല്ല രസാഭിനയവും ആവശ്യമായതാണ്. മണ്ഡോദരിയെ ചുംബിക്കുവാനായി രാവണന്റെ പത്തു മുഖങ്ങളും, ആലിംഗനം ചെയ്യുവാനായി ഇരുപത് കൈകളും തമ്മില് തമ്മില് വലുതായി കലഹിക്കുന്നു എന്നാണ് ഈ ചരണത്തിലെ ആശയം. ഈ ഭാഗത്തെ നവരസാഭിനയവും തുടര്‍ന്നുള്ള ഇരട്ടിയും സവിശേഷമാണ്.\n2.ആറാം രംഗാന്ത്യത്തിലെ നാരദന്റെ വരവാട്ടവും, ഏഴാം രംഗാരംഭത്തിലെ നാരദസ്തുതികള് കേട്ടുള്ള പ്രതികരണങ്ങളും രാവണന്റെ മറ്റുചില അഭിനയപ്രാധാന്യമുള്ള ഭാഗങ്ങളാണ്.\n3. ഏഴാം രംഗത്തിലെ രാവണന്റെ ‘കൈലാസോദ്ധാരണം’, ‘പാര്‍വതീവിരഹം’ എന്നീ ആട്ടങ്ങളാണ് ഇതിലെ എറ്റവും പ്രാധാനമായ ഭാഗം.\nഇപ്പോള് നടപ്പിലുള്ള അവതരണ രീതി\nഇന്ദ്രനും ഇന്ദ്രാണിയുമായുള്ള ആദ്യ രംഗം മുതല്\nഇന്ദ്രനും നാരദനുമായുള്ള അഞ്ചാം രംഗം വരെയുള്ള പൂര്‍വ്വഭാഗവും, എട്ട്,ഒന്‍പത്,രംഗങ്ങളും ഒഴിവാക്കിക്കൊണ്ട് ആറ്,ഏഴ്,പത്ത്, പതിനൊന്ന് രംഗങ്ങള് മാത്രം അവതരിപ്പിക്കുന്നതാണ് ഇപ്പോള് നടപ്പിലുള്ള രീതി.\nസമ്പാദനം മണി,വാതുക്കോടം സമയം 1:15:00 PM\nഈയിടെയാണ് താങ്കളുടെ ബ്ലോഗ് കണ്ടത്. ഈ സംരംഭത്തിന് എല്ലാ ഭാവുകങ്ങളും.\nകഥകളി പടങ്ങള് കൂടി ഉള്‍പ്പെടുത്തിയാല് ഉപകാരമായിരുന്നു.\n2010, സെപ്റ്റംബർ 15 7:56:00 AM IST


അസസുദീന് ഒവൈസി കോവിഡ് പ്രതിരോധ കുത്തിവയ്പ് എടുത്തു; സ്വീകരിച്ചത് കോവിഷീല്‍ഡിന്റെ ആദ്യ ഡോസ് - കണ്ണൂരാൻ വാർത്ത\nHome Unlabelled അസസുദീന് ഒവൈസി കോവിഡ് പ്രതിരോധ കുത്തിവയ്പ് എടുത്തു; സ്വീകരിച്ചത് കോവിഷീല്‍ഡിന്റെ ആദ്യ ഡോസ്\nഅസസുദീന് ഒവൈസി കോവിഡ് പ്രതിരോധ കുത്തിവയ്പ് എടുത്തു; സ്വീകരിച്ചത് കോവിഷീല്‍ഡിന്റെ ആദ്യ ഡോസ്\nഹൈദരാബാദ്: എഐഎംഐഎം അധ്യക്ഷന് അസദുദീന് ഒവൈസി തിങ്കളാഴ്ച കോവിഡ് പ്രതിരോധ കുത്തിവയ്പ് എടുത്തു. രാജ്യത്ത് സിറം ഇന്‍സ്റ്റിറ്റ്യൂട്ട് ഉത്പാദിപ്പിക്കുന്ന കോവിഷീല്‍ഡിന്റെ ആദ്യ ഡോസാണ് ഹൈദരാബാദ് ആശുപത്രിയില് സ്വീകരിച്ചത്. അസ്ട്രസെനക-ഓക്‌സ്‌ഫോര്‍ഡ് വാക്‌സിനാണ് ഇന്ത്യയില് സിറം ഇന്‍സ്റ്റിറ്റ്യൂട്ട് ഉത്പാദിപ്പിക്കുന്നത്.\nഅര്‍ഹതയുള്ളവര് എത്രയുംവേഗം വാക്‌സിന് എടുക്കണമെന്ന് 51 കാരനായ ഒവൈസി അഭ്യര്‍ഥിച്ചു. ഹൈദരാബാദില്‍നിന്നുള്ള ലോക്‌സഭാംഗമായ ഒവൈസി അടുത്തിടെ കോവിഷീല്‍ഡിന്റെ ഫലപ്രാപ്തിയെ ചോദ്യം ചെയ്ത് രംഗത്തെത്തെത്തിയിരുന്നു. വാക്‌സിന് 65 കഴിഞ്ഞവരില് രക്തം കട്ടിപിടിക്കാനിടയാക്കുമെന്ന ചില യൂറോപ്യന് മാധ്യമങ്ങളുടെ റിപ്പോര്‍ട്ട് ചൂണ്ടിക്കാട്ടിയായിരുന്നു പരാമര്‍ശം65 മുകളിലുള്ള ആളുകളില് വാക്‌സിന് പ്രവര്‍ത്തിക്കില്ലെന്നും അദ്ദേഹം പറഞ്ഞിരുന്നു.\nഇന്ത്യയില് അടിയന്തര ഉപയോഗത്തിനായി ഡിജിസിഐ അനുമതി നല്‍കിയ രണ്ടു വാക്‌സിനുകളില് ഒന്നാണ് കോവിഷീല്‍ഡ്. കോവാക്‌സിന് ആണ് രണ്ടാമത്തേത്. ഹൈദരാബാദിലെ ഭാരത് ബയോടെക് വികസിപ്പിച്ച ഈ വാക്‌സിന് പൂര്‍ണമായും തദ്ദേശീയമാണ്.


കൊവിഡ് 19; യുഎഇയില് രണ്ട് മരണങ്ങള് കൂടി, ഇതുവരെ നടത്തിയത് 2.20 ലക്ഷം പരിശോധനകള് | two deaths and 41 new cases of covid 19 coronavirus reported in uae\nRiyadh Saudi Arabia, First Published 30, Mar 2020, 9:58 PM\nചികിത്സയില് കഴിഞ്ഞിരുന്ന മൂന്ന് പേര്‍ക്ക് രോഗം ഭേദമായതായും അധികൃതര് അറിയിച്ചു. കൊവിഡ് 19 ബാധിച്ച് രാജ്യത്ത് ഇതുവരെ അഞ്ച് പേരാണ് മരിച്ചത്. 48കാരനായ അറബ് പൌരനും 42കാരിയായ ഏഷ്യന് വനിതയുമാണ് ഇന്ന് മരിച്ചത്.\nഅബുദാബി: കൊവിഡ് 19 ബാധിച്ച് ചികിത്സയിലായിരുന്ന രണ്ട് പേര്‍കൂടി തിങ്കളാഴ്ച മരണപ്പെട്ടതായി യുഎഇ ആരോഗ്യ-പ്രതിരോധ മന്ത്രാലയം അറിയിച്ചു. ഇന്ന് 41 പേര്‍ക്ക് രാജ്യത്ത് വൈറസ് ബാധ സ്ഥിരീകരിക്കുകയും ചെയ്തു. ഇതോടെ രാജ്യത്ത് ഇതുവരെ വൈറസ് ബാധ സ്ഥിരീകരിച്ചവരുടെ എണ്ണം 611 ആയി.\nചികിത്സയില് കഴിഞ്ഞിരുന്ന മൂന്ന് പേര്‍ക്ക് രോഗം ഭേദമായതായും അധികൃതര് അറിയിച്ചു. കൊവിഡ് 19 ബാധിച്ച് രാജ്യത്ത് ഇതുവരെ അഞ്ച് പേരാണ് മരിച്ചത്. 48കാരനായ അറബ് പൌരനും 42കാരിയായ ഏഷ്യന് വനിതയുമാണ് ഇന്ന് മരിച്ചത്. ഇതുവര്‍ക്കും നേരത്തെ തന്നെ ഹൃദയസംബന്ധമായ അസുഖങ്ങളുണ്ടായിരുന്നു. ഇന്നലെ യുഎഇയില് ഒരാള് കൊവിഡ് ബാധിച്ച് മരിച്ചിരുന്നു. 102 പേര്‍ക്കാണ് ഇന്നലെ രാജ്യത്ത് രോഗം സ്ഥിരീകരിച്ചത്.\nഇന്നലെ വരെയുള്ള കണക്കുകള് പ്രകാരം 2,20,000 ടെസ്റ്റുകളാണ് കൊറോണ വൈറസ് കണ്ടെത്താനായി രാജ്യത്ത് നടത്തിയതെന്ന് അധികൃതര് അറിയിച്ചു. 10 ലക്ഷം പേരില് 22,900 പേരില് എന്ന കണക്കിലാണ് ഇതുവരെ പരിശോധന നടത്തിയതെന്നും അധികൃതര് അറിയിച്ചു. ലോകത്തു തന്നെ ഏറ്റവുമധികം പരിശോധനകള് നടത്തുന്ന കാര്യത്തില് രണ്ടാം സ്ഥാനത്താണ് യുഎഇ. രാജ്യത്തെ സ്കൂളുകളില് നടപ്പാക്കിയിരിക്കുന്ന ഇ-ലേണിങ് സംവിധാനം ഈ അക്കാദമിക വര്‍ഷത്തിന്റെ അവസാനം വരെ നീളുമെന്നും അറിയിച്ചിട്ടുണ്ട്.\nLast Updated 30, Mar 2020, 9:58 PM


ഗാസയിലേക്ക് എണ്ണ ഉത്പന്നങ്ങളുമായെത്തുന്ന വാഹനങ്ങള്‍ക്ക് ഇസ്രായേല് വിലക്ക്\nപാചകവാതകം, ഭക്ഷ്യധാന്യങ്ങള് എന്നിവയുമായെത്തുന്ന വാഹനങ്ങള്‍ക്ക് മാത്രമാണ് പ്രവേശനാനുമതിയുള്ളത്.\n03 Aug, 2018 at 01:37 AM\nഗാസയിലേക്ക് എണ്ണ ഉത്പന്നങ്ങളുമായെത്തുന്ന വാഹനങ്ങള്‍ക്ക് ഇസ്രായേലിന്റെ വിലക്ക്. ഇന്ധനമുപയോഗിച്ച് ഇസ്രായേലിനെതിരെ ഫലസ്തീനികള് ആക്രമണം നടത്തുമെന്ന് കണ്ടാണ് വിലക്കേര്‍പ്പെടുത്തിയത്. പ്രകൃതി വാതകങ്ങള്‍ക്കും വിലക്കേര്‍പ്പെടുത്തിയിട്ടുണ്ട്.\nഇസ്രായേല് പ്രതിരോധമന്ത്രി അവിഗ്ഡോര് ലീബര്‍മെനാണ് എണ്ണയുത്പന്നങ്ങള് പ്രകൃതി വാതകം എന്നിവയുമായി എത്തുന്ന വാഹനങ്ങള് ഗാസയിലേക്ക് പ്രവേശിക്കുന്നതിന് വിലക്കേര്‍പ്പെടുത്തിയത്. ഭാഗികമായി സീല് ചെയ്തിരിക്കുന്ന കരീം അബൂ സലീം വാണിജ്യാതിര്‍ത്തിയിലൂടെ ഇന്ധനങ്ങളുമായി പോകുന്ന വാഹനങ്ങള് കടത്തിവിടരുതെന്നാണ് ഉത്തരവ്.\nഇന്നലെ മുതല് തീരുമാനം പ്രാബല്യത്തിലായി. ഇനിയൊരു അറിയിപ്പുണ്ടാകുന്നത് വരെ ഈ വിലക്ക് തുടരും. പാചകവാതകം, ഭക്ഷ്യധാന്യങ്ങള് എന്നിവയുമായെത്തുന്ന വാഹനങ്ങള്‍ക്ക് മാത്രമാണ് പ്രവേശനാനുമതിയുള്ളത്. ജൂലൈ 9ന് ഫലസ്തീനിലേക്കുള്ള വാണിജ്യ ഗതാഗതം ഇസ്രായേല് വിലക്കിയിരുന്നു. ഇത് കാരണം രാജ്യത്തെ നിരവധി ജനങ്ങള്‍ക്കാവശ്യമായ അവശ്യവസ്തുക്കള് എത്തിക്കാനായില്ല. മാത്രമല്ല ഗാസയിലെ കയറ്റുമതിയെയും കാര്യമായി ബാധിച്ചു.\nദിവസവും 40 മുതല് 50 വരെ ട്രക്കുകളാണ് ഭക്ഷണ സാധനങ്ങളുമായി ഗാസ അതിര്‍ത്തിയിലൂടെ കടന്നുപോകുന്നത്. അതേസമയം ബുധനാഴ്ച ഇസ്രായേല് സൈന്യം 19 തവണ വെടിയുതിര്‍ത്തു.


Allegation Against Sreechithran | ദീപാ നിശാന്ത് സ്വന്തം പേരിൽ പ്രസിദ്ധീകരിച്ച കവിത കലേഷിൽ നിന്നും കോപ്പിയടിച്ചത് ശബരിമല വിഷയത്തിൽ ചാനൽ ചർച്ചകളിൽ നിറഞ്ഞ ശ്രീചിത്രനോ? പകർത്തിയെഴുതി ദീപയുടെ പേര് വെച്ച് പ്രസിദ്ധീകരിക്കാൻ നൽകിയത് എം ജെ ശ്രീചിത്രനെന്ന് സോഷ്യൽ മീഡിയയിൽ ആരോപണം; കവിത എഴുതികൊടുക്കേണ്ട ആവശ്യം തനിക്കില്ലെന്നും നടക്കുന്നത് വ്യക്തിഹത്യക്കുള്ള ശ്രമമെന്നും പറഞ്ഞ് ആരോപണം നിഷേധിച്ച് സാംസ്കാരിക പ്രഭാഷകൻ; കവിതാ വിവാദം മുറുകുന്നു - MarunadanMalayali.com\nNovember 30, 2018 | 04:16 PM IST | Permalink\nതിരുവനന്തപുരം: യുവകവി എസ് കലേഷിന്റെ കവിത ദീപ നിശാന്ത് മോഷ്ടിച്ച് സ്വന്തം പേരിൽ പ്രസിദ്ധീകരിച്ചെന്ന ആരോപണം വിവാദമായി ഉയരുന്നതിനിടെ വിഷയത്തിൽ കിംവതന്ദികളും അഭ്യൂഹങ്ങളും പെരുകുന്നു. തന്റെ കവിതയാണെന്ന് എസ് കലേഷ് അടിയുറച്ച് തെളിവുകൾ സഹിതം വാദിക്കുമ്പോൾ അതിനെ കൗണ്ടർ ചെയ്യുന്ന തെളിവുകളൊന്നും ദീപയുടെ പക്കലില്ല. പകരം ഈ ആരോപണം മറ്റുപലരേയും ബാധിക്കുന്ന കാര്യമായതിനാൽ, വെളിപ്പെടുത്താൻ ബുദ്ധിമുട്ടാണെന്ന മട്ടിലാണെന്നാണ് ദീപ പറയുന്നത്.\nആ കവിത എന്റേത് തന്നെ.... വരികൾ സമാനമായതിന്റെ കാരണം പറഞ്ഞാൽ ചില ജീവിതങ്ങളെ ബാധിക്കും... കവിതാ മോഷണത്തെ ന്യായീകരിച്ച് സ്വയംനാറി ദീപാ നിശാന്ത്; ദീപയെ അപമാനിക്കാൻ ചിലർ മനഃപൂർവ്വം കൊടുത്തതാണെന്ന് കരുതി ഇതുവരെ മൈൻഡ് ചെയ്യാതിരുന്നതെന്നും അവർ അവകാശം ഉന്നയിച്ചതോടെ ഞെട്ടിയെന്നും കവി കലേഷ്; മോഷണകുറ്റത്തിൽ പിടിക്കപ്പെട്ട സോഷ്യൽ മീഡിയയിലെ ഇടത് പോരാളിയായ യുവ എഴുത്തുകാരി കൂടുതൽ കുരുക്കിലേക്ക്\nഇതോടെയാണ് ദീപയ്ക്ക് പകർത്തി എഴുതിയ കവിത നൽകിയത് പ്രമുഖ സാംസ്കാരിക പ്രഭാഷകൻ എം ജെ ശ്രീചിത്രൻ ആണെന്ന ആരോപണം ഉയർന്നത്. താൻ എഴുതിയതാണെന്നും ദീപാ നിശാന്തിന്റെ പേരിൽ പ്രസിദ്ധീകരിക്കാമെന്നും പറഞ്ഞ് കവിത എം ജെ ശ്രീചിത്രൻ ദീപയ്ക്ക് നൽകുകയായിരുന്നു എന്നാണ് ആരോപണം. ഇതുമായി ബന്ധപ്പെട്ട് ആരോപണം ഉയർന്നപ്പോൾ കവിത മറ്റൊരാൾ എഴുതി നൽകിയതാണെന്ന കാര്യം ദീപ നിശാന്ത് പറഞ്ഞതായി ഒരു ഓൺലൈൻ മാധ്യമം റിപ്പോർട്ടു ചെയ്തു. ഈ ആരോപണം സൈബർ ലോകവും ഏറ്റുപിടിച്ചിട്ടുണ്ട്.\nഅതേസമയം തനിക്കൊന്നും അറിയില്ലെന്നും ഈ ആരോപണത്തിലേക്ക് തന്നെ വലിച്ചിഴക്കരുതെന്നുമാണ് ശ്രീചിത്രൻ പ്രതികരിച്ചത്. ഇതുമായി ബന്ധപ്പെട്ട് കൂടുതൽ വിവാദങ്ങളോട് പ്രതികരിക്കാനില്ലെന്നാണ് ശ്രീചിത്രൻ വ്യക്തമാക്കിയത്. കലേഷിന്റെ കവിത തിരുത്തി ദീപ നിശാന്തിന് നൽകേണ്ട ആവശ്യം തനിക്കില്ലെന്ന് ശ്രീചിത്രൻ പറഞ്ഞു. ഇത്തരം വാർത്തകൾ പ്രചരിക്കുന്നത് ശ്രദ്ധയിൽ പെട്ടെന്നും വ്യക്തിഹത്യ നടത്താനുള്ള ശ്രമമാണ് നടക്കുന്നതെന്നും അദ്ദേഹം വ്യക്തമാക്കി.\nദീപ നിശാന്ത് മലയാളം അദ്ധ്യാപികയാണ്. അവർക്ക് കവിത എഴുതികൊടുക്കേണ്ട ആവശ്യം എനിക്കില്ല. വിചിത്രമായ ആരോപണമാണ് ചില കേന്ദ്രങ്ങളിൽ നിന്ന് ഉയരുന്നത്. വ്യക്തിഹത്യ നടത്താനുള്ള ശ്രമമാണ് നടക്കുന്നത്. ശബരിമല വിഷയവുമായി ബന്ധപ്പെട്ട നിലപാടുകളുടെ പേരിൽ വിമർശനമുണ്ടായിരുന്നു. ഇപ്പോൾ ഉയരുന്ന ആരോപണങ്ങളും അതിന്റെ തുടർച്ചയാണെന്ന് കരുതുന്നു. ഇത്തരം ആരോപണങ്ങൾക്ക് മറുപടി പറയേണ്ട കാര്യമില്ലെന്നും ശ്രീചിത്രൻ ഒരു മാധ്യമത്തോട് വ്യക്തമാക്കി.\nഎന്തായാലും സോഷ്യൽ മീഡിയയിൽ അടക്കം ഇടതു പക്ഷത്തെ രണ്ട് സാംസ്കാരിക പ്രവർത്തകരെ അടിക്കാൻ കിട്ടിയ വടിയായി ഈ വിഷയത്തെ ഉപയോഗിക്കുകയാണ്. ശബരിമല വിഷയത്തിൽ സർക്കാറിനെ ശക്തമായി പ്രതിരോധിച്ചു കൊണ്ട് രംഗത്തുവന്നത് ശ്രീചിത്രനായിരുന്നു. അതുകൊണ്ട് തന്നെ ശ്രീചിത്രന്റെ പേര് വലിച്ചിഴക്കപ്പെട്ടതോടെ സൈബർ ലോകത്ത് വിവാദം മറ്റൊരു തലത്തിലേക്ക് നീങ്ങി.\nഅതേസമയം എകെപിസിടിഎ ജേണലിൽ കവിത അയച്ചു കൊടുത്തത് ദീപ തന്നെയാണെന്ന് പുസ്തകത്തിന്റെ ഭാരവാഹികളും വ്യക്തമാക്കി. ഇതോടെ കവിതാ മോഷണ വിവാദത്തിൽ ദീപാ നിശാന്ത് കൂടുതൽ പ്രതിരോധത്തിലായി. അസോസിയേഷൻ പ്രസിഡന്റ് പത്മനാഭനും, ജേർണൽ പത്രാധിപർ ഡോ. സണ്ണിയും കാര്യങ്ങൾ വിശദീകരിച്ചതോടെ പിഴവ് പറ്റിയത് ദീപാ നിശാന്തിന് തന്നെയെന്ന് വ്യക്തമായി.\nഅതേസമയം കവിത തന്റേതാണെന്ന വാദത്തിൽ ദീപ ഉറച്ചു നിൽക്കുകയാണെങ്കിൽ കോടതിയെ സമീപിക്കുമെന്ന് കവി എസ്. കലേഷ് പറഞ്ഞിരുന്നു. എന്നാൽ, ദീപയെയും തെറ്റിദ്ധരിപ്പിച്ച് ശ്രീചിത്രനാണെന്ന ആരോപണമാണ് ഇപ്പോൾ ഉയരുന്നത്. കവിതാ മോഷണം കലേഷ് സോഷ്യൽ മീഡിയയിലൂടെ പങ്കുവച്ചതോടെ വൻ വിവാദമാണ് ഉണ്ടായത്. ദീപാ നിശാന്ത് ഇതിന് വ്യക്തമല്ലാത്ത മറുപടിയാണ് നൽകിയത്. അറിയപ്പെടുന്ന ഇടതുപക്ഷ എഴുത്തുകാരിയായ ദീപാ നിശാന്തിനെതിരേ സോഷ്യൽ മീഡിയയിൽ വൻ വിമർശനമാണ് ഉയരുന്നത്. ഇതിന് പിന്നാലെയാണ് ഓൾ കേരളാ പ്രൈവറ്റ് കോളേജ് ടീച്ചേഴ്സ് അസോസിയേഷൻ ഭാരവാഹികളും കവിതയുടെ ഉത്തരവാദിത്തം ദീപാ നിശാന്തിനാണെന്ന് വിശദീകരിക്കുന്നത്.


ഇതാണ് 'മാത്യൂസ് പാപ്പന് ഐപിഎസ്'; ജോഷി ചിത്രത്തിന് നാളെ ആരംഭം | joshiy suresh gopi movie paappan starts rolling tomorrow\nഇതാണ് 'മാത്യൂസ് പാപ്പന് ഐപിഎസ്'; ജോഷി ചിത്രത്തിന് നാളെ ആരംഭം\n'പൊറിഞ്ചു മറിയം ജോസി'ന്‍റെ വിജയത്തിനു ശേഷം ജോഷി സംവിധാനം ചെയ്യുന്ന ചിത്രം കൂടിയാണ്. സുരേഷ് ഗോപിയുടെ കരിയറിലെ 252-ാം ചിത്രവുമാണ്\nThiruvananthapuram, First Published Mar 4, 2021, 2:42 PM IST\nസുരേഷ് ഗോപിയെ നായകനാക്കി ജോഷി സംവിധാനം ചെയ്യുന്ന 'പാപ്പനി'ലെ നായക കഥാപാത്രത്തിന്‍റെ ലുക്ക് പുറത്തെത്തി. വെട്ടിയൊതുക്കിയ താടിയും മുടിയുമാണ് കഥാപാത്രത്തിന്. ഒപ്പം ഡൈ ചെയ്‍തിട്ടുമുണ്ട്. ഏറെക്കാലത്തിനുശേഷം സുരേഷ് ഗോപി പൊലീസ് വേഷത്തിലേക്ക് തിരിച്ചെത്തുന്ന ചിത്രത്തില് 'മാത്യൂസ് പാപ്പന് ഐപിഎസ്' എന്ന കഥാപാത്രത്തെയാണ് അദ്ദേഹം അവതരിപ്പിക്കുന്നത്. സിനിമയുടെ ചിത്രീകരണം വെള്ളിയാഴ്ച (5) ആരംഭിക്കും. പാല, ഈരാറ്റുപേട്ട, തൊടുപുഴ എന്നിവിടങ്ങളാണ് ലൊക്കേഷനുകള്.\n'സലാം കാശ്‍മീരി'നു ശേഷം ജോഷിയും സുരേഷ് ഗോപിയും ഒന്നിക്കുന്ന ചിത്രം ഒരു ക്രൈം ത്രില്ലര് ആണ്. 'പൊറിഞ്ചു മറിയം ജോസി'ന്‍റെ വിജയത്തിനു ശേഷം ജോഷി സംവിധാനം ചെയ്യുന്ന ചിത്രം കൂടിയാണ്. സുരേഷ് ഗോപിയുടെ കരിയറിലെ 252-ാം ചിത്രവുമാണ്. മാത്യൂസ് പാപ്പന്‍റെ മകളും ഐപിഎസ് ഉദ്യോഗസ്ഥയുമായി നീത പിള്ളയാണ് എത്തുന്നത്. പാപ്പന്‍റെ ഭാര്യയായി എത്തുന്നത് നൈല ഉഷയാണ്. ഗോകുല് സുരേഷും ഒരു ശ്രദ്ധേയ കഥാപാത്രത്തെ അവതരിപ്പിക്കുന്നുണ്ട്. അച്ഛനും മകനും ഒരുമിച്ച് അഭിനയിക്കുന്നത് ആദ്യമായാണ്.\nസണ്ണി വെയ്‍ന്, ആശ ശരത്ത്, കനിഹ, ചന്ദുനാഥ്, വിജയരാഘവന്, ടിനി ടോം, ഷമ്മി തിലകന് തുടങ്ങിയവരും കഥാപാത്രങ്ങളായെത്തുന്നു. റേഡിയോ ജോക്കിയും തിരക്കഥാകൃത്തുമായ ആര്‍ജെ ഷാനിന്‍റേതാണ് രചന. ഛായാഗ്രഹണം അജയ് ഡേവിഡ് കാച്ചപ്പിള്ളി. എഡിറ്റിംഗ് ശ്യാം ശശിധരന്. സംഗീതം ജേക്സ് ബിജോയ്. ഡേവിഡ് കാച്ചപ്പിള്ളി പ്രൊഡക്ഷന്‍സിന്‍റെ ബാനറില് ഡേവിഡ് കാച്ചപ്പിള്ളി ചിത്രം നിര്‍മ്മിക്കുന്നു. ആഘോഷ് സിനിമാസും ചാന്ദ് വി മൂവീസും ചേര്‍ന്ന് പ്രദര്‍ശനത്തിനെത്തിക്കും.\nLast Updated Mar 4, 2021, 2:42 PM IST\nമകനൊപ്പം ആദ്യം; 'പാപ്പനി'ലെ എബ്രഹാം മാത്തനും മൈക്കളും: കഥാപാത്രങ്ങളെ പരിചയപ്പെടുത്തി സുരേഷ് ഗോപി\nജോഷി-സുരേഷ് ഗോപി ഹിറ്റ് കൂട്ടുകെട്ട് വീണ്ടും; 'പാപ്പനി'ൽ ഗോകുൽ സുരേഷും\nഅണ്ടര് 19 ലോകകപ്പ്; ആവേശം പകര്‍ന്ന് ഷാജി പാപ്പനും സംഘവും\nതകര്‍ത്ത് വാരി ഷാജി പാപ്പന്; കളക്ഷന് റിപ്പോര്‍ട്ട്


അടിമുടി മാറി ഡസ്റ്റര് എത്തുന്നു, അടുത്ത വര്‍ഷം വിപണിയില് - Malayalam DriveSpark\nരണ്ട് പുത്തന് വാഹനങ്ങള് കൂടി ഇന്ത്യയിലെത്തിക്കാനുള്ള തയ്യാറെടുപ്പിലാണ് ഫ്രഞ്ച് കാര് നിര്‍മ്മാതാക്കളായ റെനോ. ക്വിഡിനെ അടിസ്ഥാനമാക്കി വരുന്ന RBC എംപിവിയും പുതിയ ഡസ്റ്ററും. ഈ വര്‍ഷം ജൂലൈയില് ആയിരിക്കും RBC എംപിവി വില്‍പ്പനയ്‌ക്കെത്തുക. പുത്തന് ഡസ്റ്റര് എത്തുക അടുത്ത വര്‍ഷവും. 2020 ഓട്ടോ എക്‌സ്‌പോയിലായിരിക്കും പുതിയ ഡസ്റ്ററിനെ ഇന്ത്യന് വാഹനപ്രേമികള്‍ക്ക് മുമ്പില് റെനോ അവതരിപ്പിക്കുക.\n2012 -ലാണ് ആദ്യ തലമുറ പുറത്തിറങ്ങിയത്. നീണ്ട ഏഴ് വര്‍ഷമായി വിപണിയിലുണ്ട് ഈ എസ്‌യുവി. പോയ രണ്ടോ മൂന്നോ വര്‍ഷങ്ങള്‍ക്കുള്ളില് ചെറിയ രീതിയിലുള്ള പരിഷ്‌കാരങ്ങള് ഡസ്റ്ററിന് ലഭിച്ചെങ്കിലും ഹ്യുണ്ടായി ക്രെറ്റ, മാരുതി എസ്-ക്രോസ് പോലുള്ള വാഹനങ്ങളുടെ പകിട്ടിന് മുമ്പില് റെനോ ഡസ്റ്റര് നിറം മങ്ങിപ്പോവുകയായിരുന്നു.\nവില്‍പ്പന വര്‍ധിപ്പിക്കാനായി ഡസ്റ്ററിന് റെനോ നല്‍കിയ മാറ്റങ്ങളൊന്നും തന്നെ വിപണിയില് ഒരു ചലനവും ഉണ്ടാക്കിയതുമില്ല. മാസത്തില് 1,000 യൂണിറ്റ് വില്‍പ്പന മാത്രമാണ് നിലവില് ഡസ്റ്ററിനുള്ളത്.\nMost Read:സുരക്ഷയ്ക്ക് പ്രാധാന്യം കല്‍പ്പിച്ച് മാരുതി ഈക്കോ, നിരയില് നിന്ന് ഒമ്‌നി പുറത്ത്\nഇക്കാരണത്താലാണ് അടിമുടി മാറ്റത്തില് ഡസ്റ്ററിനെ കൊണ്ട് വരാന് റെനോ തീരുമാനിച്ചത്. 2020 -ല് ആയിരിക്കും വില്‍പ്പന തിരിച്ച് പിടിക്കാനായി പുതിയ ഡസ്റ്റര് എത്തുക.\nനിലവിലെ ഡസ്റ്ററിന്റെ രൂപഭാവം അങ്ങിങ്ങായി പുത്തന് ഡസ്റ്ററില് പ്രതിഫലിക്കാന് സാധ്യതയുണ്ടെങ്കിലും സ്റ്റൈലില് പൂര്‍ണ്ണമായ മാറ്റം അടുത്ത തലമുറ ഡസ്റ്ററിലുണ്ടാവും. ആദ്യ തലമുറ ഡസ്റ്ററിലെ B-Zero അടിത്തറ പുതിയ ഡസ്റ്ററിലും തുടരും.\nഇപ്പോഴുള്ള ഡസ്റ്ററില് നിന്ന് വ്യത്യസ്തമായിരിക്കും 2020 ഡസ്റ്ററിലെ എഞ്ചിന് സംവിധാനങ്ങള്. ഇന്ത്യയില് ഈ വര്‍ഷം പ്രാബല്യത്തില് വരുന്ന ഭാരത് സ്റ്റേജ് VI (ബിഎസ് VI) മാര്‍ഗനിര്‍ദ്ദേശങ്ങള് പാലിക്കുന്നതിനാലാണ് പുതിയ എഞ്ചിന് സംവിധാനങ്ങള് ഡസ്റ്ററില് റെനോ ഉള്‍പ്പെടുത്തുന്നത്.\nപുതിയ സുരക്ഷ ചട്ടങ്ങള് നിഷ്‌കര്‍ഷിക്കുന്ന എല്ലാ മാനദണ്ഡങ്ങളും അടുത്ത തലമുറ റെനോ ഡസ്റ്റര് പാലിക്കും. നിലവിലെ ഡസ്റ്ററിലുള്ള എഞ്ചിന് ബിഎസ് VI നിലവാരത്തിലേക്കുയര്‍ത്തണമെങ്കില് കമ്പനിയ്ക്ക് കാര്യമായി പണിപ്പെടേണ്ടി വരും.\nഇതിനാല്‍ത്തന്നെ പുതിയ പെട്രോള്, ഡീസല് എഞ്ചിനുകള് കമ്പനി അവതരിപ്പിക്കുമെന്നാണ് പ്രതീക്ഷിക്കുന്നത്. അടുത്ത തലമുറ ഡസ്റ്ററില് മുന് വീല്, ഓള് വീല് ഡ്രൈവ് പതിപ്പുകളും കമ്പനി അവതരിപ്പിക്കാന് സാധ്യതയുണ്ട്.\nMost Read:സിയാസിനെയും എര്‍ട്ടിഗയെയും ടൊയോട്ട നിര്‍മ്മിക്കും\nമാനുവല് ഗിയര്‍ബോക്‌സ് ഓപ്ഷന് എസ്‌യുവിയില് ഏറേക്കുറെ ഉറപ്പിച്ചെങ്കിലും ഓട്ടോമാറ്റിക്ക് ഗിയര്‍ബോക്‌സിനുള്ള സാധ്യതയും തള്ളിക്കളയുന്നില്ല. ഏഴ് സീറ്ററായിരിക്കും പുതിയ 2020 റെനോ ഡസ്റ്റര്.\nവിപണിയിലെത്തിയാല് പ്രധാനമായും മാരുതി എസ്-ക്രോസിനോടും ഹ്യുണ്ടായി ക്രെറ്റയോടുമായിരിക്കും പുത്തന് ഡസ്റ്റര് മത്സരിക്കുക. 2020 ഡസ്റ്റര് എത്തുന്നതിന് മുമ്പ് തന്നെ നിലവിലെ മോഡലില് നിന്നൊരു ഇടക്കാല ഫെയ്‌സ്‌ലിഫ്റ്റ് കൂടി റെനോ പുറത്തിറക്കുമെന്നാണ് റിപ്പോര്‍ട്ടുകള്.\nവിപണിയില് 20,000 യൂണിറ്റുകളുടെ വില്‍പ്പനയുമായി റെനോ ട്രൈബര്\nസോയി ഇലക്ട്രിക്കിനെ വിപണിയില് അവതരിപ്പിക്കാനൊരുങ്ങി റെനോ\nപുതിയ കോമ്പാക്ട് എസ്‌യുവിയുടെ പേര് വെളിപ്പെടുത്തി റെനോ\nഇന്ത്യയിൽ നിന്ന് ട്രൈബറിന്റെ കയറ്റുമതി ആരംഭിച്ച് റെനോ\nall new next generation renault duster will launch on 2020: read in malayalam


പ്രവാസികള് സൂക്ഷിക്കുക; ഇതൊരു മുന്നറിയിപ്പ് – nadapuramnews\nThursday, 21 September 2017 07:11:36 AM\nBy | Friday April 29th, 2016\nലണ്ടന് : പരിചയമില്ലാത്ത നമ്പരുകളില് നിന്നും മിസ്ഡ് കോള് വരുന്നതായി ശ്രദ്ദയില്‍പ്പെട്ടാല് ഒരിക്കലും തിരിച്ചു വിളിക്കരുത്. കാരണം തിരിച്ചു വിളിച്ചാല് നിങ്ങള്‍ക്ക് നഷ്ട്ടമാകുന്നത് അടുത്ത നമ്പരിലേക്ക് നിങ്ങള് എപ്പോള് വിളിക്കുന്നുവോ ആ സമയം വരെയുള്ള പൈസ മിസ്ഡ് കോള് വന്ന നമ്പരിലേക്ക് വിളിച്ചു സംസാരിച്ചതായി കാണിച്ച് നിങ്ങള്‍ക്ക് നഷ്ട്ടമാകും. കോള് കണ്ട് തിരിച്ചു വിളിച്ച് സംസാരിച്ചാലും ഇല്ലെങ്കിലും നിങ്ങള്‍ക്ക് പൈസ നഷ്ട്ടപ്പെടും. മൂന്ന് മണിക്കൂര് മുതല് 12 മണിക്കൂര് വരെയുള്ള പൈസ ഫോണില് നിന്നും നഷ്ട്ടപ്പെട്ടവരുണ്ട്. 300 പൗണ്ട് വരെയാണ് ഇവര്‍ക്ക് നഷ്ട്ടമായത്. അല്‍പ്പം റിംഗ് ചെയ്ത് അവസാനിക്കുന്ന രീതിയില് കാള് വരികയും തിരിച്ചു വിളിച്ചാല് ഭീമമായ തുക നഷ്ട്ടപ്പെടുകയും ചെയ്യുന്നു.\nഇതു സംബന്ധിച്ച് ബ്രിട്ടനിലെ ഫോണ് ഉപഭോക്താക്കള് ജാഗ്രതാ നിര്‍ദ്ദേശം പുറപ്പെടുവിച്ചിരിക്കുകയാണ്. പരിജയമില്ലാത്ത നമ്പരില് നിന്നും മിസ്ഡ് കോള് വന്നാല് തിരിച്ചു വിളിക്കരുതെന്നും മുന്നറിയിപ്പുണ്ട്. വോഡഫോണ് cc, o2 എന്നീ കമ്പനികളുടെ ഉപഭോക്താക്കള് തട്ടിപ്പിനിരയായെങ്കിലും പരാതിപ്പെടുന്നവര്‍ക്ക് കമ്പനി പണം തിരികെ നല്‍കുന്നുണ്ട്. ഫോണിലേക്ക് 0845,0843 തുടങ്ങിയ നമ്പരുകളില് നിന്ന് മിസ്ഡ് കോള് വന്നതായി ശ്രദ്ദയില്‍പ്പെട്ടാല് തിരികെ വിളിക്കാതിരിക്കുക.\nTags: call, gulf\nഖത്തറില് ലേബര് ക്യാമ്പില് തീപിടുത്തം; 11 മരണം\nകുവൈറ്റില് സര്‍ക്കാര് മേഖലയില് 10000 ത്തില് പരം ഒഴിവുകള്\nസൗദിയില് വിദേശ തൊഴിലാളികള്‍ക്ക് കര്‍ശന നിയന്ത്രണം


ഇന്റർനെറ്റ് ഉപയോഗം വർധിച്ചു; യൂറോപ്പിൽ സ്ട്രീമിങ്ങിന്റെ ദൃശ്യനിലവാരം കുറച്ച് നെറ്റ്ഫ്ലിക്സ് -\nHome News ഇന്റർനെറ്റ് ഉപയോഗം വർധിച്ചു; യൂറോപ്പിൽ സ്ട്രീമിങ്ങിന്റെ ദൃശ്യനിലവാരം കുറച്ച് നെറ്റ്ഫ്ലിക്സ്\nഇന്റർനെറ്റ് ഉപയോഗം വർധിച്ചു; യൂറോപ്പിൽ സ്ട്രീമിങ്ങിന്റെ ദൃശ്യനിലവാരം കുറച്ച് നെറ്റ്ഫ്ലിക്സ്\nആളുകൾ ഹോം ക്വാറന്റൈനിൽ കഴിയുന്നത് വർധിച്ചതോടെ ഇന്റർനെറ്റ് ഉപയോഗത്തിലും വലിയ തോതിൽ വർദ്ധനവ് സംഭവിച്ചിരിക്കുകയാണ്. ജോലി ചെയ്യാനോ പുറത്തിറങ്ങാനോ സാധിക്കാതെ ഇരിക്കുമ്പോൾ ഇന്റർനെറ്റ് ആണ് എല്ലാവർക്കും ആശ്രയം. ഇപ്പോൾ ഇന്റർനെറ്റ് ഉപയോഗം കൂടിയതോടെ യൂറോപ്പിലാകമാനം സ്ട്രീമിങ്ങിന്റെ ദൃശ്യനിലവാരം വെട്ടിക്കുറച്ചിരിക്കുകയാണ് നെറ്ഫ്ലിക്സ്. യൂറോപ്യൻ യൂണിയനാണ് ഇത്തരത്തിൽ നിർദേശം നൽകിയത്.\nഇതുവരെ ഹൈ ഡെഫിനിഷനിൽ ആയിരുന്ന സ്ട്രീമിംങ് സ്റ്റാൻഡേർഡ് ക്വാളിറ്റിയിലേക്ക് മാറ്റി. ഇതിലൂടെ ഇന്റർനെറ്റ് ഉപയോഗം 25 ശതമാനത്തോളം കുറയ്ക്കാൻ സാധിക്കുമെന്നാണ് അധികൃതർ പറയുന്നത്. മുപ്പത് ദിവസത്തേക്കാണ് ഈ തീരുമാനം നടപ്പാക്കുന്നത്.\nകൊറോണ ബാധയുടെ പശ്ചാത്തലത്തിൽ എറിയ പങ്ക് ആളുകളും വീട്ടിൽ ഇരുന്നാണ് ജോലി ചെയ്യുന്നത്. അതുകൊണ്ട് തന്നെ ഇന്റർനെറ്റ് വേഗത കാര്യക്ഷമമാകേണ്ട ആവശ്യകതയുണ്ട്. ഈ സാഹചര്യത്തിലാണ് യൂറോപ്യൻ യൂണിയൻ ഈ തീരുമാനത്തിലെത്തിയത്.


bhoothathankettu tourism, Bhoothathankettu Photos, ഭൂതത്താൻകെട്ട്\nഭൂതത്താൻകെട്ട് കേരളത്തിലെ മനോഹരമായ ഒരു വാരാന്ത്യ വിനോദസഞ്ചാര കേന്ദ്രമാണ്. പെരിയാറിനു കുറുകെയുള്ള ഡാം, റിസർവോയിർ പ്രദേശങ്ങൾ ഉൾപ്പെട്ടതാണ് ഭൂതത്താൻകെട്ട് ഇക്കോ ടൂറിസം കേന്ദ്രം. ബോട്ടിംഗ്, കുട്ടികൾക്കുള്ള പാർക്ക്, വാച്ച് ടവർ, കാനന പാതയിലൂടെയുള്ള ട്രക്കിംഗ് എന്നിവയാണ് മുഖ്യ ആകർഷണം.\nഭൂതത്താൻകെട്ട് യാത്രാവിവരണം FULL VIDEO\nഭൂതത്താൻ കെട്ടിയ കെട്ട്\nകോതമംഗലം പ്രദേശത്ത് സ്ഥിതി ചെയ്യുന്ന തൃക്കാരിയൂർ മഹാദേവ ക്ഷേത്രവുമായി ബന്ധപ്പെട്ടതാണ് ഭൂതത്താൻകെട്ടിന്റെ ഐതീഹ്യം. ശിവഭക്തരായ പ്രദേശവാസികളുടെ ഭക്തിയിലും പൂജയിലും തൃക്കാരിയൂർ മഹാദേവ ക്ഷേത്രത്തിന്റെ ഖ്യാതി നാൾക്കുനാൾ വർദ്ധിച്ചു കൊണ്ടിരുന്നു. മഹാദേവന്റെ ചൈതന്യത്താൽ നാട് അഭിവൃദ്ധിപ്പെട്ടു.\nഎന്നാൽ ഭൂതത്താന്മാർ അപകടം മണത്തു. പാതാളവാസികളായ തങ്ങളുടെ നിലനിൽപ്പ് ശിവചൈതന്യത്താൽ ഇല്ലാതാകുമെന്ന് ഭയന്ന അവർ ക്ഷേത്രം നശിപ്പിക്കാൻ തീരുമാനിച്ചു. പെരിയാറിൽ അണ കെട്ടി വെള്ളപ്പൊക്കം ഉണ്ടാക്കുക. അതു വഴി തൃക്കാരിയൂർ ഉൾപ്പെടെ കോതമംഗലം പ്രദേശത്തെയാകെ വെള്ളത്തിനടിയിൽ മുക്കിക്കളയുക. ഇതായിരുന്നു ഭൂതത്താന്മാരുടെ പദ്ധതി.\nപാതിരാക്കോഴി കൂവി കഴിഞ്ഞ നേരം വീണ്ടും കോഴി കൂവൽ കേട്ടപ്പോൾ നേരം വെളുക്കാറായെന്നും വെളിച്ചം വന്നാൽ അപകടമാകുമെന്നും മനസിലാക്കിയ ഭ‍ൂതത്താന്മാർ അണ കെട്ട് പാതി വഴിക്ക് ഉപേക്ഷിച്ച് പാതാളത്തിലേക്ക് പലായനം ചെയ്തു. പിന്നീട് മഹാദേവൻ തങ്ങളെ കബളിപ്പിച്ചതാണെന്ന് തിരിച്ചറിയുകയും, അതു കൊണ്ട് തന്നെ ഭക്തർക്ക് മേൽ മഹേശ്വരനുള്ള പ്രീതി മനസിലാക്കിയ ഭൂതത്താന്മാർ പിന്നീടൊരിക്കലം അത്തരമൊരു ഉദ്യമത്തിന് മുതിർന്നതുമില്ല.\nഭൂതത്താൻകെട്ട് – പെരിയാർ നദിയിലെ പാറക്കെട്ടുകൾ\nഭൂതത്താൻകെട്ട് ഒരു കെട്ടുകഥയാണോ?\nതലമുറകളായി ഭൂതത്താൻകെട്ടിനെക്കുറിച്ച് നാട്ടുകർ പറഞ്ഞു പോരുന്ന ഒരു ഐതീഹ്യം തന്നെയാണിത്. എന്നാൽ പുരാതനമായ തൃക്കാരിയൂർ മഹാദേവക്ഷേത്രത്തിന് ഇന്നും വളരെ പ്രാധാന്യം ഉണ്ട്. കോതമംഗലം വലിയ പള്ളി പെരുന്നാളിന് കൊടി കയറുന്നത് ക്ഷേത്രത്തിൽ വെടിവഴിപാട് നടത്തിയതിന് ശേഷമാണ്.\nമറ്റൊന്ന്, പെരിയാറിനു കുറുകെയുള്ള പാറകൾ ശ്രദ്ധിച്ചാൽ ഇതൊരു കഥയായി തോന്നില്ല. വളരെ വലിപ്പം ഉള്ള പാറകൾ ആരോ ഏടുത്തിട്ടത് പോലെയാണ് പെരിയാറിനു കുറുകെ കിടക്കുന്നത്. അതും ഒരേ വരിയിൽ എന്ന പോലെ. പുഴയുടെ മധ്യഭാഗത്ത് വരെ ഇങ്ങിനെ പാറക്കല്ലുകൾ ആണ്. 2018 ലെ വെള്ളപ്പൊക്കത്തിൽ പെരിയാർ അൽപ്പം വഴി മാറി ഒഴുകിയിട്ടുണ്ടെങ്കിലും കല്ലുകൾക്ക് സ്ഥനഭൃംശം സംഭവിച്ചിട്ടില്ല.\nഭൂതത്താൻകെട്ട് വനപ്രദേശവും റിസർവോയിർ പ്രദേശവും കാണാൻ തക്ക ഉയരമുള്ള വാച്ച് ടവർ ആണ് ഇവിടെ പണി കഴിപ്പിച്ചിരിക്കുന്നത്. മുകളിൽ കയറി നിന്ന് ദൂരക്കാഴ്ചകൾ കാണാനാവുന്നത് വ്യത്യസ്ഥമായ അനുഭവം തന്നെയാണ്.\nഭൂതത്താൻകെട്ട് വാച്ച് ടവർ (Bhoothathankettu Watch Tower)\nഒക്ടോബർ മുതൽ മെയ് മാസം വരെ ബോട്ടിംഗ് ഉണ്ടായിരിക്കും. ഡാമിന്റെ ജല സംഭരണിയിൽ തട്ടേക്കാട് വരെ പെരിയാറിലൂടെ സഞ്ചരിക്കാനുള്ള ഹൗസ് ബോട്ട്, സ്പീഡ് ബോട്ട് സൗകര്യം ആണ് ഉണ്ടാകുക. സാധാരണയായി മഴയുള്ള സമയം, ജൂൺ മുതൽ സെപ്തംബർ വരെ ഡാമിന്റെ ഷട്ടറുകൾ തുറന്നിടുന്നതിനാൽ ജലസംഭരണിയിൽ ജലനിരപ്പ് താഴെയായിരിക്കും എന്നതിനാൽ ബോട്ടിംഗ് നിർത്തി വയ്ക്കും.\nപെരിയാറിൽ ഭൂതത്താൻകെട്ട് ജലസംഭരണിയിലൂടെയുള്ള ബോട്ടിംഗ്\nപെരിയാറിന്റെ നീലിമയും ഭൂതത്താൻകെട്ടിന്റെ വന്യത നിറയുന്ന പച്ചപ്പും\nമനോഹരമായി ചെടികളും മരങ്ങളും വളർത്തിത്തിയിരിക്കുന്ന ഒരു പാർക്ക് കുട്ടികൾക്കായി ഇവിടെ ഒരുക്കിയിട്ടുണ്ട്. കുട്ടികൾക്ക് കളിക്കാനുള്ള മെച്ചപ്പെട്ട സൗകര്യങ്ങൾ ഇവിടെയുണ്ട്. ദിനോസർ മുതൽ ഭൂതത്താൻ കല്ലുമായി നിൽക്കുന്ന ശിൽപ്പം വരെ ആകർഷകമായി ഇവിടെ സ്ഥാപിച്ചിട്ടുണ്ട്.\nപഴയ ഭൂതത്താൻകെട്ടിലെ ഭൂതത്താൻ കെട്ടിയ കെട്ട് കാണണം എങ്കിൽ കാട്ടിലൂടെ 1.5 കിലോമീറ്റർ ദൂരം നടക്കണം. ഇവിടുത്തെ മുഖ്യ ആകർഷണം കാടിനു നടുവിലൂടെയുള്ള പാതയിലൂടെയുള്ള ഈ (ട്രെക്കിംഗ്) യാത്രയാണ്.\nകാട്ടുപാതയിലൂടെയുള്ള ഈ യാത്രയിൽ അനേകം പക്ഷി മൃഗാദികളെ കാണാനാകും. മലയണ്ണാനും, കാട്ടു കോഴിയും, വേഴാമ്പലും സാധാരണമാണ്. ആകാശം മുട്ടെ വളരുന്ന വലിപ്പമുള്ള വലിയ മരങ്ങളുടെ ചുവട് ‘സെൽഫി പോയിന്റുകൾ’ ആണ്. സഞ്ചാരികൾ മൊബൈൽ ക്യാമറയിൽ സെൽഫി പകർത്താൻ മത്സരിക്കുന്നത് പലപ്പോഴും കണ്ടിട്ടുണ്ട്.\n2018 സെപ്തംബർ മധ്യത്തിൽ ഭൂതത്താൻകെട്ടിലേക്കുള്ള യാത്രയിൽ പകർത്തിയ ജീവജാലങ്ങളുടെ ചിത്രങ്ങളാണ് ഇവിടെ ചേർത്തിരിക്കുന്നത്.\nമലബാർ ഗ്രേ ഹോൺബിൽ എന്ന വേഴാമ്പൽ (Malabar Grey Hornbill Male)\nമലബാർ ഗ്രേ ഹോൺബിൽ (Malabar Grey Hornbill Male)\nതത്ത (Rose Ringed Parakeet)\nമലയണ്ണാൻ (Indian Giant Squirrel or Malabar Giant Squirrel)\nപുൽച്ചാടി (Green Grasshopper)\nഭൂതത്താൻകെട്ടിൽ എങ്ങനെ എത്തി ചേരാം?\nഭൂതത്താൻകെട്ട് വിനോദ സഞ്ചാര കേന്ദ്രത്തിൽ എത്തിച്ചേരാൻ ഇതോടൊപ്പമുള്ള ഗൂഗിൾ മാപ്പ് ഉപയോഗിക്കുക\nഭൂതത്താൻകെട്ട് യാത്രാവിവരണം FULL VIDEO-01\nഭൂതത്താൻകെട്ടിലെ വിസ്മയിപ്പിക്കുന്ന കാഴ്ചകളുടെ വീഡിയോ FULL VIDEO-01


ബിനോയ് കോടിയേരിക്കെതിരെ ലൈംഗികാരോപണം; വിവാഹ വാഗ്ദാനം നൽകി പീഡിപ്പിച്ചുവെന്ന് പരാതി, നിഷേധിച്ച് ബിനോയ് - newzscoop.com\nHome / COVER STORY / ബിനോയ് കോടിയേരിക്കെതിരെ ലൈംഗികാരോപണം; വിവാഹ വാഗ്ദാനം നൽകി പീഡിപ്പിച്ചുവെന്ന് പരാതി, നിഷേധിച്ച് ബിനോയ്\nപരാതിക്കാരിയെ അറിയാമെന്ന് പറഞ്ഞ ബിനോയ് കോടിയേരി ഇത് ബ്ലാക്ക് മെയിലിങ്ങാണെന്ന് വിശദീകരിച്ചു. താൻ വിവാഹം കഴിച്ചു എന്ന് കാണിച്ച് യുവതി ജനുവരിയിൽ നോട്ടീസ് അയച്ചിരുന്നുവെന്നും ഈ നോട്ടീസിനെതിരെ പൊലീസിൽ പരാതി നൽകിയിരുന്നുവെന്നും ബിനോയ് കോടിയേരി ഏഷ്യാനെറ്റ് ന്യൂസിനോട് പറഞ്ഞു. പുതിയ പരാതിക്കെതിരെ നിയമനടപടി സ്വീകരിക്കുമെന്നും ബിനോയ് വ്യക്തമാക്കി.\nPrevious: പി.കെ. ശശിയുടെ നിയന്ത്രണത്തിലാണ് പാലക്കാട് ഡി.വൈ.എഫ്.ഐ; തന്നെ നിരന്തരം വേട്ടയാടുന്നുവെന്ന് പരാതിക്കാരി\nNext: യുവതിയോട് അശ്ലീലച്ചുവയോടെ സംസാരിച്ചു: വിനായകനെ അറസ്റ്റ് ചെയ്‌തേക്കും


ഭാരത് ബന്ദിന് ഐക്യദാര്‍ഢ്യം; സംസ്ഥാനത്ത് ഇന്ന് ഹര്‍ത്താല് | PravasiExpress\nHome India ഭാരത് ബന്ദിന് ഐക്യദാര്‍ഢ്യം; സംസ്ഥാനത്ത് ഇന്ന് ഹര്‍ത്താല്\nതിരുവനന്തപുരം: രാജ്യത്ത് കര്‍ഷകസംഘടനകള് പ്രഖ്യാപിച്ച ഭാരതബന്ദിന് ഐക്യദാര്‍ഢ്യവുമായി സംസ്ഥാനത്ത് ഹര്‍ത്താല് ആരംഭിച്ചു. ആറുമുതല് ആറുവരെയാണ് ഹര്‍ത്താല്. ട്രേഡ് യൂണിയനുകളുടെ സംയുക്ത സമരസമിതിയാണ് ഹര്‍ത്താല് പ്രഖ്യാപിച്ചിട്ടുള്ളത്. ഹര്‍ത്താലിന് എല്.ഡി.എഫും ദേശീയ പണിമുട ക്കിന് യു.ഡി.എഫും പിന്തുണ പ്രഖ്യാപിച്ചിട്ടുണ്ട്.\nപാല്, പത്രം, ആംബുലന്‍സ്, മരുന്ന് വിതരണം, ആശുപത്രി, വിവാഹം, രോഗികളുടെ സഞ്ചാരം മറ്റ് ആവശ്യസര്‍വീസുകള് എന്നിവ ഹര്‍ത്താലില് നിന്ന് ഒഴിവാക്കിയിട്ടുണ്ട്. . വാഹനങ്ങള് നിര്‍ത്തിയിട്ടും വ്യാപാര-വാണിജ്യ സ്ഥാപനങ്ങള് അടച്ചിട്ടും ഹര്‍ത്താല് വിജയിപ്പിക്കണമെന്ന് സമരസമിതി അഭ്യര്‍ഥിച്ചു. ഹര്‍ത്താലിനോട് സഹകരിക്കണമെന്ന് എല്.ഡി.എഫ്. കണ്‍വീനര് എ. വിജയരാഘവന് അഭ്യര്‍ഥിച്ചിരുന്നു.\nഅതേ സമയം തിങ്കളാഴ്ച്ച ആഹ്വാനം ചെയ്തിരിക്കുന്ന ഹര്‍ത്താലിന്റെ സാഹചര്യത്തില് യാത്രക്കാരുടെ തിരക്ക് ഉണ്ടാകുവാന് സാധ്യതയില്ലാത്തതിനാലും ജീവനക്കാരുടെ അഭാവം ഉണ്ടാകുവാന് സാദ്ധ്യതയുള്ളതിനാലും സാധാരണ ഗതിയില് സര്‍വ്വീസുകള് ഉണ്ടാവുകയില്ലെന്ന് കെഎസ്ആര്‍ടിസി അറിയിച്ചു. എന്നാല് അവശ്യ സര്‍വ്വിസുകള് വേണ്ടി വന്നാല് പോലിസിന്റെ നിര്‍ദ്ദേശപ്രകാരവും ഡിമാന്റ് അനുസരിച്ചും മാത്രം സര്‍വ്വീസ് നടത്തുമെന്ന് കെസ്എസ്ആര്‍ടിസി അറിയിച്ചു.\nPrevious articleഎയര് ഇന്ത്യ എക്‌സ്പ്രസില് യാത്ര അനുവദിച്ചില്ല; പന്ത്രണ്ടുകാരി 18 മണിക്കൂര് വിമാനത്താവളത്തില്\nNext articleപ്രവാസി മലയാളി യുവാവ് വാഹനാപകടത്തിൽ മരിച്ചു


സൂഫിസം (ഭാഗം 1) **** ബ്ലാക്ക് ലൈവ്സ് മാറ്ററും മലയാളീസ് ഫോര് ബി എല് എമ്മും **** സഫ്രഗന് മെത്രാപ്പോലീത്താ പദവിലേക്ക് ഉയര്‍ത്തപ്പെടുന്ന ബിഷപ് ഡോ. മാര് തിയഡോഷ്യസിന് മംഗളാശംസകള് **** സ്വര്‍ണ്ണക്കടത്ത്: എന്‍ഐഎ കേസ് ഏറ്റെടുത്തു, നാല് പേര്‍ക്കെതിരെ തീവ്രവാദ കേസ് ഫയല് ചെയ്തു **** പോലീസുമായുള്ള ഏറ്റുമുട്ടലില് കുപ്രസിദ്ധ കുറ്റവാളി വികാസ് ദുബെ കൊല്ലപ്പെട്ടു ****\nകൊല്ലം: ഉത്രയെ പാമ്പിനെക്കൊണ്ട് കടിപ്പിച്ച് കൊലപ്പെടുത്തിയ കേസില് അറസ്റ്റിലായ ഭര്‍ത്താവ് സൂരജിന്റെ അമ്മയെയും സഹോദരിയെയും അറസ്റ്റ് ചെയ്യാന് പൊലീസ് നീക്കം. ഇരുവരെയും ചോദ്യം ചെയ്യലിനായി കൊട്ടാരക്കര ക്രൈംബ്രാഞ്ച് ഓഫീസിലേക്ക് വിളിപ്പിച്ചു. സൂരജിന്റെ പിതാവ് സുരേന്ദ്രന് അന്വേഷണ സംഘം നേരത്തെ അറസ്റ്റ് ചെയ്തിരുന്നു. ഉത്രയുടെ സ്വര്‍ണം വീട്ടുവളപ്പില് കുഴിച്ചിട്ടതില് സൂരജിന്റെ അമ്മ രേണുകയ്ക്കും പങ്കുണ്ടെന്ന് സുരേന്ദ്രന് അന്വേഷണ സംഘത്തോട് വെളിപ്പെടുത്തിയിരുന്നു.\nഅടൂരിലെ സൂരജിന്റെ വീടിന്റെ പുറത്ത് നിന്നും ഉത്രയുടെ സ്വര്‍ണാഭരണങ്ങള് ദഇന്നലെ കണ്ടെത്തിയിരുന്നു. പലയിടങ്ങളിലായാണ് സ്വര്‍ണാഭരണങ്ങള് കുഴിച്ചിട്ടിരുന്നത്. ഇവ കൊലപാതകത്തിന് മുമ്പ് ലോക്കറില് നിന്നും എടുത്തിരുന്ന സ്വര്‍ണമാണെന്നാണ് സൂചന. സൂരജിന്റെ പിതാവ് സുരേന്ദ്രനാണ് സ്വര്‍ണാഭരണങ്ങള് കുഴിച്ചിട്ട സ്ഥലം പൊലീസിന് കാണിച്ചുകൊടുത്തത്.\nഉത്രയുടെ കൊലപാതകത്തില് കൂടുതല് ആളുകള്‍ക്ക് പങ്കുണ്ടെന്ന് ഉത്രയുടെ അച്ഛന് വിജയസേനന് പറഞ്ഞു. അമ്മയും സഹോദരിയും അറിയാതെ സൂരജിന്റെ വീട്ടില് ഒന്നും നടക്കില്ല. ഭാര്യയെയും മകളെയും സംരക്ഷിക്കാനാണ് സുരേന്ദ്രന്റെ ശ്രമം. ഉത്രയുടെ കൂടുതല് സ്വര്‍ണം ഇനിയും കണ്ടെത്താനുണ്ടെന്നും വിജയസേനന് പറഞ്ഞു.


Thursday, 08 August 2019 01:21\nTCV NEWS @10 00PM 07 08 2019\nThursday, 08 August 2019 01:20\nTCV NEWS @8 30 PM 07 08 2019\nThursday, 08 August 2019 01:19\nTCV NEWS @10 00PM 06 08 2019\nThursday, 08 August 2019 01:18\nTCV NEWS @8 30 PM 06 08 2019\nTCV NEWS @10 00PM 05 08 2019\nThursday, 08 August 2019 01:17\nTCV NEWS @8 30 PM 05 08 2019\nThursday, 08 August 2019 01:03\nതലോര് സെന്ററിലെ മൂന്ന് കടകളില് മോഷണശ്രമം\nപുതുക്കാട് : ദേശീയപാതയ്ക്ക് സമീപം തലോര് സെന്ററിലെ മൂന്ന് കടകളില് മോഷണശ്രമം. മോഷ്ടാവിന്റെ ദൃശ്യങ്ങള് നിരീക്ഷണ ക്യാമറയില് പതിഞ്ഞു. ഹാര്‍ഡ് വെയര് കടയിലും പച്ചക്കറിക്കടയിലും ടെലിഫോണ് ബൂത്തിലുമാണ് മോഷ്ടാവ് കടന്നത്. പച്ചക്കറിക്കടയില് നിന്ന് 500 രൂപ നഷ്ടപ്പെട്ടിട്ടുണ്ട്. ഹാര്‍ഡ് വെയര് ഷോപ്പിലെ നിരീക്ഷണ ക്യാമറയിലാണ് മോഷ്ടാവിന്റെ ദൃശ്യങ്ങള് പതിഞ്ഞത്. ഉത്തരേന്ത്യന് തൊഴിലാളിയാണ് മോഷണത്തിന് പിന്നിലെന്ന് കരുതുന്നു. തലയില് തുണികൊണ്ട് കെട്ടിയ ഇയാള് ടോര്‍ച്ച് അടിച്ച് നടക്കുന്നതും ദൃശ്യങ്ങളില് പതിഞ്ഞിട്ടുണ്ട്. പുതുക്കാട് പോലീസ് സ്ഥലത്തെത്തി അന്വേഷണം ആരംഭിച്ചു.\nThursday, 08 August 2019 00:54\nകുന്നംകുളം : പ്ലഗ്ഗില് നിന്ന് ഷോക്കേറ്റ് യുവാവ് മരിച്ചു. ആര്‍ത്താറ്റ് പുളിക്കപ്പറമ്പില് ഉണ്ണികൃഷ്ണന് മകന് 22 വയസ്സുള്ള ധനീഷ് ആണ് മരിച്ചത്.\nനേരിനൊപ്പം അടൂരിനൊപ്പം' ഐക്യദാര്‍ഢ്യ മഹാസംഗമം\nഅടൂര് ഗോപാലകൃഷ്ണന് ഐക്യദാര്‍ഢ്യമറിയിച്ച് തൃശൂരില് സാംസ്‌ക്കാരിക പ്രവര്‍ത്തകരുടെ മഹാസംഗമം നടന്നു. ഇന്ത്യയിലങ്ങോളമിങ്ങോളം ഉയരുന്ന കൊലവിളിയുടെ ശബ്ദം അവസാനിപ്പിക്കണമെന്ന് പ്രൊഫ. എം.കെ.സാനു. നേരിനൊപ്പം അടൂരിനൊപ്പം എന്ന പേരില് കേരള സംഗീത നാടക അക്കാദമി റീജിയണല് തീയേറ്ററില് നടന്ന സാംസ്‌ക്കാരിക പ്രവര്‍ത്തകരുടെ പ്രതിഷേധ കൂട്ടായ്മ പ്രൊഫ. എം.കെ.സാനു ഉദ്ഘാടനം ചെയ്തു. സൃഷ്ടാവിനെതിരെപ്പോലും നടക്കുന്ന കൊലവിളികളെ ചെറുക്കേണ്ടത് അനിവാര്യമാണ്. അത് ഭാവിതലമുറയ്ക്കുവേണ്ടി കൂടിയാണെന്നും എം.കെ.സാനു പറഞ്ഞു സത്യത്തിന് നിരക്കാത്ത കാര്യങ്ങളാണിപ്പോള് നടക്കുന്നതെന്ന് എഴുത്തുകാരന് എം.മുകുന്ദന് പറഞ്ഞു. സ്വന്തം ശബ്ദത്തെ എങ്ങനെ സംരക്ഷിക്കണമെന്നതാണ് നാം ഇന്ന് നേരിടുന്ന ഏറ്റവും വലിയ വെല്ലുവിളിയെന്നും മുകുന്ദന് അഭിപ്രായപ്പെട്ടു. ആള്‍ക്കൂട്ടത്തെയല്ല, എഴുത്തുകാരെയാണ് ഭരണകൂടം ഇപ്പോള് ഭയപ്പെടുന്നതെന്ന് തമിഴ് എഴുത്തുകാരന് എസ്.രാമകൃഷ്ണന് പറഞ്ഞു. എഴുത്തുകാര്‍ക്കും, സാംസ്‌ക്കാരിക പ്രവര്‍ത്തകര്‍ക്കുമെതിരെ നിരന്തരമുണ്ടാകുന്ന ഇത്തരം അക്രമങ്ങള്‍ക്കെതിരെ, ഏകോപിപ്പിച്ചുള്ള പ്രതിഷേധം വേണമെന്ന കവി സച്ചിതാനന്ദന്റെ ഐക്യദാര്‍ഢ്യ സന്ദേശം, സാഹിത്യ അക്കാദമി സെക്രട്ടറി ഡോ.കെ.പി.മോഹനന് ചടങ്ങില് വായിച്ചു. കവി രാവുണ്ണിയുടെ കവിതയുടെ പശ്ചാത്തലത്തില്, വേദിയിലും സദസ്സിലുമുള്ളവര് ദീപം തെളിയിച്ചാണ് ആടൂര് ഗോപാലകൃഷ്ണന് ഐക്യദാര്‍ഢ്യം പ്രകടിപ്പിച്ചത്. സംവിധായകനും ചലച്ചിത്ര അക്കാദമി ചെയര്‍മാനുമായ കമല് ചടങ്ങില് അദ്ധ്യക്ഷത വഹിച്ചു. സാഹിത്യ അക്കാദമി പ്രസിഡന്റ് വൈശാഖന്, സംഗീത നാടക അക്കാദമി ചെയര്‍പേഴ്‌സണ് കെ.പി.എ.സി.ലളിത, സെക്രട്ടറി എന്.രാധാകൃഷ്ണന്, ലളിതകലാ അക്കാദമി ചെയര്‍മാന് നേമം പുഷ്പരാജ്, സെക്രട്ടറി പൊന്ന്യം ചന്ദ്രന്, ഫോക്‌ലോര് അക്കാദമി ചെയര്‍മാന് സി.ജെ.കുട്ടപ്പന്, ചലച്ചിത്ര സംവിധായകന് സിബി മലയില്, കവി കുരീപ്പുഴ ശ്രീകുമാര്, ആലങ്കോട് ലീലാകൃഷ്ണന് തുടങ്ങി പ്രമുഖ കലാ-സാംസ്‌ക്കാരിക പ്രവര്‍ത്തകരെല്ലാം സംഗമത്തില് പങ്കെടുത്തു. കേരള ചലച്ചിത്ര, സാഹിത്യ, സംഗീത-നാടക, ഫോക്‌ലോര് അക്കാദമികളുടെ സംയുക്ത സഹകരണത്തോടെയാണ് പ്രതിഷേധക്കൂട്ടായ്മ സംഘടിപ്പിച്ചത്.\nഎടക്കഴിയൂരില് വീടുകയറി ആക്രമണം\nചാവക്കാട് : ചാവക്കാട് എടക്കഴിയൂരില് വീടുകയറി ആക്രമണം. ഒരാള്‍ക്ക് പരിക്കേറ്റു. വീട്ടുമുറ്റത്തുണ്ടായിരുന്ന കാറിന്റെ ചില്ലുകള് അക്രമിസംഘം അടിച്ചുതകര്‍ത്തു. ആക്രമണത്തില് പരിക്കേറ്റ എടക്കഴിയൂര് പുളിക്കല് ബാദുഷയെ താലൂക്ക് ആശുപത്രിയില് പ്രവേശിപ്പിച്ചു. സാമ്പത്തിക ഇടപാടുമായി ബന്ധപ്പെട്ട വിഷയമാണ് ആക്രമണത്തിന് കാരണമെന്ന് പറയുന്നു. പോലീസില് പരാതി നല്‍കി.


യുഎഇയില് വാടക കരാറിന്റെ പേരില് തട്ടിപ്പ് നടത്തിയ ഇന്ത്യക്കാരനെ വിദേശ യുവതി കുടുക്കി\nDubai - United Arab Emirates, First Published Feb 8, 2019, 3:11 PM IST\nഫ്ലാറ്റ് വാടകയ്ക്ക് എടുക്കാന് വന്ന യുവതിയെ, ഉടമയെന്ന് വിശ്വസിപ്പിച്ച് വ്യാജ കരാറുണ്ടാക്കി പണം തട്ടാനായിരുന്നു പദ്ധതി. ഉടമാസ്ഥാവകാശം ഉണ്ടെന്ന് ധരിപ്പിക്കാന് വ്യാജ രേഖകളും ഇയാള് തയ്യാറാക്കിയിരുന്നു.\nദുബായ്: വ്യാജ വാടക കരാറുണ്ടാക്കി വിദേശ യുവതിയില് നിന്ന് പണം തട്ടാന് ശ്രമിച്ച രണ്ട് പേര്‍ക്കെതിരെ ദുബായ് കോടതിയില് വിചാരണ തുടങ്ങി. സിറിയക്കാരിയെ കബളിപ്പിച്ച് 60,000 ദിര്‍ഹം തട്ടാന് ശ്രമിച്ച കേസില് 36കാരനായ ഇന്ത്യന് പൗരനാണ് പിടിയിലായത്. ഇയാള്‍ക്കൊപ്പമുണ്ടായിരുന്ന മറ്റൊരാള് പൊലീസിനെക്കണ്ട് ഓടി രക്ഷപെട്ടു.\nഒപ്പുവെയ്ക്കാനായി സ്ഥലത്തെത്തിയപ്പോള് പാസ്‍പോര്‍ട്ടിന്റെ പകര്‍പ്പും ഉടമസ്ഥാവകാശം തെളിയിക്കുന്ന മറ്റ് രേഖകളും കൈമാറി. എന്നാല് ഈ വിവരങ്ങള് സര്‍ക്കാര് വെബ്‍സൈറ്റില് പരിശോധിച്ച യുവതി, ഇവ വ്യാജമാണെന്ന് കണ്ടെത്തുകയായിരുന്നു. തുടര്‍ന്ന് ഇരുവര്‍ക്കും സംശയം തോന്നാത്ത വിധത്തില് പൊലീസിനെ അറിയിച്ചു. സംസാരം തുടരുന്നതിനിടെ പൊലീസ് വാഹനം വന്നത് കണ്ട് ഏജന്റ് ഓടി രക്ഷപെട്ടു. ഇന്ത്യക്കാരനെ പൊലീസ് അറസ്റ്റ് ചെയ്യുകയും ചെയ്തു. ഇരുവരും ഹാജരാക്കിയ രേഖകളെല്ലാം വ്യാജമാണെന്ന് ലാന്റ് ഡിപ്പാര്‍ട്ട്മെന്റ് കോടതിയെ അറിയിച്ചിട്ടുണ്ട്. കേസില് ഫെബ്രുവരി 21ന് കോടതി ശിക്ഷ വിധിക്കും.\nLast Updated Feb 8, 2019, 3:11 PM IST


ഭാരതസ്ത്രീയുടെ ഭാവശുദ്ധി | chintha\nഭാരതസ്ത്രീയുടെ ഭാവശുദ്ധി നഷ്ടപ്പെടുന്നതില് പുരുഷന്മാര്ക്കുള്ള വേവലാതിക്ക് അതിരില്ല. സരിത ഇങ്ങനെ തുടങ്ങിയാല്, അങ്കമാലിയിലെ പെണ്ണ് ഇങ്ങനെ തുടങ്ങിയാല് വ്യവസ്ഥിതി തകര്ന്നുപോവില്ലേ? യഥാര്‍ത്ഥത്തില് പീഡിപ്പിക്കപ്പെടുന്ന സ്ത്രീകള്‍പോലും സംശയിക്കപ്പെടില്ലേ? പുരുഷന്മാര് സ്ത്രീകളുടെ പീഡനത്തിനെതിരെ സംഘടിക്കേണ്ടതല്ലേ? കുറ്റം ചെയ്യുന്ന സ്ത്രീകള്‍ക്ക് കഠിനശിക്ഷ നല്കേണ്ടടതല്ലേ? അവരെ സ്ത്രീവര്ഗ്ഗം തള്ളിപ്പറയേണ്ടതല്ലേ?\nഉത്തരങ്ങള് നേരത്തെ ഉണ്ട്. അവ പരിശോധിക്കേണ്ടതില്ല. പുതിയ ഉത്തരങ്ങള് പരിശോ ധിക്കേണ്ടതുണ്ട് .\nസരിത ചെയ്തത് : തന്റെ മെയ് വഴക്കവും നാവുവഴക്കവും ഉപയോഗിച്ച് പലരുടെയും പണം കൈവശപ്പെടുത്തി അവരെ വഞ്ചിച്ചു. സരിത ചെയ്തത് അഭൂതപൂര്‍വ്വമായ കാര്യമല്ല. കേരളത്തില് എക്കാലത്തും നടന്നുപോവുന്ന പലവിധ തട്ടിപ്പുകള്‍പോലെ തന്നെയുള്ള ഒന്നുമാത്രം ആണത്. പക്ഷെ ഈ കേസില് പച്ചഇറച്ചി മണക്കുന്നതുകൊണ്ട് ആണുങ്ങള് മൂക്ക് വിടര്‍ത്തി ഘ്രാണിച്ചുകൊണ്ട് ചുറ്റും അമറിക്കൊണ്ടു പാഞ്ഞുനടക്കുന്നു. അതുകണ്ട് സ്ത്രീകള് അസഹ്യതയോടെ ശപിക്കുന്നു.\nഅങ്കമാലിക്കാരി ചെയ്തത് : കുറിയേടത്ത് താത്രി തെളിവ് ശേഖരിച്ചതുപോലെ അവള് തെളിവുണ്ടാക്കി. അവള്‍തന്നെ പറയുന്നു, താന് സോദ്ദേശ്യമായി ചെയ്തതാണ് എന്ന്. ഇക്കാലമത്രയും ഒരു പുരുഷന് മറ്റൊരു പുരുഷനെ തകര്‍ക്കാന്‍വേണ്ടി സ്ത്രീയെ ചൂണ്ടയില് കോര്‍ത്ത് എറിയുകയായിരുന്നു ചെയ്തുപോന്നിരുന്നത്. ഇവിടെ സ്ത്രീ തനിക്കുവേണ്ടി തീരുമാനം എടുക്കുകയും അത് നടപ്പില്‍വരുത്തുകയും ചെയ്യുന്നു.\nനിര്‍മ്മലാനന്ദയോഗി എന്ന ഒരു കാവിക്കാരന് ഈയിടെ പറഞ്ഞ ഒരു സത്യം ഇവിടെ ഓര്ക്കുന്നത് നല്ലതാണ്. 'പുരുഷന് ലൈംഗികവികാരം ഇല്ലാതെ ഇണചേരാന് ആവില്ല. പക്ഷെ സ്ത്രീക്ക് അത് കഴിയും. അതുകൊണ്ട് സ്ത്രീയുടെ കൈയില് അധികാരം കിട്ടിയാല് ലോകം കീഴ് മേല് മറിയും' എന്നാണദ്ദേഹം പറയുന്നത്. സത്യംതന്നെ അത്. അതുകൊണ്ടുതന്നെ കാര്യസാദ്ധ്യത്തിനുവേണ്ടി സ്വന്തം ശരീരം ഉപയോഗപ്പെടുത്താന് പുരുഷനേക്കാള് എളുപ്പത്തിലും വിദഗ്ദ്ധമായും സ്ത്രീക്ക് കഴിയും. അപ്പോള് ലോകം കീഴ് മേല് മറിയും എന്നതും സത്യം തന്നെ. പക്ഷെ ഇപ്പോള് ലോകം ശരിയായ നിലയില് ആണോ എന്ന കാര്യത്തില് സ്ത്രീക്കും പുരുഷനും വിരുദ്ധ അഭിപ്രായങ്ങള് ആണുള്ളത്. പുരുഷന്റെ ശരിയായ ലോകം സ്ത്രീയുടെ ദൃഷ്ടിയില് തല കീഴായതാണ്. അതുകൊണ്ട് അവള്ക്ക് അധികാരം ലഭിക്കുമ്പോള് അവളുടേതായ ശരി സ്ഥാപിക്കപ്പെടുകയും ആ ശരി പുരുഷന് അഹിതകരം ആവുകയും ചെയ്യും. അതിനൊത്തവിധം പ്രവര്ത്തിക്കാന് അവസരം ലഭിക്കുന്ന സ്ത്രീകള് എണ്ണത്തില് നന്നേ ചുരുക്കമായതുകൊണ്ട് അവര് വളരെയേറെ ശ്രദ്ധിക്കപ്പെടുകയും വിമര്‍ശിക്കപ്പെടുകയും ചെയ്യുന്നു. കഠിനമായ കുടുംബവ്യവസ്ഥ സ്ത്രീകളെ ബന്ധിതരാക്കുന്നതുകൊണ്ടാണ് അധികം സ്ത്രീകള്ക്ക് ഈ രീതിയില് പൊതുരംഗത്ത് കൌശലം പ്രയോഗിക്കാന് അവസരം ലഭിക്കാത്തത്. കുടുംബത്തില് ബന്ധിതരാവുന്ന സ്ത്രീകള് തങ്ങളുടെ കൌശലം കുടുംബാംഗങ്ങളിലും ബന്ധുമിത്രാദികളിലും മാത്രമായി ഒതുക്കാന് നിര്ബന്ധിതരാവുന്നു. മറിച്ച് ഇതര വ്യാവഹാരികമേഖലകളില് അത് പ്രയോഗിക്കാന് അവസരം ലഭിക്കുകയാണെങ്കില് അത് വ്യാപകമായ ഒരു രീതിയായി മാറുമായിരുന്നു.\nന്യായാന്യായങ്ങള് ലിംഗഭേദമെന്യേ പങ്കുവെക്കുന്ന ഒരു സാമൂഹ്യവ്യവസ്ഥിതി നടപ്പില്‍വരുത്താന് ഉത്സാഹിക്കുക. ഫലം ഒട്ടും നിരാശാജനകമായിരിക്കുകയില്ല. നേരംപോക്കുകള്‍ക്കൊട്ടും കുറവും ഉണ്ടാവുകയില്ല.\nPrevious story: അങ്ങനെ ആയിത്തീരാനുള്ള കാരണങ്ങള്\nNext story: ലെഫ്റ്റ് റൈറ്റ് ലെഫ്റ്റ് റൈറ്റ്


Friday, October 8, 2021 4:45 PM IST\nഞണ്ടുകളുടെ നാട്ടിൽ ഒരിടവേളയിലൂടെ സിനിമയിലെത്തിയ ഐശ്വര്യലക്ഷ്മിയുടെ പുതിയ റിലീസാണ് മനു അശോകൻ - ബോബി സഞ്ജയ് ചിത്രം ‘കാണെക്കാണെ’. മായാനദിക്കു ശേഷം മറ്റൊരു ഭാവത്തിൽ ടോവിനോ - ഐശ്വര്യലക്ഷ്മി സിനിമ.\nകാണെക്കാണെ തെളിയുന്ന കഥയടരുകളിൽ അനുഭവവിരൽ തൊട്ടും പരിചിതമാകുന്ന കഥാപാത്ര അവസ്ഥകളിൽ പൊരുത്തപ്പെട്ടും സ്നേഹയ്ക്കൊപ്പം യാത്രയിലാണു പ്രേക്ഷകർ. ഐശ്വര്യയുടെ കരിയറിലെ കരുത്തുറ്റ വേഷങ്ങളിലൊന്ന്. സ്നേഹയെ അവതരിപ്പിച്ചപ്പോൾ ഒരിക്കൽ പോലും സ്ട്രസ് അനുഭവിക്കേണ്ടി വന്നില്ലെന്ന് ഐശ്വര്യലക്ഷ്മി പറയുന്നു.\n‘എന്താണു സ്നേഹ ചിന്തിക്കേണ്ടതെന്നുവരെ സ്ക്രീൻ പ്ലേയിലുണ്ടായിരുന്നു. അതുകൊണ്ടുതന്നെ എന്‍റെ ജോലി വളരെ എളുപ്പമായി. ഷൂട്ടിന്‍റെ സമയത്തു മാത്രം സ്നേഹയെ മനസിൽ നിർത്തി. അല്ലാത്ത സമയത്തു ഞാൻ ചിരിച്ചുകളിച്ചു ടീമിന്‍റെ കൂടെയും. ഫുൾടൈം സീരിയസായ ഒരാളല്ല ഞാൻ.\nഇത്തരം തീവ്രമായ വേഷങ്ങൾ ചെയ്യുന്പോൾ ഇമോഷണൽ പ്രശ്നങ്ങളിൽ പെടാതെ ഇടയ്ക്കു തമാശയൊക്കെ പറഞ്ഞിരിക്കാൻ ഒരു ഫ്രണ്ടിനെ സെറ്റിലേക്കു കൊണ്ടുവരാറുണ്ട്. ഇവിടെ അത്രമേൽ ബ്യൂട്ടിഫുൾ ആയ ടീം ആയിരുന്നതിനാൽ സ്നേഹ എനിക്കു പ്രശ്നമായിരുന്നില്ല. വരത്തനായിരുന്നു അഭിനയിക്കാൻ ഏറ്റവും ടഫ് എന്നു തോന്നിയ സിനിമ.’\nനമ്മുടെ കയ്യിലല്ലാത്ത കാര്യങ്ങൾ, കൈവിട്ടു പോയ കാര്യങ്ങൾ...അതിനു ശേഷം ഒരച്ഛന്‍റെ ക്ഷമ എന്നിവയെക്കുറിച്ചു പറയുന്ന സിനിമയാണു സോണി ലൈവ് റിലീസ് ‘കാണെക്കാണെ’യെന്ന് ഐശ്വര്യലക്ഷ്മി. ‘ വഴിയരികിൽ ഒരാൾ അപകടത്തിൽപ്പെട്ടു കിടക്കുന്നതു കണ്ടാൽ മനുഷ്യൻ\nഎന്ന നിലയിൽ ആരായാലും വണ്ടിനിർത്തി നോക്കും.\nഇവിടെ അലൻ...സ്വന്തം ഭർത്താവ് അതു ചെയ്യാതെ പോകുന്പോൾ വലിയ കുറ്റബോധമാണു സ്നേഹയെ വേട്ടയാടുന്നത്. അതാണ് അവർക്കുള്ള ഏറ്റവും വലിയ ശിക്ഷ. അലനും ഒരിക്കലും മനസമാധാനം കിട്ടുന്നില്ല. ഒടുവിൽ അവർ കുഞ്ഞുമായി പുതിയൊരു ജീവിതത്തിലേക്കു പോകുന്നുവെങ്കിലും അതു ഹാപ്പിയാണോ എന്നു കാണിക്കുന്നില്ല. ’\nഅത് ഈ സിനിമയുടെ വിജയം\nഷെറിന്‍റെയും കുട്ടുവിന്‍റെയും എല്ലാമായ അലനെ സ്നേഹ സ്വന്തമാക്കാൻ പോകേണ്ടിയിരുന്നോ എന്നു ചോദിക്കുന്നവരോട് ഐശ്വര്യ പറയുന്നു - ‘ ഞാൻ ഐശ്വര്യലക്ഷ്മിയാണ്, സ്നേഹയല്ല! സ്ക്രിപ്റ്റിൽ എഴുതിവച്ചിരിക്കുന്നതിനപ്പുറം പറയാനറിയില്ല.\nഒരുപാടു പേർക്കു ചിലപ്പോൾ പുറത്തു പറയാൻപറ്റാത്ത വിഷമങ്ങളുണ്ടാവും. അവർ സ്നേഹയുടെയോ ഷെറിന്‍റെയോ സ്ഥാനത്താവും. അതാണ് പലരും ഇത്രത്തോളം വ്യക്തിപരമായി ഈ സിനിമയെ കാണുന്നത്. ഒരു തരത്തിൽ അത് ഈ പടത്തിന്‍റെ വിജയമാണ്.’\nസിനിമ ചെയ്യാൻ തീരുമാനിച്ചാൽ\n‘ഒരഭിനേത്രി തന്‍റെ കഥാപാത്രത്തെ ജഡ്ജ് ചെയ്യാൻ പാടില്ല. അതു പെർഫോമൻസിനു സഹായകമാവില്ല.’ ചിലപ്പോൾ സ്നേഹ സ്വാർഥയാണെന്നു വിലയിരുത്തുന്നവരോട് ഐശ്വര്യലക്ഷ്മി പറയുന്നു: ‘ കഥാപാത്രത്തിന്‍റെ സ്വഭാവത്തോടോ ചെയ്തികളോടോ അഭിപ്രായവ്യത്യാസമുണ്ടാവാം.\nപക്ഷേ, അതൊക്കെ തെറ്റാണെന്ന ചിന്തയോടെ ചെയ്താൽ ഒരിക്കലും എനിക്ക് അതിനോടു നീതി പുലർത്താനാവില്ല. ഒരു കഥ നല്ലതെന്നു തോന്നി ചെയ്യാൻ തീരുമാനിച്ചാൽ പിന്നെ അതിലെ കഥാപാത്രം എങ്ങനെയാണോ അങ്ങനെ തന്നെ സ്വീകരിക്കണം. സ്വാർഥതയുടെ കാര്യം പറഞ്ഞാൽ നമ്മളെല്ലാവരും സ്വാർഥരാണ്. ഒരു കഥാപാത്രത്തെയോ ഒരാളെയോ കല്ലെറിയേണ്ട കാര്യമില്ല.’\nഇവിടെ റിയൽ ലൈഫ്!\n‘മായാനദി’യിലെ ഐശ്വര്യലക്ഷ്മി - ടോവിനോ കെമിസ്ട്രി ‘കാണെക്കാണെ’യിൽ കിട്ടിയില്ലെന്നു പരിഭവപ്പെടുന്നവരുണ്ട്. റൊമാൻസിനുള്ള ഇടം ഈ സിനിമയിൽ ഇല്ലെന്നും കെമിസ്ട്രി എന്നതുകൊണ്ട് അതാണ് ഉദ്ദേശിച്ചതെങ്കിൽ ഇവിടെ റിയൽ ലൈഫാണു കാണിക്കുന്നതെന്നും ഐശ്വര്യ പറയുന്നു.\n‘ചുറ്റും നടക്കുന്ന പലതുമറിയാതെ കടുത്ത കുറ്റബോധത്തോടെ എങ്ങനെയെങ്കിലും ജീവിതത്തിൽ കടിച്ചുതൂങ്ങാൻ ശ്രമിക്കുന്ന, ഗർഭിണിയായ സ്നേഹയാണ് ഇതിൽ. റിലേഷൻഷിപ്പ് വിട്ടുകഴിഞ്ഞ് തിരിച്ച് അതിലേക്ക് എത്താൻ നോക്കുന്ന രണ്ടുപേരുടെ കഥയാണു മായാനദി. ഒരാൾ അകന്നുപോകുന്നു. മറ്റേയാൾ തിരിച്ചു പിറകേവരുന്നു. അവർക്കുള്ളിൽ അത്രയും സ്നേഹമുണ്ട്. അത്തരം സീനുകളായതിനാൽ ആളുകൾക്ക് ആ ഇമോഷൻ ഫീൽ ചെയ്യും.’\nഒരു കെമിസ്ട്രി ഉണ്ടായാലേ ഒപ്പം വർക്ക് ചെയ്യാൻ പറ്റൂ എന്നു തോന്നിയിട്ടില്ലെന്ന് ഐശ്വര്യ പറയുന്നു. ‘ ഞാൻ വർക്ക് ചെയ്തിട്ടുള്ള എല്ലാ ആക്ടേഴ്സും കൂടെ വർക്ക് ചെയ്യാൻ വളരെ കംഫർട്ടബിളാണ്. എല്ലാവരും പ്രഫഷണലാണ്. സിനിമ കഴിയുന്നതോടെ എല്ലാവരും ടാറ്റാ പറഞ്ഞു പോകുന്നു. ചിലപ്പോൾ എന്തെങ്കിലും കാര്യങ്ങൾക്കു ഫോണ് വിളിച്ചു സംസാരിക്കുന്നു. അതിനെയാണു വർക്ക് ചെയ്യുന്പോഴുള്ള കംഫർട്ടബിലിറ്റി എന്നുപറയുന്നത്.\nകെമിസ്ട്രി യഥാർഥ ജീവിതത്തിൽ രണ്ടുപേർ തമ്മിലുണ്ടാകുന്നതാണ്. അതു സ്ക്രീനിലേക്കു കൊണ്ടുവരാൻ കംഫർട്ടബിളായ രണ്ട് ആക്ടേഴ്സിനെ കിട്ടിയാൽ മാത്രം മതി. ചില സമയത്തു കംഫർട്ടബിൾ അല്ലെങ്കിൽപോലും നമുക്കു നന്നായി അഭിനയിക്കാനാവും.’\nകഥാപാത്രവും സിറ്റ്വേഷനും ഉൾക്കൊണ്ടു പെർഫോം ചെയ്യുന്ന ടെക്നിക് സുരാജ് വെഞ്ഞാറമൂടിൽ നിന്ന് അറിയാനായെന്ന് ഐശ്വര്യലക്ഷ്മി. ‘ പോൾ കുട്ടുവിനെ ആദ്യമായി കാണുന്ന സീനിൽ ആരാന്നു മനസിലായോ എന്ന് ഒരു ഇമോഷനുമില്ലാതെ വെറുതെ ചോദിക്കാം. പക്ഷേ, വിങ്ങിപ്പൊട്ടുന്ന വേദനയോടെയാണ് സുരാജേട്ടൻ അതു ചോദിച്ചത്.\nസീനിനു തൊട്ടുമുന്പുവരെ വളരെ സിംപിളായി സംസാരിക്കുകയായിരുന്നു ഞങ്ങൾ. ഇതെങ്ങനെയെന്നു ചോദിച്ചപ്പോൾ അദ്ദേഹം തന്ന മറുപടി എനിക്കു പുതിയൊരറിവായി.\nമകളുടെ കല്ലറയിൽ പോയി വരികയാണു പോൾ. മകളെയാണു നഷ്ടമായത്. ഭാര്യ നേരത്തേ പോയതാണ്. വേറെ ഒരു മകൾ ഉള്ളതു ദൂരത്താണ്. എപ്പോഴും ഒറ്റപ്പെടലാണ്. അതിനിടെ മകളുടെ മകനെ കാണാനായി എങ്ങനെയൊക്കെയോ ധൈര്യം സംഭരിച്ചു വന്നിരിക്കുകയാണ്. ഇതൊക്കെ ആലോചിച്ചാണ് വിങ്ങിപ്പൊട്ടുന്ന അവസ്ഥയിൽ എത്തിയതെന്നു സുരാജേട്ടൻ പറഞ്ഞു.\nസ്നേഹം പലപ്പോഴും പുറത്തുവരുന്നതു വേദനയായിട്ടാവും. പോളിനു കുട്ടുവിനോടുള്ളതു സ്നേഹമാണ്. പക്ഷേ, മുഖത്തു വന്നതു വേദനയാണ്. അത്രയും എഫേർട്ടെടുത്തു ചിന്തിക്കുന്ന ഒരാക്ടറിനേ അങ്ങനെ ചെയ്യാൻ പറ്റൂ.’\nതമിഴിൽ തുടക്കം സുന്ദർ സിയുടെ വിശാൽ ചിത്രം ആക്‌ഷനിൽ. പിന്നീടു കാർത്തിക് സുബ്ബരാജിന്‍റെ ജഗമേ തന്തിരം. മണിരത്നം സിനിമ പൊന്നിയിൻ സെൽവൻ ഒന്നിലും രണ്ടിലും ഐശ്വര്യലക്ഷ്മിക്കു പ്രധാന വേഷമാണ്.\n‘ഓഡിഷൻ ചെയ്ത കാരക്ടർ കറക്ടാണെന്നു തോന്നിയപ്പോഴാണ് സിനിമയിലെടുത്തത്. തായ്‌ലൻഡിലെ ക്രാബി, ബാങ്കോക്ക്, മഹാരാഷ്‌ട്ര, ഗ്വാളിയർ, പൊള്ളാച്ചി...അങ്ങനെ പലയിടങ്ങളിലായി ഒന്നാം ഭാഗം ഷൂട്ടിംഗ് കഴിഞ്ഞു. രവി വർമൻ സാറാണു കാമറ. എ.ആർ. റഹ്‌മാൻ സാറിന്‍റെ സംഗീതം.’\nതമിഴിൽ ഐശ്വര്യയുടെ രണ്ടു പടങ്ങൾ കൂടി ഒരുങ്ങുകയാണ്; ആമസോണിന്‍റെ ഒരു ആന്തോളജിയും മറ്റൊരു പ്രോജക്ടും.\nഐശ്വര്യലക്ഷ്മിയുടെ ആദ്യ തെലുങ്കു ചിത്രം ഗോപി ഗണേഷ് സംവിധാനം ചെയ്യുന്ന ഗോഡ്സേ ചിത്രീകരണത്തിലാണ്. മഹേഷിന്‍റെ പ്രതികാരം തെലുങ്ക് റീമേക്കിൽ ഫഹദിന്‍റെ റോൾ ചെയ്ത സത്യദേവാണു ഹീറോ.\nആമസോണിനു വേണ്ടി ചെയ്യുന്ന തെലുങ്കുചിത്രം ഈ മാസം തുടങ്ങും. ഭാഷ അറിയാത്തതു കാരണം തമിഴിലും തെലുങ്കിലും എക്സ്ട്രാ എഫേർട്ടെടുത്താണു ചെയ്യാറുള്ളതെന്ന് ഐശ്വര്യ പറയുന്നു.\nഅർച്ചന 31 നോട്ടൗട്ട്\nദേവിക പ്ലസ് ടു ബയോളജി, അവിട്ടം ദ ഗുഡ് ഡേ ഓഫ് ഉണ്ണിക്കുട്ടൻ എന്നീ ഷോർട്ട് ഫിലിമുകളിലൂടെ ഹിറ്റായ അഖിൽ അനിൽകുമാറിന്‍റെ അർച്ചന 31 നോട്ടൗട്ടിൽ ഐശ്വര്യലക്ഷ്മിക്കു സ്കൂൾ ടീച്ചറുടെ വേഷം.\n‘കഥ കേൾക്കും മുന്പേ അഖിലിന്‍റെ ഷോർട്ട്ഫിലിംസ് കണ്ടിരുന്നു. ടാലന്‍റഡാണെന്നു മനസിലായി. അഖിൽ ഈ കഥ വിവരിച്ച രീതിയും രസകരമായിരുന്നു. കഥയിലെ ഒരു സംഭവവുമായി ബന്ധപ്പെടുത്തിയാണ് 31. മാർട്ടിൻ പ്രക്കാട്ടാണു പ്രൊഡ്യൂസർ.’\nനിർമൽ സഹദേവിന്‍റെ ഫാന്‍റസി മൂവി കുമാരിയാണു ഐശ്വര്യലക്ഷ്മി അടുത്തു ചെയ്യുന്ന മലയാളം പടം. ‘ സ്ത്രീകേന്ദ്രീകൃത സിനിമയാണെങ്കിലും സ്ത്രീ മാത്രമല്ല പ്രധാന കഥാപാത്രം. നായകൻ റോഷൻ മാത്യു. കേരളത്തിലെ ഐതീഹ്യങ്ങൾ അടിസ്ഥാനമാക്കിയ പീര്യേഡ് ഡ്രാമയാണത് ’- ഐശ്വര്യ പറയുന്നു.


ഒരു ഡം ബല്ലും ശിവദാസ് മാഷും — കഥാജാലകം\nശിവദാസ് മാഷ് എന്റെ പ്രിയപ്പെട്ട കെമിസ്ട്രി അദ്ധ്യാപകനായിരുന്നു. മലബാര് ക്രിസ്ത്യന് കോളേജില് നിന്നും ഇന്ന് നാസ വരെ എത്തി നില്‍ക്കുന്ന എന്റെ കെമിസ്ട്രി യാത്രയുടെ തുടക്കം ആ ഗുരുവിലൂടെ.\nദാരിദ്യത്തില് നിന്നും ഉയര്‍ന്നു വന്ന പ്രതിഭ. മണ്ണെണ്ണ വിളക്കിന്റെ വെളിച്ചത്തില് പഠനം. സയന്‍സ് ടാലന്റ്റ് പാരിതോഷികങ്ങളും സ്കോളര്‍ഷിപ്പുകളും,റാങ്കുകളും വാരിക്കൂട്ടിയ വിദ്യാര്‍ഥി. അവസാനം ബനാറസ് ഹിന്ദു സര്‍വകലാശാലയില് നിന്നും ഓര്‍ഗാനിക്ക് കെമിസ്ട്രിയില് പി. എച്ച്. ഡി. ഓര്‍ഗാനിക് കെമിസ്ട്രിയില് ബെന്‍സീന് റിങ്ങിനെക്കുറിച്ചു മാഷിന്റെ ക്ലാസ് മറക്ക വയ്യ. ബെന്‍സീന് വലയത്തില് ഒരു പററം ഇലക്ട്രോണുകള്‍ക്ക് സ്ഥിരമായ ഒരു സ്ഥാനമില്ല, അവ സദാ ചലിച്ചു കൊണ്ടിരിക്കും. തിരുവാതിര കളി പോലെയാണ് ആ ഇലക്ട്രോണുകളുടെ നീക്കം. തിരുവാതിരയില് സ്ത്രീ രത്നങ്ങളുടെ നിതംബങ്ങള് ഒരു സ്ഥാനത്തു നിന്നും മറ്റൊരിടത്തേക്ക് മാറുകയും, പിന്നെ പൂര്‍വ സ്ഥാനത്തു എത്തുകയും ചെയ്യുന്നതു പോലെ.\n“മ്യൂള് ഈസ് ആന് ആനിമല് വിച് ഈസ് നൈതെര് എ ഡോങ്കി നോര് എ ഹോര്‍സ്”. മ്യുള് എന്നാല് കോവര് കഴുത. ഓര്‍ബിറ്റലുകള് ചേര്‍ന്നാണ് സങ്കരഓര്‍ബിറ്റലുകള്‍ഉണ്ടാകുന്നത്. കഴുതയുമല്ല, കുതിരയുമല്ല, കോവര് കഴുത. സങ്കര വര്‍ഗം.\nഡം ബെല്ല് പോലെയാണ് ചില ഓര്‍ബിടറ്റലുകളുടെ രൂപം. ഒരു തന്മാത്രയില് ഇലട്രോണുകളെ കാണാന് കൂടുതല് സാധ്യത ഉള്ള സ്ഥാനങ്ങളാണ് ഓര്‍ബിറ്റലുകള്. ഡം ബെല്ല് എന്നാല് കമഴ്ത്തി വെച്ചിരിക്കുന്ന ഒരു മണി. കുട്ടികള് പരീക്ഷക്ക് കാണാതെ പഠിച്ചു, ഡം ബെല്ല് പോലുള്ള ഓര്‍ബിറ്റലുകെളക്കുറിച്ച്, കമഴ്ത്തി വെച്ചിരിക്കുന്ന മണി മനസ്സില് സങ്കല്‍പ്പിച്ചു കൊണ്ട്.\nഅധ്യാപകര് കണിശക്കാരാണ്. ശിവദാസ് മാഷും അതുപോലെ തന്നെ. പരീക്ഷക്ക് എഴുതുമ്പോള് വള്ളി പുള്ളി തെറ്റിക്കൂട. “ബ്രിസ്ക്ക് എഫെര്‍വെസന്‍സ് വിത്ത് എ കളര്‍ലെസ്സ് ആനറ് ഓഡര്‍ലെസ്സ് ഗ്യാസ് ടെനിങ്ങ് ലയിം വാട്ടര് മില്കി”. കെമിസ്ട്രി പഠിച്ച മലയാളിയുടെ രക്തത്തില് അലിഞ്ഞു ചേര്‍ന്നിരിക്കുന്ന ഒരു ആപ്ത വാക്യം. ഇതു ഉറക്കത്തില് വിളിച്ചു ചോദിച്ചാലും ഈ സൂക്തം റെഡി. കെമിസ്ട്രി ലാബില് കാര്ബണെറ്റ് സോള്‍ട്ടിലേക്ക് നേര്‍ത്ത ഹൈഡ്രോക്ലോറിക് അസിഡ് ഒഴിക്കുമ്പോള് കാര്‍ബണ് ഡയോക്സിഡ് വാതകം ഉണ്ടാകുന്ന സംഭവം. വാതകം ഉല്‍പ്പാദിപ്പിക്കപ്പെടുമ്പോള് പതഞ്ഞു പൊങ്ങുന്ന കുമിളകളാണ് എഫെര്‍വെസന്‍സ്. പ്രാക്ടിക്കല് പരീക്ഷക്ക് അതില് ഒരു വാക്ക് എഴുതാന് വിട്ടുപോയാല് ഡോക്ടറോ എന്‍ജിനിയരോ ആകാന് ആഗ്രഹിച്ച കുട്ടിയുടെ ആഗ്രഹപരിസമാപ്തി. അത്രത്തോളം വിലയേറിയ വാചകം. ഈ മഹാ സൂക്തത്തിലെ എഫെര്‍വെസന്‍സ് മാത്രം പോര, ബ്രിസ്ക്ക് വേണം, കളര്‍ലെസ്സ് മാത്രം പോര, ഓഡര്‍ലെസ്സും വേണം. ബ്രിസ്ക് എന്ന വാക്ക് വിട്ടു പോയിട്ട് എന്‍ജിനീയറിങ്ങു അഡ്ട്മിഷന് കിട്ടാതെപോയ ഒരു മഹാനെ ഒരിക്കല് കണ്ടു മുട്ടി. മാര്‍ക്ക് മാത്രം നോക്കി അഡ്ട്മിഷന് നടത്തുന്ന ആ കാലത്ത്. പിന്നീട് എങ്ങിനെയോ എന്‍ജിനീയറായ അദ്ദേഹം തുടങ്ങിയ കെമിക്കല് കമ്പനിക്കു ബ്രിസ്ക്ക് എന്ന പേരിട്ടു. ലാബില് വച്ച് ബ്രിസ്ക് എഫെര്‍വെസന്‍സ് കുറിക്കാന് വിട്ടുപോയ എന്റെ നോട്ടു ബുക്ക് പറക്കും തളിക പോലെ പറന്നു. ബുക്കിന്റെ ഇടിയുടെ ആഘാതത്തില്‍പൊട്ടി വീണ ആസിട് കുപ്പികളും സോള്‍ട്ട് ഡപ്പികളും ചേര്‍ന്ന് ആ സിമിന്ടു തറയില് എന്തൊക്കെയോ പതഞ്ഞു പൊങ്ങി.\nഇന്ഗ്ലീഷു മാഷന്മാരുടെ പ്രിയപ്പെട്ട ഗ്രാമര് ഉത്സവമാണ്,നോട് ഓണ്‍ലി ബട്ട് ആള്‍സോ ക്ലാസ്. അത് പഠിപ്പിക്കുവാന് അധ്യാപകര്‍ക്ക് അത്യുത്സാഹം. “ഹി വാസ് നോട്ട് ഒണ്‍ലി എ ഫാര്‍മര് ബട്ട് ആള്‍സോ എ ബിസിനസ് മാന്”. നോട്ട് ഒണ്‍ലിക്ക് ശേഷം ബട്ട് ആള്‍സോ വിട്ടു പോയാല് അവന്റെ കാര്യം പോക്കായി. സമൂഹത്തില് അവന് പുറം തളളപ്പെട്ടവനാകും. ധനനഷ്ട്ടവും,മാനഹാനിയും ഫലം. അതിനാല് അക്കാലത്ത് മലയാളി വിദ്യാര്‍ഥി ഊണിലും ഉറക്കത്തിലും ഈ സൂക്തം ഉരുവിട്ടിരുന്നു. അതുപോലെ നൈതെര് കഴിഞ്ഞാല് നോര് ചേര്‍ക്കാത്തവനെയും, ഐതെര്‍ക്കുശേഷം ഓര് ചേര്‍ക്കാത്തവനെയും സമൂഹം ഭ്രഷ്ട്ടു കല്‍പ്പിച്ച് പടിയടയ്ക്കും.\nഇവിടെ അമേരിക്കയില് എത്തിയപ്പോഴാണ് എന്റെ കൊളസ്ട്രോള് ലെവല് കൂടുതലാണെന്ന് കണ്ടു പിടിച്ചത്. എച് ഡി എല്, എല് ഡി എല് എന്ന രണ്ടു വാക്ക് ഞാന് ആദ്യമായി പഠിച്ചു. എച് ഡി എല് അഥവാ ഗുഡ് കൊളസ്ട്രോള് ശരീരത്തിന് ഗുണം ചെയ്യും എന്നാല് എല് ഡി എല് അഥവാ ബാഡ് കൊളസ്ട്രോള് ദോഷം ചെയ്യും. എനിക്ക് ബാഡ് കൊളസ്ട്രോള് കൂടുതലാണത്രേ. “കൂടുതല് എക്സര്‍സൈസ് വേണം. ഒരു ജിമ്മില് ചേരുന്നത് നന്നായിരിക്കും” ഡോക്ടര് പറഞ്ഞു”. ആദ്യ ദിവസം ജിമ്മിലെ ട്രൈനറുടെ വകയായി ഒരു ജിം ടൂറ്. ട്രേഡ് മില്ല്, എല്ലിപ്ടിക്കള്, സൈക്കിള് എല്ലാം കാട്ടിത്തന്ന കൂട്ടത്തില് അയാള് പറഞ്ഞു, “മസിലുകള്‍ക്ക് ശക്തി പകരാന് വെയിറ്റ് ലിഫ്ററു നന്നാകും, യൂ കാന് ടൂ വെയിറ്റ്സ് വിത്ത് ദീസ് ഡം ബെല്‍സ്”.\nഇതാ എന്റെ മുന്‍പില് കിടക്കുന്നു കുറെ ഡം ബെല്ലുകള്.യഥാര്‍ത്ഥ ഡം ബെല്ലുകള്. എനിക്കാകെ കണ്‍ഫുഷന്, എന്റെ മാനസ പുത്രന് മാഷ് പഠിപ്പിച്ച ഡം ബെല്ലുമായി ഇതിനു യാതൊരു ബന്ധവുമില്ല. ഇവ മണികളല്ല. ഒരു ഇരുമ്പ് ദണ്ഡിന്റെ ഇരുവശവും ഭാരമുള്ള ഉരുണ്ട ഇരുമ്പു ഗോളങ്ങള്. നമ്മുടെ ശക്തിക്കനുസരിച്ച് വിവിധ ഭാരങ്ങളുള്ള ഡം ബെല്ലുകള്. തിരികെ വന്നു ഇന്റര്‍നെറ്റില് നോക്കി. അതെ, ഇത് തന്നെയാണ് യഥാര്‍ത്ഥ ഡം ബെല്ലുകള്. അപ്പോള് മാഷിന് തെറ്റുപറ്റിയതായിരിക്കാം. അതോ കുറച്ചു ലഘുകരിച്ചു കുട്ടികള്‍ക്ക് മനസ്സിലാകുന്ന രീതിയില് പറഞ്ഞു തന്നതാകാം കമഴ്ത്തി വെച്ച മണി എന്ന്. പക്ഷെ ഇത് രണ്ടും തമ്മില് രൂപ സാദൃശ്യം കുറവ്.\nഇന്ഗ്ലിഷ് നമുക്ക് രണ്ടാം ഭാഷയാണ്. ആ രണ്ടാം ഭാഷയിലെഴുതിയ ഗ്രന്ഥങ്ങളാണ് നമ്മുടെ പഠനത്തിനാധാരം. ആ ഗ്രന്ഥങ്ങള് എഴുതിയ സായിപ്പിന് പരിചയമുള്ള വസ്തുക്കളുമായാണ് ഉപമകള്. ഒരു മലയാളി എഴുതിയാല് ഒരു പക്ഷെ ചക്കയോടും,മാങ്ങയോടും തെങ്ങയോടുമായിരിക്കാം ഉപമിക്കല്. ഒരിക്കല് ഒരു ഇന്ഗ്ലിഷു മാഷ് വായിച്ചു. “ഇററ് വാസ് എ ഡാര്‍ക്ക് നൈറ്റ്”. ഇന്ഗ്ലിഷിന്റെ മലയാളീകരിച്ച വിശദീകരണം പിന്തുടര്‍ന്നു. “ദാറ്റ് മീന്സ് ഇറ്റ് വാസ് നോട്ട് എ ഡേ ടൈം”.\nകെമിസ്ട്രിയില് കൊലോയിടുകളെ പററി പഠിപ്പിക്കുമ്പോള് “വിപ് ക്രീം” എന്ന ഉദാഹരണം പറയും. അക്കാലത്ത് വിപ് ക്രീം ആര്‍ക്കും പരിചിതമായിരുന്നില്ല. ചില മാഷന്മാര് ആ വാക്ക് വിഴുങ്ങിക്കളയും. കുട്ടികള് സംശയം ചോദിക്കാന് ചെന്നാല് ഓടി ഒളിക്കും. അങ്ങനെ ചില പഴം പുരാണങ്ങള് വീണ്ടും.\nശിവദാസ് മാഷിന്റെ ഓര്‍മ്മയില് ഈ ഡം ബെല്ല് ഉടനെ ഓടിയെത്തും.മാഷെ എന്നെങ്കിലും കാണുമ്പോള് ഇതൊന്നു പറയാന് ഒരു മോഹം. ഞാന് യഥാര്‍ഥ ഡം ബെല്ല് കണ്ടെന്നു. മനസ്സിലൊരു കുസൃതി. പ്രിയ ശിഷ്യന് അതിനവകാശമുണ്ട്. മാഷുമായി അത്ര അടുപ്പമായിരുന്നു.\nഅവധിക്കാലത്തെ നാട് സന്ദര്‍ശനം. മാഷ് താമസിക്കുന്നത് പാലക്കാടിനടുത്ത് നെന്മാറയില്. കാറിലിരിക്കുമ്പോള് ഓര്‍ത്തു, പണ്ട് അമേരിക്കയില് വച്ച് നാട്ടില്‍നിന്നും വിസിറ്റിനു വന്ന ഒരു മാഷിനെ കാണാന് പോയത്. ഞങ്ങള് നാല് സഹപാഠികള്. മാഷ് സാന് ഫ്രാന്‍സിസ്കോയില് മകന്റെ വീട്ടില്. മാഷിനു ശിഷ്യര് ഇട്ട ഓമന പേര് “ഇരുട്ട് ഗോപി”. “നിങ്ങള് അറിയാതെ ആ പേരൊന്നും പറഞ്ഞു പോകരുത്”. ഞാന് കൂട്ടുകാരെ വിലക്കി. “മാഷിനു അതറിയാമെന്നു തോന്നുന്നില്ല”. കല്‍ക്കരി പോലെ കറുത്ത മാഷിനു ഏതോ ഒരു സഹൃദയന് ഇട്ട പേര്. കറുപ്പിനെ ഇരുട്ടിനോട് ഉപമിച്ചിരിക്കുന്നു.\nമാഷിനെ കണ്ടു. ഭാര്യയും കൂടെയുണ്ട്.സംസാരത്തിനിടെയില് ഭാര്യ ചിരിച്ചു കൊണ്ട് പറഞ്ഞു. “മാഷക്ക് ഇരുട്ട് ഗോപി എന്നൊരു ഓമനപ്പേര് ഉണ്ടാരുന്നു, നിങ്ങള്‍ക്കറിയില്ലായിരിക്കും” ഞങ്ങള് മുഘത്തോട് മുഖം നോക്കിയിരുന്നപ്പോള് ഒരു കൂട്ടുകാരന് രക്ഷക്കെത്തി. “അത് ഞങ്ങള്‍ക്ക് ഒരു പുതിയ അറിവാണല്ലോ”. മാഷ് കുലുങ്ങി ചിരിച്ചു. ചിരിയടക്കാന് ഞങ്ങള് പണിപ്പെട്ടു. ഞങ്ങള് ഈ നാട്ടുകാരെ അല്ല എന്ന് തോന്നിപ്പിച്ചു.\nഡ്രൈവര് വഴി ചോദിക്കാന് കാര് നിര്‍ത്തി. ഒരു നാടന് ജിമ്മിനു മുന്‍പില്. എനിക്കൊരു കുസൃതി തോന്നി. ഞാനും ഇറങ്ങി. മാഷിന്റെ മകന് നടത്തുന്ന ജിമ്മാണെന്ന് അപ്പോഴാണ് മനസ്സിലായത്.. സിമിന്ടു തറയില് ചിതറി കിടക്കുന്നു കുറെ ഡം ബല്ലുകള്. “ഇതെന്താണ്? ഞാന് ചോദിച്ചു. “ഡം ബല്ലുകള്, സിക്സ് പാക്ക് മസില് വെക്കാന് ഇതുയര്‍ത്തിയാല് മതി”. മാഷിനറിയില്ലെങ്കിലും പുതിയ തലമുറക്കറിയാം. ഞാന് സന്തോഷിച്ചു. മകന് പറഞ്ഞു തന്ന ഊടു വഴികള് താണ്ടി വീട്ടില് എത്തി. മാഷിന്റെ മരുമകളും കൊച്ചു മകനും വീട്ടില് ഉണ്ട്. “മാഷ് ബാത്ത് റൂമിലാണ്”. “നിങ്ങള് ഇരിക്കണം”. മരുമകള്. “വേണ്ട മുററത്തു നല്ല കാറ്റുണ്ട് ഞാന് ഇവിടെ നിന്നോളാം”. ഞാന് മുറ്റത്തെക്ക് ചാഞ്ഞു നില്‍ക്കുന്ന മൂവാണ്ടന് മാവിന്റെ കീഴിലേക്ക് മാറി നിന്നു. മുറ്റത്തു മണ്ണ് വാരിക്കളിക്കുന്ന ചെറുമകന്. കൂട്ടിനു ഒരു ചങ്ങാതിയുമുണ്ട്.\nഞാന് ആ കുസൃതി ചോദ്യം വീണ്ടും എടുത്തിട്ടു. ഇത്തവണ ഇന്ഗ്ലീഷില്. കുട്ടി ഇന്ഗ്ലിഷു മീഡിയത്തിലാണ് പഠനം എന്ന് അനുമാനിച്ചു. “ഡു യു നോ വാട്ട് ഈസ് എ ഡം ബെല്”?. “ഐ നോ വാട്ട് ഇറ്റ് ഈസ്” “മൈ ഡാഡി ഹാസ് ദാറ്റ് ഇന് ഹിസ് ജിം”. അതിന്റെ കൂടെ ഇതും ചേര്‍ത്തു. “ഡോണ്ട് തിങ്ക് ഐ അം ഡം”, ഞാനൊരു പൊട്ടനാണെന്നു കരുതരുത് എന്ന് ചുരുക്കം. നീ ആളൊരു പുലിയാണല്ലോ കുഞ്ഞു മകനെ എന്ന് മനസ്സില് ഓര്‍ത്തു.\nകുളി കഴിഞ്ഞ മാഷിനെ താങ്ങിപ്പിടിച്ചു കൊണ്ട് മരുമകള് ഉമ്മറത്തെ ചാരുകസേരിയില് ഇരുത്തി. “സ്ട്രോക്ക് വന്നതാ, ചെവി കേള്‍ക്കില്ല, വര്‍ത്താനം പറയില്ല,. ഹീ ഈസ് ബേസിക്കലി ഡിഫ് ആന്‍ഡ് ഡം” മരുമകള്. കാഴ്ചക്ക് കുറവില്ല എഴുതിക്കൊടുത്താല് വായിക്കും”.“ഒരു കൈക്ക് മാത്രം കുറച്ചു സ്വാധീനമുണ്ട്”. മാഷിന്റെ സ്ഥിതി കണ്ടപ്പോള് ദുഃഖം തോന്നി. ഞാന് പഴയ പ്രിയ ശിഷ്യനാണന്നറിഞ്ഞപ്പോള് ആ മുഖം ശോഭിച്ചു. എന്നെ തിരിച്ചറിഞ്ഞു. എന്റെ കൈ പിടിച്ചു മുഖത്തോട് ചേര്‍ത്തു വച്ചു.\nമുറിയുടെ മൂലയില് ഒരു മണി കമഴ്ത്തി വെച്ചിരിക്കുന്നു. “എന്താണെന്നറിയില്ല അതെപ്പോഴും അടുത്തുണ്ടാകണം. കമഴ്ത്തി തന്നെ. അത് നിര്‍ബന്ധമാണ് ഞങ്ങള് ചരിച്ചോ മറ്റോ വെച്ചാല് വയ്യാത്ത കൈ കൊണ്ട് അതെടുത്തു കമഴ്ത്തി വെക്കും”. ഞാന് അതിലേക്കു നോക്കുന്നത് കണ്ടിട്ട് മരുമകള് പറഞ്ഞു. കുഞ്ഞു പൂക്കളുള്ള നീണ്ട പാവാടയിട്ട സഹായി തമിഴത്തി പെണ്‍കുട്ടി ഓടി വന്നു ആ മണികിലുക്കി. അവളുടെ മുല്ലപ്പൂ ചൂടിയ മുടി തലക്കിരുവശവും ഉരുട്ടി കെട്ടിവെച്ചിരിക്കുന്നു. ഓര്‍ബിറ്റലുകളപ്പോലെ. “അവടെ ഒരു തമാശയാ മണി കിലുക്കുന്നെ”. മരുമകള്. “കഴിക്കാന് സമയമായി, ഭക്ഷണം ഇപ്പോള് കൊണ്ടുവരുമെന്നുള്ള സിഗ്നല്”.\nമാഷ് അരികിലിരുന്ന മഷി പേനയും പേപ്പറും അടുത്തേക്ക് നീക്കി വച്ചു. വിറയ്ക്കുന്ന ഇടം കൈകൊണ്ട് ഒരു കുറിപ്പ് എഴുതി എന്റെ നേരെ നീട്ടി. ഞാന് തിടുക്കത്തില് തുറന്നു നോക്കി. “ഞാന് ഓര്‍ബിറ്റലുകള് പഠിപ്പിക്കുമ്പോള് ടം ബെല്ലിന്റെ അര്‍ഥം തെറ്റി പഠിപ്പിച്ചുണ്ട്, ഒരു പക്ഷെ നിന്നെയും” “അത് കമഴ്ത്തിയ മണി അല്ല”. അടിയില് ശരിയായ ഡം ബെല്ലിന്റെ ഒരു ഏകദേശ ചിത്രവും. “കൂട്ടുകാരോടും പറയണം എന്റെ ഈ മിസ്റ്റേക്ക്”. ഞാന് എന്ത് ചെയ്യണമെന്നറിയാതെ പകച്ചു നിന്നു. പതിയെ അതിനു പിറകില് ഒരു മറുകുറിപ്പ് എഴുതി കൈക്കുള്ളില് വച്ചു. “അന്ന് ഞങ്ങള് കുട്ടികള്‍ക്ക് ഭാരമേറിയ യഥാര്‍ഥ ഡം ബല്ലുകള് താങ്ങാന് പറ്റുമായിരുന്നില്ല. കമഴ്ത്തി വെച്ച ചെറു മണികളായി അവയെ ലഖൂകരിച്ചു തന്നതിന് നന്ദി. ജീവിതത്തില് ഭാരമേറിയ യഥാര്‍ത്ഥ ഡം ബല്ലുകള് കൈകാര്യം ചെയ്യാന് അവ കരുത്തേകി”. മാഷ് തെറ്റല്ല ശരിയാണ് ചെയ്തത്. നന്ദി മാഷേ, എല്ലാറ്റിനും നന്ദി”… കുറിപ്പ് വായിച്ച ആ വലിയ മനസ്സില് നിന്നും ഒരു തുള്ളി അടര്‍ന്നു ചുക്കി ചുളിഞ്ഞ ആ കവിളിലൂടടെ താഴേക്കിറങ്ങി. തളര്‍ന്ന ഇടതു കൈയുയര്‍ത്തി അത് മായിക്കാനു മാഷുടെ ഒരു വിഫലശ്രമം.\nറിട്ടയര് ചെയ്തിട്ടും കുട്ടികള്‍ക്ക് വേണ്ടി കരുതുന്ന ആ വലിയ മനുഷ്യന്റെ കാല്പ്പാദങ്ങളും കമഴ്ത്തി വെച്ചിരിക്കുന്ന ആ കിലുക്കു മണിയും തൊട്ടു നമിച്ചിട്ടു ഞാന് തിരികെ യാത്രയായി, നന്മകളാല് സമൃധമായ ആ നാട്ടിന്‍പുറത്തിന്റെ ഇടുങ്ങിയ മനോഹര നാട്ടുവഴികള്‍താണ്ടി വീണ്ടും…\nMar2പാപ്പി


Kalmadi loses IAAF Council membership - Malayalam MyKhel\n» ഐഎഎഎഫില് നിന്ന് കല്‍മാഡിക്ക് അംഗത്വം നഷ്ടമായി\nUpdated: Saturday, August 3, 2013, 17:48 [IST]\nദില്ലി: കോമണ്‍വെല്‍ത്ത് ഗെയിംസ് അഴിമതി ആരോപണം നേരിടുന്ന സുരേഷ് കല്‍മാഡിക്ക് ഇന്റര്‍നാഷ്ണല് അസോസിയേഷന് ഓഫ് അത്‌ലറ്റിക് ഫെഡറേഷന്(ഐഎഎഎഫ്) കൗണ്‍സിലില് നിന്ന് അംഗത്വം നഷ്ടമായി. ഐഎഎഎഫ് മാത്രമായിരുന്നു കല്‍മാഡിക്ക് അംഗത്വം ബാക്കിയുണ്ടായിരുന്ന ഏക സ്‌പോര്‍ട് സ്ഥാപനം. ഇതോടെ ഏതെങ്കിലും ഒരു സ്‌പോര്‍ട്‌സ് കൗണ്‍സിലുമായുള്ള ബന്ധവും ഈ മുന് ഇന്ത്യന് ഔളിമ്പ്യന് അസോസിയേഷന് പ്രസിഡന്റിന് നഷ്ടമായി.\nജൂലൈ ആദ്യവാരം ഖത്തറില് ഏഷ്യന് അത്‌ലറ്റിക് ഫെഡറേഷന് പ്രസിഡന്റ് സ്ഥാനത്തേക്ക് നടന്ന മത്സരത്തില് പരാജയപ്പെട്ടതോടെയാണ് കല്‍മാഡിക്ക് സ്ഥാനം നഷ്ടപ്പെട്ടത്. ഖത്തറിന്റെ ദഹ് ലാല് അഹമദിനെതിരെ ഇരുപത് വോട്ടുകള്‍ക്കാണ് ഇദ്ദേഹം പരാജയപ്പെട്ടിരുന്നത്. കല്‍മാഡിയുടെ ഒഴിവില് ചൈനയുടെ അത്‌ലറ്റിക് അസോസിയേഷന് ജനറല് സെക്രട്ടറി ഡി ഴസായെ ഏഷ്യന് പ്രതിനിധിയായി ഉള്‍പ്പെടുത്തും.\nആഗസ്ത് പത്ത് മുതല് 18 വരെ മോസ്‌കോയില് വച്ച ലോക ചാമ്പ്യന്‍ഷിപിന് നടക്കാനിരിക്കുകയാണ്. ഇതിന്റെ മുന്നോടിയായി ആഗസ്ത് 7,8 തിയ്യതികളില് ഐഎഎഎഫ് കോണ്‍ഗ്രസ് നടക്കും. ഈ സാഹചര്യത്തിലാണ് കല്‍മാഡിയെ നീക്കം ചെയ്യുന്നത്.\n2010ല് ദില്ലിയില് നടന്ന കോമണ് വെല്‍ത്ത് ഗെയ്ംസ് നടത്തിപ്പുമായി ബന്ധപ്പെട്ട് അഴിമതി ആരോപണങ്ങള്‍ക്ക് വിധേയനായി കല്‍മാഡി ജയിലിലായിരുന്നു. ഇതിനെ തുടര്‍ന്ന് ഏഷ്യന് അത്‌ലറ്റിക് ഒഴികെ ഇന്ത്യയില് നടക്കുന്ന കായികമേളയില് നിന്നെല്ലാം ഇദ്ദേഹത്തെ വിലക്കിയിരുന്നു.\nഅത്‌ലറ്റിക്‌സില് പുതിയ ലിംഗനിയമം\nRead more about: kalmadi iaaf election president കല്‍മാഡി തിരഞ്ഞെടുപ്പ് പ്രസിഡന്റ്\nStory first published: Saturday, August 3, 2013, 17:44 [IST]


ജാഗ്രത: എട്ടുനിലയിലെ നിര്‍മാണം ബാക്കി: തമ്പാനൂര് ബസ് ടെര്‍മിനല് ഉദ്ഘാടനത്തിന് തട്ടിക്കൂട്ടിയ പ്ലാറ്റ്ഫോമുകള് ഇടിച്ചുനിരത്തി\nഎട്ടുനിലയിലെ നിര്‍മാണം ബാക്കി: തമ്പാനൂര് ബസ് ടെര്‍മിനല് ഉദ്ഘാടനത്തിന് തട്ടിക്കൂട്ടിയ പ്ലാറ്റ്ഫോമുകള് ഇടിച്ചുനിരത്തി\nലോക്സഭാ തെരഞ്ഞെടുപ്പ് മുന്നില്‍കണ്ട് പണി പൂര്‍ത്തിയാകുംമുമ്പേ ഉദ്ഘാടനത്തിനായി താല്‍ക്കാലികമായി തട്ടിക്കൂട്ടിയ തമ്പാനൂരിലെ കെഎസ്ആര്‍ടിസി ബസ് ടെര്‍മിനല് കോംപ്ലക്സിന്റെ പാര്‍ക്കിങ് ഏരിയയും ബസ്ബേയും പൊളിച്ചുനീക്കാന് തുടങ്ങി. ഒരേസമയം ഒട്ടേറെ ബസുകള്‍ക്ക് ആളെ കയറ്റാനും ഇറക്കാനും കഴിയുന്ന രീതിയില് കോംപ്ലക്സിന്റെ പിന്നില് നിര്‍മിച്ച ബസ്ബേയെന്ന് ജനങ്ങളെ തെറ്റിദ്ധരിപ്പിച്ചാണ് ഫെബ്രുവരി മൂന്നിന് മുഖ്യമന്ത്രി ഉമ്മന്‍ചാണ്ടി ഉദ്ഘാടനം നടത്തിയത്. ഈ ബേയും പാര്‍ക്കിങ് ഏരിയയുമാണ് യഥാര്‍ഥ പ്ലാറ്റ്ഫോം നിര്‍മാണത്തിനായി പൊളിച്ചുനീക്കുന്നത്. ലോക്സഭാ തെരഞ്ഞെടുപ്പ് അടുത്തതോടെ തലസ്ഥാനത്ത് ഭരണനേട്ടമൊന്നും ജനങ്ങള്‍ക്ക് മുന്നില് അവതരിപ്പിക്കാനില്ലാത്ത സര്‍ക്കാര് നടത്തിയ ഉദ്ഘാടന പ്രഹസനത്തിന്റെ തട്ടിപ്പാണ് ഇതോടെ പുറത്തുവന്നത്.\nസംസ്ഥാന തലസ്ഥാനത്തിന്റെ മുഖഛായ മാറ്റുന്ന ബസ്ടെര്‍മിനല് നിര്‍മാണത്തിന് കഴിഞ്ഞ എല്‍ഡിഎഫ് ഭരണകാലത്താണ് തുടക്കം കുറിച്ചത്. തുടര്‍ന്ന് ദ്രുതഗതിയില് നിര്‍മാണം തുടങ്ങിയെങ്കിലും യുഡിഎഫ് ഭരണം വന്നതോടെ നിര്‍മാണം ഇഴഞ്ഞുനീങ്ങി. എന്നിട്ടും ജനങ്ങളുടെ കണ്ണില് പൊടിയിടാനാണ് സര്‍ക്കാര് ശ്രമിച്ചത്. രണ്ട് ആഴ്ചയ്ക്കുള്ളില് ബസ് ടെര്‍മിനല് പൂര്‍ണതോതില് പ്രവര്‍ത്തനസജ്ജമാക്കുമെന്നാണ് അന്ന് മുഖ്യമന്ത്രിയും ഗതാഗാതമന്ത്രി തിരുവഞ്ചൂര് രാധാകൃഷ്ണനും അവകാശപ്പെട്ടത്. എന്നാല്, മൂന്നാഴ്ച കഴിഞ്ഞപ്പോള് തട്ടിക്കൂട്ടിയ താല്‍ക്കാലിക സംവിധാനം പൊളിച്ചുനീക്കുന്ന പ്രവൃത്തിമാത്രമാണ് നടന്നത്. 25 ബസിന് ഒരേസമയം പുറപ്പെടാനായി ഒരുക്കിയതെന്നു പറഞ്ഞ് ഉദ്ഘാടനംചെയ്ത പ്ലാറ്റ്ഫോമുകള് മുഴുവന് ജെസിബി ഉപയോഗിച്ചാണ് പൊളിച്ചുനീക്കിയത്. ഇവിടെ പാകിയിരുന്ന ടൈല്‍സുകളും ട്രാക്ക് വേര്‍തിരിച്ചിരുന്ന കോണ്‍ക്രീറ്റുകളും കിളച്ചുകോരി മാറ്റി. ഇതേ പോക്ക് പോയാല് ഒരു വര്‍ഷം കഴിഞ്ഞാലും ബസ് ടെര്‍മിനല് നിര്‍മാണം പൂര്‍ത്തിയാക്കാനാകില്ല.\nഉദ്ഘാടനത്തിനായി ലക്ഷങ്ങള് പൊടിച്ചതിനു പുറമെയാണ് ലക്ഷങ്ങള് ധൂര്‍ത്തടിച്ച് പേരിനൊരു ബസ്ബേ തട്ടിക്കൂട്ടിയതും. അര്‍ധവൃത്താകൃതിയില് 12 നിലയിലായാണ് ടെര്‍മിനല്. കോംപ്ലക്സിന്റെ എട്ടുനിലകളില് നിര്‍മാണപ്രവൃത്തി ഇനിയും ബാക്കിയാണ്. മുഴുവന് നിലകളുടെയും കോണ്‍ക്രീറ്റ് മാത്രമാണ് പൂര്‍ത്തിയായത്. ഉദ്ഘാടനത്തിനായി നിര്‍മാണയന്ത്രങ്ങള് സ്ഥലത്തുനിന്ന് മാറ്റിയശേഷം ലക്ഷങ്ങള് ചെലവഴിച്ച് ബസ്ബേ എന്നപേരില് ടൈല്‍സ് പാകുകയായിരുന്നു. എന്നാല്, ഉദ്ഘാടനത്തിനുശേഷം പുറത്തുനിന്ന് ആളുകള്‍ക്ക് കാണാനാകാത്തവിധം മറച്ചശേഷം ബസ് ബേ പൊളിക്കുകയായിരുന്നു. മൂന്നരലക്ഷത്തില്‍പ്പരം ചതുരശ്ര അടിയുള്ള കോംപ്ലക്സില് എട്ടുനിലകളില് ഫ്ളോറിങ് ബാക്കിയാണ്. മള്‍ട്ടി പര്‍പ്പസ് തിയറ്ററുകള്, ഫുഡ് കോര്‍ട്ടുകള് എന്നിവയുടെയും പണി എങ്ങുമെത്തിയിട്ടില്ല. എസ്കലേറ്റര്, ലിഫ്റ്റ്, സെന്‍ട്രലൈസ്ഡ് എയര്‍കണ്ടീഷന് എന്നിവയുടെയെല്ലാം പണി എങ്ങുമെത്തിയിട്ടില്ല. കഴിഞ്ഞ എല്‍ഡിഎഫ് സര്‍ക്കാരാണ് ബസ് ടെര്‍മിനല് വിഭാവനംചെയ്ത് നിര്‍മാണം തുടങ്ങിയത്.\nPosted by ജനശക്തി at 6:30 PM\nLabels: തെരഞ്ഞെടുപ്പ് 2014, പൊതുഗതാഗതം, വലതു സര്‍ക്കാര്


sathyavachanam.com ൽ പ്രസിദ്ധീകരിക്കുന്ന വീഡിയോ, പുസ്തക ശബ്ദരേഖ,ആപ്പ്, പുസ്തകങ്ങൾ തുടങ്ങിയവയില് ലഭ്യമായ സാധ്യതകള് പ്രയോജനപ്പെടുത്തി പരമാവധി കൃത്യതയും വ്യക്തതയും നല്‍കാന് ഞങ്ങള് ശ്രമിച്ചിട്ടുണ്ട്. എന്നാല് ഏതെങ്കിലും കാര്യത്തില് നിയമപരമായി യാതൊരു ബാധ്യതയോ ഉത്തരവാദിത്തമോ sathyavachanam.comമിനോ ബന്ധപ്പെട്ട വ്യക്തികള്‍ക്കോ ഉണ്ടായിരിക്കുന്നതല്ല.\nസന്ദേശങ്ങള്, പ്രഭാഷണങ്ങള്, ഗാനങ്ങള്, വീഡിയോ, ഇ-ബുക്കുകള്, പുസ്തക ശബ്ദരേഖ, തുടങ്ങിയവ പൊതുവായുള്ള അറിവിനായും പഠനത്തിനായും സൈറ്റില് ലഭ്യമാക്കിയിട്ടുള്ളതാണ്. ആയവയിലെ ആശയങ്ങളുടെ മേലുള്ള പൂര്‍ണ്ണ ഉത്തരവാദിത്തം അതാത് പ്രഭാഷകരില്/ എഴുത്തുകാരില് നിക്ഷിപ്തമായിരിക്കും. അവ sathyavachanam.comമിന്‍റെ ഔദ്യോഗിക വീക്ഷണമായി അംഗീകരിക്കുകയോ, sathyavachanam.com അതിനോട് ഔദ്യോഗികമായി യോജിക്കുകയോ വിയോജിക്കുകയോ ചെയ്യുന്നില്ല. ഏതെങ്കിലും കാര്യത്തില് നിയമപരമായി യാതൊരു ബാധ്യതയോ ഉത്തരവാദിത്തമോ sathyavachanam.comനോ ബന്ധപ്പെട്ട വ്യക്തികള്‍ക്കോ ഉണ്ടായിരിക്കുന്നതല്ല.


Malayalam news || ഓസ്‌ട്രേലിയ കര്‍ദിനാള് മാര് ആലഞ്ചേരിയെ വരവേല്‍ക്കുന്നു\nഓസ്‌ട്രേലിയ കര്‍ദിനാള് മാര് ആലഞ്ചേരിയെ വരവേല്‍ക്കുന്നു\nകാന്‍ബറ: സീറോ മലബാര് സഭാ മേജര് ആര്‍ച്ച് ബിഷപ്പ് മാര് ജോര്‍ജ് ആലഞ്ചേരി നവംബര് 26 മുതല് ഡിസംബര് ഏഴു വരെ ഓസ്‌ട്രേലിയ സന്ദര്‍ശിക്കുന്നു. ഓസ്‌ട്രേലിയയിലെ പ്രധാനപ്പെട്ട സഥലങ്ങളിലെല്ലാം ആലഞ്ചേരി പിതാവിന് സ്വീകരണം ഒരുക്കിയിട്ടുണ്ട്.\n27-ന് വൈകുന്നേരം 6.30-ന് സിഡ്‌നിയിലെ സെന്റ് മേരീസ് കത്തീഡ്രലിലാണ് ആലഞ്ചേരി പിതാവിന് സ്വീകരണം നല്‍കുന്നത്. തുടര്‍ന്ന് വിശുദ്ധ കുര്‍ബാന.\n29-ന് വൈകുന്നേരം ആറിന് ഹോളണ്ട്‌് പാര്‍ക്ക് സെന്റ് ജോവാക്കിംഗ് പള്ളിയില് മാര് ആലഞ്ചേരിയുടെ മുഖ്യകാര്‍മികത്വത്തില് വി. കുര്‍ബാന, പൊതുസമ്മേളനം എന്നിവ ഉണ്ടായിരിക്കും.\n30-ന് വൈകുന്നേരം 5.30ന് ടൗണ്‍സ്‌വില് ഹോളി സ്‌പിരിറ്റ് പള്ളിയില് മാര് ആലഞ്ചേരിയുടെ മുഖ്യകാര്‍മികത്വത്തില് വി. കുര്‍ബാനയും തുടര്‍ന്ന് സ്വീകരണയോഗവും ഉണ്ടായിരിക്കും.\nഡിസംബര് 1-ന് ഓസ്‌ട്രേലിയന് തലസ്ഥാനമായ കാന്‍ബറയില് വൈകുന്നേരം അഞ്ചിന് സെന്റ് ക്രിസ്റ്റഫേഴ്‌സ് കത്തീഡ്രലില് മാര് ആലഞ്ചേരിയുടെ മുഖ്യകാര്‍മികത്വത്തില് വി. കുര്‍ബാനയും കുട്ടികളുടെ കണ്‍ഫര്‍മേഷനും ഉണ്ടായിരിക്കും.\nഡിസംബര് 2,3 തീയതികളില് മെല്‍ബണില് സ്വീകരണ പരിപാടികള് നടത്തപ്പെടുന്നു. രണ്ടാംതിതി ഉച്ചകഴിഞ്ഞ് 1.30ന് മെല്‍ബണ് സെന്റ് പാട്രിക് കത്തീഡ്രലില് ദിവ്യബലിയും കണ്‍ഫര്‍മേഷനും ഉണ്ടായിരിക്കും.\n4-ന് വൈകുന്നേരം 5.30-ന് പെര്‍ത്തില് സ്വീകരണം നല്‍കും. വിക്‌ടോറിയ സ്‌ക്വയറിലെ സെന്റ് മേരീസ് പള്ളിയില് ദിവ്യബലിയും മറ്റു പരിപാടികളും ഉണ്ടായിരിക്കും.\n5-ന് ഡാര്‍വിന് സെന്റ് മേരീസ് സ്റ്റാര് ഓഫ് ദി സീ കത്തീഡ്രലില് മേജര് ആര്‍ച്ച് ബിഷപ്പിന് വരവേല്‍പ്പ് നല്‍കും. വൈകുന്നേരം 5.45ന് സ്വീകരണം, വിശുദ്ധ കുര്‍ബാന എന്നിവ ഉണ്ടായിരിക്കും.\nഡിസംബര് 6-ന് അഡലൈഡില് വൈകുന്നേരം 6.45ന് സെന്റ് ഫ്രാന്‍സീസ് സേവ്യര് കത്തീഡ്രലില് സ്വീകരണവും വി. കുര്‍ബാനയും ഉണ്ടായിരിക്കും.\nഡിസംബര് 7-ന് മാര് ജോര്‍ജ് ആലഞ്ചേരി ഇന്ത്യയിലേക്ക് മടങ്ങും.


ഐടി സഹായി: April 2015\nSpark- Employees photo uploading\nസ്പാര്‍ക്ക് അധികൃതര് നിയമം കര്‍ശനമാക്കിയതോടെ ജീവനക്കാരുടെ ഫോട്ടോ, ഒപ്പ് മുതലായവ ചേര്‍ക്കാതെ ഈ മാസം മുതല് ശമ്പളം പ്രോസസ് ചെയ്യാന് കഴിയില്ല. ഫോട്ടോയുടെ സൈസ് ശരിയാണെങ്കിലും പലര്‍ക്കും അപ്‌ലോഡ് ചെയ്യാന് കഴിയുന്നില്ല. അതിനു കാരണം dpi 150 അല്ലാത്തതാണ്. GIMP ഉപയോഗിച്ച് ഇത് ശരിയാക്കാവുന്നയാണ്.\nഅതിനായി ഫോട്ടോയില് right click ചെയ്ത് open with- Gimp Image Editor എടുക്കുക. ഫോട്ടോ Gimp ല് തുറന്ന് വരുന്നതാണ്. Image- Scale image സെലക്റ്റ് ചെയ്യുക.\nwidth, height ഇവ വേണ്ട രീതിയില്( സ്പാര്‍ക്കില് അപ്‌ലോഡ് ചെയ്യുന്ന വിന്റോയില് photo, signature എന്നിവയുടെ pixels നല്‍കിയിട്ടുണ്ട്) ക്രമീകരിക്കുക. X resolution, Y resolution ഇവ 150 ആക്കുക. Scale ക്ലിക്ക് ചെയ്യുക. File-save as ഉപയോഗിച്ച് save ചെയ്യുക. ഈ ഫോട്ടോ 12 kb യില് കൂടുതലാണെങ്കില് width, height ക്രമീകരിച്ച് 12 kb യില് താഴെ കൊണ്ടു വരിക. Signature ഇതുപോലെ ചെയ്യാവുന്നതാണ്. (സ്കാന് ചെയ്ത Signature ഫയല് gThumb Image Viewer ഉപയോഗിച്ച് crop ചെയ്തതിനു ശേഷം Gimp ല് തുറക്കുക.)\nപോസ്റ്റ് ചെയ്തത് Ashraf A.P. at 17:093ഒരു കമന്റ് ചെയ്യൂ......


കരിന്തണ്ടന്‍റെ ജോലികള്‍ക്ക് വേണ്ട ഓഫീസ് ആരംഭിച്ചു\nകരിന്തണ്ടന്‍റെ പ്രീ പ്രൊഡക്ഷന് ജോലികള്‍ക്ക് വേണ്ട ഓഫീസ് ആരംഭിച്ചു; സന്തോഷം പങ്കുവെച്ച് സംവിധായിക ലീല സന്തോഷ്\nസംവിധായിക ലീല സന്തോഷ് അടക്കമുള്ളവരാണ് ഓഫീസ് നിര്‍മിച്ച് പൂര്‍ത്തീകരിച്ചത്\n02 Aug, 2020 at 03:46 PM\nപ്രതിസന്ധികളെ മറികടന്ന് വിനായകനെ നായകനാക്കിയുള്ള കരിന്തണ്ടന് സിനിമയുടെ ജോലികള് അണിയറയില് പുരോഗമിക്കവേ ചിത്രത്തിന്‍റെ പ്രീ പ്രൊഡക്ഷന് ആവശ്യങ്ങള്‍ക്കായുള്ള ഓഫീസ് ആരംഭിച്ചു. വയനാട്ടിലാണ് സിനിമയുടെ ഓഫീസ് പണി പൂര്‍ത്തിയായത്. സംവിധായിക ലീല സന്തോഷ് അടക്കമുള്ളവരാണ് ഓഫീസ് നിര്‍മിച്ച് പൂര്‍ത്തീകരിച്ചത്. സിനിമയുടെ ഡോക്യുമെന്‍റേഷന് വേണ്ട ധന സഹായ ആവശ്യം ലീല സന്തോഷ് സോഷ്യല് മീഡിയ വഴി ആവശ്യപ്പെട്ടിരുന്നു. ഇതിന് വലിയ രീതിയില് പിന്തുണ ലഭിച്ചതിന്‍റെ സന്തോഷത്തിന് പുറമേയാണ് സംവിധായിക ലീല സന്തോഷ് ഇന്ന് പുതിയ വാര്‍ത്ത ഫേസ്ബുക്കിലൂടെ പങ്കുവെച്ചത്.\n1700-1750 കാലഘട്ടത്തില് വയനാട്ടിലെ പണിയ ഗ്രോതവിഭാഗത്തിലാണ് കരിന്തണ്ടന് മൂപ്പന് ജീവിച്ചിരുന്നത്. കോഴിക്കോട്ടു നിന്നും ചുരം വഴി വയനാടിലേക്കും അതുവഴി മൈസൂരിലേക്കും കടക്കുന്നതിന് ഒരു പാത നിർമ്മിക്കുന്നതിന് ബ്രിട്ടീഷുകാർ ശ്രമിക്കുന്ന കാലം വയനാടന് കാടും ഭുപ്രകൃതിയും അറിയുന്ന കരിന്തണ്ടന് ബ്രിട്ടീഷ് എഞ്ചിനീയർമാരെ സഹായിച്ചു പുതിയ വഴി കണ്ടെത്തി. ഒരു പ്രബല സാമ്രാജ്യത്തിന്, കേവലനായ ഒരു ആദിവാസിയുടെ സഹായം തേടേണ്ടി വന്നു എന്ന നാണക്കേട് മറക്കാന് കരിന്തണ്ടനെ ചതിച്ചുകൊന്നു എന്നാണ് വയനാടന് ഐതിഹ്യം.\nസംവിധായകന് രാജീവ് രവിയുടെ നേതൃത്വത്തിലുള്ള കലക്ടീവ് ഫേസ് വണ് ആണ് ചിത്രം ആദ്യം നിര്‍മ്മിക്കാമെന്നേറ്റിരുന്നത്. ബിഗ് ബജറ്റ് ചിത്രം എന്ന കാരണവും വിനായകനുമായുള്ള വിവാദവും നിര്‍മാതാക്കള് മാറാന് കാരണമായതായി സംവിധായിക ലീല സന്തോഷ് വ്യക്തമാക്കിയിരുന്നു. വയനാട്ടിലെ ആദിവാസി ജീവിതം പശ്ചാത്തലമാക്കി സംവിധാനം ചെയ്ത നിഴലുകള് നഷ്ടപ്പെട്ട ഗോത്രഭൂമി എന്ന ലീലയുടെ ഡോക്യുമെന്‍ററി ഏറെ ശ്രദ്ധിക്കപ്പെട്ടിരുന്നു. പയ്ക്കിഞ്ചന ചിരി എന്ന പേരില് ഒരു ചെറുചിത്രവും ലീല സംവിധാനം ചെയ്തിട്ടുണ്ട്.\n'കരിന്തണ്ടന്' പുറത്തിറക്കാന് ലീല സന്തോഷിനെ സഹായിക്കാമോ?


Tnews-Latest malayalm News|Malayalam News Headlines|മലയാളം വാർത്ത\nഅഗ്നിശമന സേനാ മേധാവി എ.ഹേമചന്ദ്രൻ ഒരു മാസത്തെ ശമ്പളം മുഖ്യമന്ത്രിയുടെ ദുരി താശ്വാസ നിധിയിലേക്ക് സംഭാവന ചെയ്യും\nസൗമ്യയുടെ മരണം കൊലപാതകമോ? പായ്ച്ചിറ നവാസിന്റെ വാക്ക് കേൾക്കാം\nപിണറായി കൂട്ടക്കൊലകേസ് പ്രതി സൗമ്യ ജയിലിൽ മരിച്ച സംഭവത്തിൽ ദുരൂഹതയെന്ന സംശയം ബലപ്പെടുന്നു. നേരത്തേ തന്നെ പ്രതി സൗമ്യ കൊല്ലപ്പെടുമെന്ന് പൊതുപ്രവർത്തകൻ പായിച്ചിറ നവാസ് വ്യക്തമാക്കിയിരുന്നു. എന്നാൽ പോലീസോ രഹസ്യാന്വേഷണ ഏജൻസികളോ ഇക്കാര്യം ഗൗനിച്ചില്ല.\nപ്രളയത്തിനിടെ മുതല ഇറങ്ങി; ദൃശ്യം ടി ന്യൂസിന്\nവെള്ളപ്പൊക്കത്തിനിടെ മുതലയെ നാട്ടുകാർ പിടികൂടി. പുഴയുടെ കരയിൽ നിന്നാണ് പിടികൂടിയത്.ചാലക്കുടിപ്പുഴയിൽ പരിയാരത്തിനു സമീപം കാഞ്ഞിരപ്പിള്ളിയിൽ കണ്ടെത്തിയ മുതലയെ നാട്ടുകാർ പിടികൂടുകയായിരുന്നു.പുഴയുടെ കരയിൽ ഇര വിഴുങ്ങിയ ശേഷം വിശ്രമിക്കുകയായിരുന്നു മുതല.\nഭീകര ഉരുൾപൊട്ടൽ ദൃശ്യം ടി ന്യൂസിന്; കണ്ണൂർ ഭീതിയിൽ\nകണ്ണൂർ കൊട്ടിയൂർ അമ്പായത്തോട് ഉരുൾപൊട്ടൽ ഉണ്ടായതിന്റെ ദൃശ്യമാണ്.\nരക്ഷക്കായ് ഫെയ്സ്ബുക്കിലൂടെ അപേക്ഷിച്ച് പെൺകുട്ടി\nപത്തനംതിട്ട: കനത്തമഴയും പ്രളയവു നാശം വിതച്ചു കൊണ്ടിരിക്കുന്ന സാഹചര്യത്തില് പത്തനംതിട്ടയിലെ വടക്കാശ്ശേരിയില് നിന്ന് ഫേസ്ബുക്കിലൂടെ സഹായമഭ്യര്‍ത്ഥിച്ച് പെണ്‍കുട്ടി. പുറം ലോകവുമായി ബന്ധപ്പെടാന് മറ്റുമാര്‍ഗ്ഗങ്ങള് ഇല്ലാത്തതിനാലാണ് പെണ്‍കുട്ടി സഹായമഭ്യര്‍ത്ഥിച്ചത്. പുറത്തിറങ്ങാന് കഴിയാത്തവിധം ഒറ്റപ്പെട്ടുപോയെന്നും പുറത്തെത്തിക്കാന് സഹായിക്കണമെന്നും പോസ്റ്റില് കുറിക്കുന്നു.\nകർണാടകയിൽ വെടിയേറ്റ മലയാളി യുവാവിന്റെ ദൃശ്യങ്ങൾ കാണാം\nകർണാടക വനപാലകരുടെ വെടിയേറ്റ് യുവാവിന് പരിക്ക്. കേരളാ കർണ്ണാടക അതിർത്തിയിലെ കല്ലപ്പളളിക്ക് സമീപത്ത് വെച്ച് പാണത്തുർ സ്വദേശി നിഷാന്തിനാണ് പരിക്കേറ്റത്. കർണാടകയിൽ നിന്ന് പശുവുമായി വന്ന ലോറിക്ക് നേരെയാണ് വെടിയുതിർത്തത്.\nതൊടുപുഴ കൊലപാതകത്തിൽ സംഭവിച്ചതെന്ത്? പോലീസിനെ കുഴക്കുന്നത് ആഭിചാരവും\nതൊടപു‍ഴയിലെ കൊലപാതകത്തില് പല സാദ്ധ്യതകളും തേടി അന്വേഷണ സംഘം. കൂട്ടക്കൊലയെന്ന് ആദ്യ അനുമാനത്തില് എത്തുമ്പോ‍ഴും വീട്ടിലുള്ളവര് ആഭിചാര ക്രിയകള് നടത്തിയിരുന്നതായി പുറത്തേക്ക് വരുന്ന വാര്‍ത്തകള് അന്വേഷണ സംഘത്തെ ആശയക്കു‍ഴപ്പത്തിലാക്കുന്നു. അതുകൊണ്ട് തന്നെ ശാസ്ത്രീയ തെളിവുകളുടെ കൂടി അടിസ്ഥാനത്തില് സംശയകരമായ സാഹചര്യങ്ങള് എല്ലാം പരിശോധിക്കാനൊരുങ്ങുകയാണ് അന്വേഷണ സംഘം.\nതിരുവനന്തപുരം RCC ഇനി ടാറ്റയ്ക്കോ?സ്വകാര്യവത്കരിക്കാൻ നീക്കം\nശബരിമല പിണറായിയുടെ ‘വാട്ടര്‍ലൂ’ മൈക്രോ ഫിനാന്‍സില് തട്ടിയുടഞ്ഞ ഭക്തി\nപിണറായി കൂട്ടക്കൊലകേസ്; ടി ന്യൂസ് ഇംപാക്ട്\nകുട്ടനാട്ടിലെ വെള്ളം വറ്റിക്കാന് ഇതുവരെ നടപടിയായില്ലെന്ന് മന്ത്രി ജി.സുധാകരന്; തടസ്സങ്ങള് ഉടന് പരിഹരിക്കുമെന്ന് ഐസക്ക്\nഹനാന് വാഹനാപകടത്തില് പരിക്കേറ്റു\nഇന്ധന വില ശരവേഗത്തില് പായുന്നു; പെട്രോളിന് ഇന്ന് വര്‍ദ്ധിച്ചത് ലിറ്ററിന് 32 പൈസ\nപൊലീസ് തലപ്പത്ത് അഴിച്ചുപണി; ഐ.ജി.മനോജ് എബ്രഹാമും സാഖറെയും മജിസ്റ്റീരിയല്‍പദവിയുള്ള കമ്മീഷണര്‍മാര് ആയേക്കാം\nസർക്കാരിനെതിരെ പ്രതിഷേധ പ്രളയം സൃഷ്ടിക്കാൻ ചെന്നിത്തല\nനവകേരള നിർമ്മിതിക്കായി പത്മനാഭന്റെ സ്വത്ത് ഉപയോഗിച്ചു കൂടെ?\nവീണ്ടും പശുവിനെ ചൊല്ലി തര്‍ക്കം; യുവാവിനെ മരത്തില് കെട്ടി കൈവെട്ടി\nകലൈഞ്ജർ വിടവാങ്ങി; അന്ത്യം ചെന്നൈയിൽ\nഉദ്ദം സിംഗിന്റെ സ്മരണയിൽ രാജ്യം; ആരാണ് ഉദ്ദം സിംഗ്?\nമുൻ MLA ശ്രീനിവാസന്റെ മകൻ സുമൻ CPM വിടുന്നു; തീരുമാനം വിഭാഗീയതയിൽ മനംനൊന്ത്; റാഞ്ചാനൊരുങ്ങി BJP\nജയലളിതയുടെ മുഖത്തെ ദുരൂഹമായ നാല് പാടുകളിൽ ഡോക്ടറുടെ വിശദീകരണം\nശബരിമല തീർത്ഥാടകർക്ക് റെയിൽവേയുടെ ജാഗ്രത; IS തീവ്രവാദികൾ കുടിവെള്ളത്തിൽ വിഷം കലർത്തിയേക്കും\nവിഴിഞ്ഞം തുറമുഖ കരാറുകാരൻ മണി മേനോൻ ദുബായ് പോലീസ് തേടുന്ന കൊടും കുറ്റവാളി; ടി ന്യൂസ് എക്സ്ക്ലൂസീവ്\nവിവാഹാഭ്യർത്ഥന നിരസിച്ച യുവതിയെ വെട്ടി കൊന്നു; മൃതദേഹം നുറുക്കി ബാഗിലാക്കി\nപ്രോ കബഡി ലീഗിൽ നിന്നും പാക് താരങ്ങളെ വിലക്കുമെന്ന് കേന്ദ്രസർക്കാർ\nമറക്കില്ല കേരളവും മലയാളിയും UAEയെ; 700 കോടിയുടെ കൈത്താങ്ങ്\nഇടമുളയ്ക്കൽ ബാങ്ക് കൊള്ള ; പുറത്ത് വന്നത് മഞ്ഞ് മലയുടെ അഗ്രം മാത്രമോ?\nCPI യിലെ ഗ്രൂപ്പ് പോരിൽ ഉരുണ്ടത് തോമസ്ചാണ്ടിയുടെ തല; കാനം ലക്ഷ്യമിടുന്നത് ഇസ്മയിലിനെ\nസംസ്ഥാനത്ത് കൊള്ളപ്പലിശക്കാരുടെ വിളയാട്ടം\nക്ഷീരവികസന വകുപ്പ് അഴിമതിക്കാരുടെ പാലാഴി. പാവം വകുപ്പ് മന്ത്രി ഒന്നും അറിയുന്നില്ല.\nകുബേര നിലച്ചതോടെ കൊള്ളപ്പലിശക്കാരുടെ നാടായി കേരളം\nഏഷ്യാനെറ്റിനെതിരെ വ്യാജപ്രചരണം ; പിന്നിൽ ഗൂഢാലോചന\nവീണ്ടും വിവാദ പ്രസ്താവന നടത്തി ഫിലിപ്പൈന് പ്രസിഡന്‍റ് റോഡ്രിഗോ രംഗത്ത്\nദുബായിൽ ബസ് അപകടം : ഏഴ് മരണം\nCopyright © 2017 Thaniniram Pvt. Ltd.


തൃശൂരിൽ ജ്വല്ലറിയുടെ ഭിത്തി തുരന്ന് കവര്‍ച്ച; നഷ്ടമായത് ഒന്നേമുക്കാല് കോടിയുടെ സ്വര്‍ണ്ണം\nമൂന്നുപീടിക തെക്ക് ഭാഗത്ത് പ്രവർത്തിക്കുന്ന ഗോൾഡ് ഹാർട്ട് ജ്വല്ലറിയിലാണ് മോഷണം നടന്നത്.\nPublished on : 21 Aug, 2020 , 7:37 am\nതൃശൂർ:കയ്പമംഗലം മൂന്നുപീടികയിൽ ജ്വല്ലറിയിൽ വൻ കവർച്ച. ജ്വല്ലറിയുടെ ഭിത്തി തുരന്ന് ലോക്കറിൽ സൂക്ഷിച്ചിരുന്ന മൂന്നര കിലോ സ്വർണാഭരണങ്ങൾ കവർന്നു. മൂന്നുപീടിക തെക്ക് ഭാഗത്ത് പ്രവർത്തിക്കുന്ന ഗോൾഡ് ഹാർട്ട് ജ്വല്ലറിയിലാണ് മോഷണം നടന്നത്. രാവിലെ 10 മണിയോടെ ജ്വല്ലറി തുറക്കാനെത്തിയ ഉടമ സലിമാണ് മോഷണം വിവരം ആദ്യം അറിയുന്നത്.\nജ്വല്ലറിയുടെ ഒരു വശത്തെ ഭിത്തി തുരന്നാണ് മോഷ്ടാക്കൾ അകത്ത് കടന്നിട്ടുള്ളത്. ജ്വല്ലറിക്കകത്ത് ലോക്കറിൽ സൂക്ഷിച്ചിരുന്ന സ്വർണമാണ് നഷ്ടപ്പെട്ടിട്ടുള്ളത്. ജ്വല്ലറി ഉടമ സലിമും, ഒരു ജീവനക്കാരനും മാത്രമാണ് കടയിലുണ്ടാകാറുള്ളത്.\nഇന്നലെ രാത്രി9മണിക്ക് ജ്വല്ലറി പൂട്ടി ഇരുവരും പോയിരുന്നു.മോഷണം നടത്തിയതിന് ശേഷം തെളിവുകൾ നശിപ്പിക്കുന്നതിനായി മോഷ്ടാക്കള് ജ്വല്ലറിക്കകത്ത് മുളക് പൊടി വിതറിയിട്ടുണ്ട്. ഏകദേശം രണ്ടടിയോളം വലുപ്പത്തിലാണ് ഭിത്തി തുരന്നിരിക്കുന്നത്. ഇരിങ്ങാലക്കുട ഡിവൈഎസ്പി ഫേമസ് വർഗീസിന്റെ നേതൃത്വത്തിലുള്ള പോലീസ് സ്ഥലത്തെത്തി അന്വേഷണം ആരംഭിച്ചു.


ശ്രീനാരായണഗുരുവിന്റെ ആത്മോപദേശശതകം എന്ന കൃതിയിലെ 97-ാം ശ്ലോകത്തിൽ അനുഭവിയാതറിവീല എന്ന വചനം അക്ഷരംപ്രതി ശരിയാണെന്ന് എസ്.ഭാസുരചന്ദ്രന്റെ നിശ്ശബ്ദം എന്ന പുതിയ നോവൽ വായിച്ചപ്പോൾ അനുഭവിച്ചു. ചില രചനകൾ വായിച്ചതും, ചുരുക്കം ചില പ്രസംഗങ്ങൾ കേട്ടതും, ഒന്നു രണ്ടാവൃത്തി നേരിൽ കണ്ടതുമൊഴിച്ചാൽ എനിക്ക് നോവലിസ്റ്റുമായി അമിതപരിചയമോ, അടുപ്പമോ അവകാശപ്പെടാനില്ല. എങ്കിലും അന്തർമുഖനും ഒതുങ്ങിയ പ്രകൃതത്തിന്റെ ഉടമയുമായ ഭാസുരചന്ദ്രന്റെ ഒരു എതിർവ്യക്തിത്വം നോവലിൽ ഉടനീളം കാണാം. വിശദാംശങ്ങളുടെ നിശ്ശബ്ദത അനുഭവിക്കുന്ന നോവലാണ് നിശ്ശബ്ദം.\nഒരു പുസ്തകം കിട്ടിയാൽ ഒറ്റയിരിപ്പിന് വായിച്ച് തീർക്കുന്ന എന്റെ ശീലത്തെ മാറ്റിയ കൃതിയാണ് നിശ്ശബ്ദം. ഈ നോവലിൽ വായന പ്രശ്നമാകുന്നു എന്നല്ല അതിനർത്ഥം. നിശ്ശബ്ദം നിങ്ങളിൽ നിന്ന് വായനയുടെ ഒരു താളം ആവശ്യപ്പെടുന്നു. ശബ്ദത്തിന് പിന്നാലെ ഔദ്യോഗികമായി അലയുന്ന നായകൻ. അയാൾ ആകാശവാണി ശബ്ദലേഖകനാണ്. തന്റെയീ പര്യടനത്തിനിടയിൽ വായനക്കാരനെ സത്യത്തിന്റെയും മിഥ്യയുടെയും ലോകത്തേക്ക് നിമിഷനേരംകൊണ്ട് എത്തിക്കുകയും പിൻവാങ്ങുകയും ചെയ്യുന്നത് കാണാം. രണ്ട് പേജിൽ പറയാവുന്ന സംഭവങ്ങൾ രണ്ട് വാചകങ്ങളിൽ ഒതുക്കുന്നത് കാണുമ്പോൾ മഞ്ഞുതുള്ളിയിൽ വർണരാജി വിരിയുന്നതുപോലെ തോന്നും. ഓരോ അധ്യായവും വായിച്ചു കഴിയുമ്പോൾ, അന്തർസംഘർഷങ്ങളിലൂടെ മനസ്സ് മദിക്കുമ്പോൾ, അപ്രതീക്ഷിതങ്ങളായ ട്വിസ്റ്റുകൾ സംഭവിക്കുന്നു. കലയുടെ ധർമ്മം എന്ന പാഠത്തിൽ പത്താംതരത്തിലെ മലയാളപുസ്തകത്തിൽ അസ്വാഭാവികതയിൽ സംഭാവികത തീർക്കുകയാണ് കലയുടെ ധർമ്മം എന്ന് പഠിച്ചതു ഓർമ്മ വരുന്നു. ഇവിടെ അസ്വാഭാവികതമായ പല സംഭവങ്ങളും ആവിഷ്കരണത്തിന്റെ പുതുമകൊണ്ട് സ്വാഭാവികമായി ഭവിക്കുന്നു. ഒരു റിയലിസ്റ്റിക് നോവലല്ല നിശ്ശബ്ദം. അതു മനുഷ്യമനസ്സിന്റെ ഗഹനതീരമാണ്. നിശ്ശബ്ദം മനഃശാസ്ത്രവിദ്യാർത്ഥികളും അധ്യാപകരും പല പ്രാവശ്യം വായിക്കേണ്ടതും പഠിക്കേണ്ടതും ചർച്ചയ്ക്ക് വിധേയമാക്കേണ്ടതുമാണ്. മനസ്സിൽ ആഗ്രഹിക്കുന്നത് കാണുകയും യാഥാർത്ഥ്യം മറ്റൊന്നായി അനുഭവിക്കുകയും ചെയ്യുന്ന അവസ്ഥ. അതിനിടയിലൂടെ കഥയിലെ ആകാംക്ഷ നിലനിറുത്തുന്ന ആഖ്യാനചാതുരി.\nആകാശവാണി നിലയവും നാടകസംപ്രേക്ഷണവും കലാകാരന്മാരുടെ വ്യക്തിജീവിതവുമൊക്കെ ആവിഷ്കരിക്കുമ്പോൾ മലയാളി ശ്രവ്യമാധ്യമത്തെ ആശ്രയിച്ചിരുന്ന ഒരു കാലഘട്ടം നോവലിൽ തെളിയുന്നു. പലരും പുഴയെത്തേടി അലയുമ്പോൾ ഇവിടെ കുഗ്രാമങ്ങളെ കുളിരണിയിച്ചിരുന്ന തോട് ഒരു കഥാപാത്രമാകുന്നു. തോടിന്റെ സാന്നിദ്ധ്യം കൃതിയിലുടനീളം നാട്ടുമ്പുറത്തുകാരന്റെ ഉച്ഛ്വാസവായുപോലെയാകുന്നു. ചരിത്രത്തിനേക്കാൾ ഒഴുക്ക് ജലത്തിനുണ്ടായിരുന്നു. ആഴവും എന്ന ഒറ്റ വാചകം മതി തോട് നോവലിസ്റ്റിൻ എത്രമാത്രം സ്വാധീനിച്ചിരിക്കുന്നു എന്നറിയാൻ. ഐതിഹാസിക കലാകാരന്മാരുടെ നാടായ ചിറയിൻകീഴിലെ ഒരു തോടിന്റെ കരയിൽ ജനിച്ചുവളർന്നയാളാണ് ഭാസുരചന്ദ്രൻ എന്ന് ഞാൻ പിന്നീട് മനസ്സിലാക്കി. അതൊരു പാവം തോടായിരുന്നിരിക്കും. ഇത് അങ്ങനെയല്ല. സ്കൂൾവാൻ മറിഞ്ഞുണ്ടായ ഒന്നിലേറെ കുട്ടികളുടെ മരണഓർമകളുമായി ഒഴുകുന്ന തിരുവന്തപുരം നഗരപ്രാന്തത്തിലെ പാർവതിപുത്തനാറാണ് നിശ്ശബ്ദത്തിലെ നായിക. ആ തോടിന്റെ കരയിൽ ശബ്ദലേഖകൻ വാടകയ്ക്ക് താമസിക്കാനെത്തുന്നു. ആദ്യമൊക്കെ കഥയുടെ സാക്ഷിയും ശബ്ദലേഖകനും ആവുന്നു. പിന്നെപ്പിന്നെ കഥയിലെ ഒരു കഥാപാത്രമാവുന്നു. ഒടുവിൽ കേന്ദ്രകഥാപാത്രം തന്നെയാവുന്നു. ആ വളർച്ചയാണ് നിശ്ശബ്ദത്തിന്റെ ആന്തരികശിൽപം. നിങ്ങളെന്നെ മനുഷ്യനാക്കിയില്ല എന്ന നാടകത്തിന്റെ പേരിൽ തന്നെ ചില ഒളിയമ്പുകളുണ്ട്. നമ്മൾ കൊയ്യും വയലെല്ലാം നമ്മുടേതാകും പൈങ്കിളിയേ എന്ന് പാടി വളർന്ന പ്രസ്ഥാനത്തിന് വയലിനെയും പൈങ്കിളിയെയും പോലും സംരക്ഷിക്കുവാൻ കഴിഞ്ഞില്ല എന്ന യാഥാർത്ഥ്യമല്ലേ നാടകത്തിന്റെ പേര് എന്ന സംശയം സ്വാഭാവികം. നാടകത്തിനായി ജീവിതം സമർപ്പിച്ച ചില ശുദ്ധകലാകാരന്മാരുടെ ജീവിതം നോവലിൽ ജീവിക്കുന്ന യാഥാർത്ഥ്യങ്ങളാകുന്നു. ഈ നാടകത്തിന്റെ റിഹേഴ്സലിനിടയിലാണ് കഥയെ മാറ്റി മറിക്കുംവിധം ചോരചൊരിച്ചിലുണ്ടാകുന്നത് അവിടം മുതൽ സെയിലൻസ് വയലൻസാകുന്നു.\nഇന്ന് ചാനലുകളിലെ സിനിമാതാരങ്ങളുടെ സാന്നിദ്ധ്യം പോലെയായിരുന്നു. അന്നൊക്കെ ആകാശവാണിയിലൂടെ ശബ്ദം കൊണ്ട് താരങ്ങൾ ജനങ്ങളുമായി സംവദിച്ചിരുന്നത്. നടൻ സത്യന്റെ വരവ് കൃതി ആ കാലവുമായി ചേർന്നു നടക്കുന്ന പ്രതീതി സൃഷ്ടിച്ചു. ആകാശവാണിയിൽ റേഡിയോ നാടകത്തിലെ കഥാപാത്രത്തെ അവതരിപ്പിക്കാനെത്തുന്ന സത്യൻ പിന്നീട്, ഈ നോവലിലെ ഒരു കഥാപാത്രത്തെ അവതരിപ്പിക്കുന്നതാണ് നാം കാണുന്നത്. അതും മരിച്ചതിനു ശേഷം. ഒരേ സമയം നടനും കഥാപാത്രവും ഗോസ്റ്റും ആയി പ്രത്യക്ഷപ്പെടുകയാണ് സത്യൻ. ആ ക്രാഫ്റ്റ് അചുംബിതമാണ്.\nയക്ഷിയുടെ സാന്നിദ്ധ്യമോ സാമീപ്യമോ നമ്മുടെ ധാരാളം നോവലുകളിലും സിനിമകളിലും ഉണ്ട്. പാല പൂക്കുന്ന പൗർണമിരാവുകളിൽ വെള്ള വസ്ത്രം ധരിച്ച് നിഴലായ് ഒഴുകി ഒഴുകി വരുന്ന യക്ഷി വായനക്കാർക്ക് ചിരപരിചിതം. എന്നാൽ നിശ്ശബ്ദത്തിലെ യക്ഷി അംഗപ്രത്യംഗ വർണനകളിലൂടെയോ ആകാരസൗന്ദര്യത്തിലൂടെയോ ആവിഷ്കരിക്കപ്പെടുന്നില്ല. ശബ്ദം കൊണ്ടും ഗന്ധംകൊണ്ടും പാചകം കൊണ്ടും നിറസാന്നിദ്ധ്യമാകുന്നു. രാത്രിയല്ല, പകൽ നേരത്തു വരുന്ന യക്ഷി. ഒന്നാന്തരം പാചകക്കാരിയായ യക്ഷി. തീർന്നില്ല, തെരുവിൽ പ്രസവിക്കുന്ന യക്ഷി. നോക്കുക, നോവലിസ്റ്റ് പന്തും കൊണ്ട് ഗോൾ പോസ്റ്റിലേക്ക് പായുന്നത്. പലപ്പോഴും കഥാപാത്രങ്ങൾക്ക് എന്തു സംഭവിക്കുമെന്ന വായനക്കാരന്റെ മുൻവിധിയെ എല്ലാ അർത്ഥത്തിലും എഴുത്തുകാരൻ തകിടം മറിച്ചുകളയുന്നു. ഇവിടെ നോവൽ ആശ്ചര്യവും അത്ഭുതവുമാകുന്നു. മലയാള നോവലിൽ ആദ്യമായാണ് ഇങ്ങനെ ഒരനുഭവം.\nഅഞ്ചാം അധ്യായമായ നിശ്ചലം ആരംഭിക്കുന്നതിങ്ങനെ:\nഞാനിവിടെ ഈ കഥ എഴുത്തിലെ പ്രധാനപ്പെട്ട ഒരു കാര്യം പറയുകയാണ്. എന്റെ പരിമിതിയാവാം. സാഹിത്യ ബാധ്യതകളൊന്നുമില്ലാതെ കഥയെഴുതാൻ വേണ്ടിയല്ലാതെ, കുറിച്ചു പോവുകയാണല്ലോ,ഞാനീ വാക്കുകൾ. മനസ്സിന്റെ ഒഴുക്കിനെ കഴിയുന്നത്ര അതേപടി പിന്തുടരാനാണ് ശ്രമം. ഞാൻ വരച്ചിടുന്നവരിൽ ഒരാൾപോലും വെറും കഥാപാത്രങ്ങളല്ല, ജീവിച്ചിരിക്കുന്നവരാണ്. ശരിയായ പേരുകൾ പോലുമാണ് ഡ്രാഫ്റ്റിൽ കുറിച്ചിരുന്നത്. പിന്നീടതു മാറ്റുകയായിരുന്നു. ഞാനല്ല വേറൊരാൾ. അതിനെപ്പറ്റി പിന്നീട് പറയാം.\nനിശ്ശബ്ദത്തിലെ കഥാപാത്രങ്ങൾ സംഭവങ്ങളിലൂടെ മത്സരിച്ച് ഓടുമ്പോൾ എഴുത്തുകാരൻ ഒരു നിമിഷം മാറി നിന്ന് ഒരൽപം ആത്മഗതം നടത്തുന്നു. അതിലുമുണ്ട് ഒരു ആകാംഷ. ഇവിടെയാണ് നിശ്ശബ്ദം ശബ്ദമയമാകുന്നത്.\nമഴയുടെ നോവലാണ് നിശ്ശബ്ദം. ചിലപ്പോൾ കനത്തും ചിലപ്പോൾ നേർത്തും മഴ പെയ്തുകൊണ്ടേയിരിക്കുന്നു. കഥാപാത്രങ്ങളുടെ ആന്തരികസംഘർഷത്തിന് അനുസരിച്ച് മഴയ്ക്ക് ഭേദഭാവങ്ങൾ സംഭവിക്കുന്നു. എന്നാൽ സ്വപ്നാടനമഴ എന്ന അധ്യായത്തിലേക്ക് വരുമ്പോൾ സത്യവും മിഥ്യയും മഴയിൽ കുതിർന്ന് സംഭ്രമജനകമായ അന്തരീക്ഷമാണ് തീർക്കുന്നത്. മരണത്തിന്റെ വേലിക്കകത്ത് രോഗത്തിന്റെ വസന്തം സംഭവിച്ചു എന്ന വരികൾ എഴുതാൻ കാമ്പുള്ള നോവലിസ്റ്റ് മലയാളത്തിൽ എസ്.ഭാസുരചന്ദ്രൻ മാത്രമാണെന്ന് നോവൽ മൂന്നാം തവണ വായിച്ചപ്പോൾ ഞാനുറപ്പിച്ചു. കഥാസന്ദർഭങ്ങൾ വലിയ ഭാഷാമുഹൂർത്തങ്ങൾ കൂടിയാകുന്നു.\nമുഹൂർത്തങ്ങൾ എന്ന പേരിൽ ഒരദ്ധ്യായം തന്നെയുണ്ട്. അതിൽ പറയുന്നു: ജീവനുള്ള മനുഷ്യർ കടന്നുപോകുന്നു. ജീവനില്ലാത്ത വസ്തുക്കൾ തടരുന്നു. വേറൊരിടത്ത് ജന്മാന്തരമാതാവാണ് ഞാൻ. യുഗാതീത പുത്രനാണ് നീ. ഈ വാചകങ്ങൾ മാത്രം മതി നിശ്ശബ്ദത്തിലെ ഭാഷാസ്വരൂപം വ്യക്തമാക്കാൻ.\nനോവലിസ്റ്റിന്റെ രാത്രിയാത്രിയല്ല എന്ന കഥാസമാഹാരത്തിന്റെ പേര് തിരുത്തി രാത്രിയാത്രയുണ്ട് എന്ന ശീർഷകമിട്ട അധ്യായം ആരംഭിക്കുന്നത് കഥ പറഞ്ഞുകൊണ്ടാണ് അവസാനിക്കുന്നത്. കട്ട് ഇറ്റ് എന്ന ചലച്ചിത്രസംവിധായകന്റെ ആജ്ഞയിലും. സംഭവങ്ങൾ അവതരിപ്പിക്കുന്നതിന്റെ ക്രാഫ്റ്റ് വലിയ ആശ്ചര്യമുണർത്തും. ഒരുഘട്ടം കഴിഞ്ഞ് നോവലിന്റെ കഥ വികസിക്കുന്നത് അത് ഒരു സിനിമയായി ഷൂട്ട് ചെയ്യുന്ന രൂപത്തിലാണ്. ആ സിനിമയാകട്ടെ മുടങ്ങിപ്പോവുകയും ചെയ്യുന്നു.\nനോവൽ പുതിയ ഭാഷാരൂപങ്ങളുടെ രാസശാലയാകുന്ന ഒരനുഭവം ഈ നോവൽ നമുക്ക് നൽകുന്നു. പകൽപ്പാതിര അധ്യായശീർഷകം കാണുക. ഭാർഗവീനിലയം എന്ന ശീർഷകത്തിൽ വരുന്ന അധ്യായത്തിൽ ചിന്തയുടെ ഒരു വിസ്ഫോടനമുണ്ട്. ഭാർഗവിയേക്കാൾ വലിയ ഗോസ്റ്റ് ആ കഥയിലെ എഴുത്തുകാരനാണ് എന്നതാണ് അത്. അയാൾ എവിടെ നിന്നു വരുന്നു? പേരെന്ത്? ഒന്നും ബഷീർ പറയുന്നില്ല. രണ്ടു ഗോസ്റ്റുകൾ തമ്മിലുള്ള കമ്മ്യൂണിക്കേഷനാണ് വിശ്വവിഖ്യാതമായ ഭാർഗവീനിലയത്തിന്റെ കാതൽ എന്നു വായിക്കുമ്പോൾ ആ വ്യഖ്യാനത്തിൽ അതു വീണ്ടും സിനിമയായി കാണാനാണ് വായനക്കാർ തീവ്രമായി ആഗ്രഹിക്കുക.\n160 പേജുള്ള നോവൽ വായിച്ചു തീരുമ്പോൾ 1600 പേജുകൾ വായിച്ചുതീർത്ത പ്രതീതി. കഥാപാത്രങ്ങളുടെ പൂർണത, ഓരോരുത്തരുടെയും വ്യത്യസ്തമായ ജീവിതം, കാലികവിഷയങ്ങളുടെ ഉന്മീലനം തുടങ്ങിയവയാൽ സമ്പുഷ്ടമാണ് ഓരോ അധ്യായവും. നിശ്ശബ്ദം വായിച്ചുതീർത്തുകഴിഞ്ഞ് ഏകദേശം പത്ത് മിനിറ്റ് ഞാൻ നിശ്ശബ്ദനായി നിശ്ചലനായി ഇരുന്നുപോയി. ആത്മസംഘർഷം അനുഭവിക്കാതെ ഈ നോവലിന്റെ വായന പൂർണമാകുന്നില്ല. ഇത്രയും ട്രാജഡി അനുഭവിപ്പിക്കുന്ന വേറൊരു നോവൽ മലയാളത്തിൽ ഉണ്ടെന്ന് തോന്നുന്നില്ല. പുരുഷകുലത്തിൽപ്പെട്ട ആ കാവ്യാത്മകതയും അപൂർവാനുഭവമാണ്. സാധാരണ ഗദ്യത്തിലെ കാവ്യാത്മകത എന്നുപറയുന്നത് ഗദ്യം പെൺവേഷം കെട്ടുന്നതിനെയാണല്ലോ. ഇവിടെ മറിച്ചാണ്. ഒരു തരം മാസ്ക്കുലൈൻ ലിറിസിസം എന്ന് പറയാം. ഒരുദാഹരണം: അഗ്നിസാക്ഷിയായി ഒന്നാകാത്തവർ അഗ്നിയാൽ ചുഴപ്പെട്ടു ഒന്നായി. ഒരൊറ്റ ദേഹമായി.\nബർട്രാൻഡ് റസ്സലാണെന്ന് തോന്നുന്നു. ഒരിക്കൽ പറഞ്ഞു: വായിക്കാൻ കൊള്ളാമെങ്കിൽ വില കൊടുത്തു വാങ്ങാനും കൊള്ളാം എന്ന് എസ്.ഭാസുരചന്ദ്രന്റെ നിശബ്ദം എന്ന നോവൽ ധൈര്യമായി വിലകൊടുത്തു വാങ്ങി വായിക്കാം. നിങ്ങൾക്ക് വിലമതിക്കാനാവാത്ത അനുഭവം ലഭിക്കും എന്ന് തീർച്ച.\n12 chempazhanthiddevarajan\nLabels: 12 chempazhanthiddevarajan


ഒരേയൊരു ഫെഡറര് | Sports | Deshabhimani | Monday Jul 17, 2017\nHome»Sports ഒരേയൊരു ഫെഡറര്\nവിംബിള്‍ഡണ് > പുല്‍ക്കോര്‍ട്ടില് ഫെഡറര് വീണ്ടും ചരിത്രംകുറിച്ചു. മാരിന് സിലിച്ചിനെ നേരിട്ടുള്ള സെറ്റുകള്‍ക്ക് (6-3, 6-1, 6-4) തോല്‍പ്പിച്ച് വിംബിള്‍ഡണില് എട്ടാം കിരീടമെന്ന നേട്ടത്തില് ഈ സ്വിസ്ചാമ്പ്യന് എത്തി. ടെന്നീസിലെ ഇതിഹാസങ്ങളായ വില്യം റെന്‍ഷോയും പീറ്റ് സാംപ്രസും ഇനി ഫെഡറര്‍ക്കു താഴെ മാത്രം. ഒരു നൂറ്റാണ്ടിനുമുമ്പ് റെന്‍ഷോയും ഈ നൂറ്റാണ്ടിന്റെ തുടക്കത്തില് സാംപ്രസും നേടിയ ഏഴു വിംബിള്‍ഡണ് കിരീടങ്ങളുടെ റെക്കോഡും ഇനി റോജര് ഫെഡറര് എന്ന പേരിനുശേഷം മാത്രം. പുല്‍ക്കോര്‍ട്ടില് ഇനി ഫെഡററുടെ തോളൊപ്പമെത്താന് മറ്റൊരു താരോദയംതന്നെ വേണം.\nഗ്രാന്‍ഡ്സ്ളാം കിരീടങ്ങളുടെ എണ്ണത്തിലും ഫെഡറര് അനിഷേധ്യമായി മുന്നിലാണ്. 19 കിരീടമായി ഈ മുപ്പത്തഞ്ചുകാരന്.\nഅത്ഭുതങ്ങളൊന്നുമുണ്ടായില്ല. മാരിന് സിലിച്ചെന്ന ക്രൊയേഷ്യക്കാരന് ഫെഡററുടെ മികവിനുമുന്നില് അടിയറവുപറഞ്ഞു. ആദ്യസെറ്റില് ആദ്യ രണ്ടു പോയിന്റുകളില് മാത്രമായിരുന്നു ഒപ്പത്തിനൊപ്പം പോരാട്ടം. പിന്നെ സിലിച്ചിന്റെ സെര്‍വ് ഭേദിച്ച് ഫെഡറര് കുതിച്ചു. ആ പ്രഭാവത്തില് സിലിച്ചിന് തൊട്ടതെല്ലാം പിഴച്ചു. സെമിയില്‍വരെ പുറത്തെടുത്ത മികവെല്ലാം അതില് ഒലിച്ചുപോയി. പിഴവുകള്‍ക്കു പിറകേ പിഴവുകള് സിലിച്ചിനെ ഓരോ സെര്‍വിലും പിറകോട്ടുകൊണ്ടുപോയി. ഫെഡറര് കിരീടത്തോടടുക്കുകയും ചെയ്തു.\nരണ്ടാംസെറ്റിലാണ് ഫെഡററുടെ മികവ് അതിന്റെ ഉച്ചത്തിലെത്തിയത്്. എയ്സുകള്‍കൊണ്ട് സിലിച്ചിനെ വലച്ചു ഫെഡറര്. ഏറ്റവും എളുപ്പമായ റിട്ടേണുകള്‍പോലും നെറ്റില് അവസാനിച്ചതോടെ സിലിച്ചിന്റെ ആത്മവിശ്വാസം ചോര്‍ന്നു. അവസാന സെറ്റില് ഒരു ബ്രേക്ക് നേടിയെങ്കിലും ഫെഡറര് അജയ്യനായി തുടര്‍ന്നു. Tags : roger federe\nഫെഡറര് ടെന്നീസ് കോര്‍ട്ടിലെ ഗാന്ധി\nഫെഡറര്, പുല്‍ക്കോര്‍ട്ടിലെ കാവ്യസൌന്ദര്യം\nതിരിച്ചടിച്ചത് കാലിനേറ്റ പൊള്ളല്- സിലിച്ച്\nവിംബിള്‍ഡണ് ഡബിള്‍സ്: മകറോവ-വെസ്നിന, കുബോട്ട്-മെലോ ചാമ്പ്യന്‍മാര്\nചരിത്രം കുറിച്ച് റോജര് ഫെഡറര്; വിംബിള്‍ഡണില് എട്ടാം കിരീടം\nഫെഡറര്, യൊകോവിച്ച് പ്രീക്വാര്‍ട്ടറില്


ഏഷ്യൻ കപ്പ് ഫുട്ബോളിന് നാളെ പന്തുരുളും; ഇന്ത്യയുടെ ആദ്യ മത്സരം ഞായറാഴ്ച\nJanam TV Web Desk Jan 4, 2019, 11:31 pm IST\nദുബായ്: ഏഷ്യൻ കപ്പ് ഫുട്‍ബോളിന് ശനിയാഴ്ച്ച യുഎഇയിൽ തുടക്കമാവും. ഫെബ്രവരി ആദ്യ വാരം വരെ നീണ്ട് നിക്കുന്ന ടൂർണമെന്റിലെ ആദ്യ മത്സരം യുഎഇയും ബഹ്‌റൈനും തമ്മിലാണ്. അബുദാബി സായിദ് സ്പോർട്സ് സിറ്റി സ്റ്റേഡിയത്തിലാണ് മത്സരം നടക്കുക. 24 ടീമുകളാണ് ടൂർണ്ണമെന്റിൽ മത്സരിക്കുന്നത്.\nനാല് ടീമുകൾ വീതമുള്ള ആറ് ഗ്രൂപ്പുകളിലായാണ് മത്സരങ്ങൾ നടക്കുക. ഓരോ ഗ്രൂപ്പിലെയും ഒന്നും രണ്ടും സ്ഥാനങ്ങളിൽ വരുന്നവരും മികച്ച പ്രകടനം കാഴ്ച്ചവെക്കുന്ന നാല് മൂന്നാം സ്ഥാനക്കാരുമാണ് പ്രീ ക്വാർട്ടർ യോഗ്യത നേടുക.\nഞായറാഴ്ച്ചയാണ് ഇന്ത്യയുടെ ആദ്യ മത്സരം. പ്രാദേശിക സമയം വൈകിട്ട് അഞ്ചരക്ക് നടക്കുന്ന മത്സരത്തിൽ തായ്‌ലൻഡ് ആണ് ഇന്ത്യയുടെ എതിരാളികൾ. സുനിൽ ഛേത്രിയുടെ നേതൃത്വത്തിലിറങ്ങുന്ന ടീമിൽ ബ്ലാസ്റ്റേഴ്സ് താരങ്ങളായ സന്ദേശ് ജിങ്കാനും അനസ് എടത്തൊടികയുമുണ്ട് ഇവർക്ക പുറമെ, മലയാളി താരം ആഷിഖും ടീമിലുണ്ട്.\nതായ്‌ലൻഡുമായുള്ള മത്സരത്തിന് ശേഷം ഗ്രൂപ്പ് എയിൽ യുഎഇ, ബഹ്‌റൈൻ എന്നീ ടീമുകളുമായും ഇന്ത്യ ഏറ്റുമുട്ടും. ജനുവരി 10, 14 തീയതികളിലാണ് ഇന്ത്യയുടെ മത്സരങ്ങൾ.


ചെപ്പോക്കിലെ ‘അശ്വമേധ’ത്തിന് കൈയടിച്ച് ഐസിസിയും – Malayalam Varthakal\nതന്നെ അഭിനന്ദിച്ച എല്ലാവർക്കും അശ്വിൻ നന്ദി രേഖപ്പെടുത്തി\nഇന്ത്യ-ഇംഗ്ലണ്ട് ടെസ്റ്റ് പരമ്പരയിലെ രണ്ടാം മത്സരത്തിൽ എല്ലാവരുടെയും ശ്രദ്ധാകേന്ദ്രം രവിചന്ദ്രൻ അശ്വിൻ ആയിരുന്നു. ഇന്ത്യ 317 റൺസിന്റെ കൂറ്റൻ വിജയം സ്വന്തമാക്കിയതിൽ അശ്വിന്റെ പങ്ക് വളരെ വലുതാണ്. രണ്ടാം ഇന്നിങ്സിൽ കിടിലൻ ഒരു സെഞ്ചുറിയും രണ്ട് ഇന്നിങ്സുകളിൽ നിന്നുമായി എട്ട് വിക്കറ്റും സ്വന്തമാക്കിയ അശ്വിനാണ് മത്സരത്തിലെ താരം.\nഇന്ത്യയിലെ ക്രിക്കറ്റ് ആരാധകരും ഇന്ത്യയ്‌ക്കു പുറത്തുള്ളവരും അശ്വിന്റെ മികച്ച പ്രകടനത്തെ വാനോളം പുകഴ്‌ത്തുകയാണ്. ഇന്ത്യയിലെയും ഇംഗ്ലണ്ടിലെയും മികച്ച ബാറ്റ്‌സ്‌മാൻമാർ പോലും ചെപ്പോക്കിൽ നിരാശപ്പെടുത്തിയപ്പോൾ വളരെ കൂളായാണ് അശ്വിൻ സെഞ്ചുറി നേടിയതെന്ന് എല്ലാവരും അഭിപ്രായപ്പെടുന്നു. അശ്വിന്റെ മികച്ച പ്രകടനത്തിനു കെെയടിക്കുകയാണ് രാജ്യാന്തര ക്രിക്കറ്റ് കൗൺസിലും (ഐസിസി). ഇന്ത്യ ചെപ്പോക്കിൽ വിജയം നേടിയതിനു പിന്നാലെ ഐസിസിയുടെ ഔദ്യോഗിക പേജിലെ കവർചിത്രം അശ്വിന്റേതാക്കി. രണ്ടാം ഇന്നിങ്സിൽ സെഞ്ചുറി നേടിയ ശേഷം അശ്വിൻ ആഹ്ളാദപ്രകടനം നടത്തുന്ന ചിത്രമാണ് ഐസിസി തങ്ങളുടെ കവർചിത്രമാക്കിയിരിക്കുന്നത്.\nഅതേസമയം, തന്നെ അഭിനന്ദിച്ച എല്ലാവർക്കും അശ്വിൻ നന്ദി രേഖപ്പെടുത്തി. “കഴിഞ്ഞ ഏതാനും ദിവസങ്ങളായി എനിക്ക് ആശംസകൾ അറിയിക്കുന്ന എല്ലാവരോടും ഞാൻ കടപ്പെട്ടിരിക്കുന്നു. എനിക്കിപ്പോൾ എന്താണ് തോന്നുന്നതെന്ന് വിവരിക്കാൻ സാധിക്കുന്നില്ല. ചെപ്പോക്കിലെ എല്ലാ കാണികൾക്കും പ്രത്യേകം നന്ദി പറയുന്നു. ഒരു ഹീറോയെന്നവണ്ണം എനിക്ക് തോന്നി,” അശ്വിൻ പറഞ്ഞു.\nവളരെ അസാധാരണമായ ഒരു നേട്ടത്തിന്റെ തൊട്ടരികെ എത്തിയിട്ടും അത് സ്വന്തമാക്കാൻ സാധിക്കാതെ പോയ താരം കൂടിയാകുകയാണ് അശ്വിൻ. ചെപ്പോക്കിലെ രണ്ടാം ടെസ്റ്റിൽ രണ്ട് ഇന്നിങ്സുകളിൽ നിന്നായി അശ്വിൻ വീഴ്‌ത്തിയത് എട്ട് വിക്കറ്റുകളാണ്. ഇന്ത്യയ്ക്കായി രണ്ടാം ഇന്നിങ്സിൽ സെഞ്ചുറി നേടുകയും ചെയ്തു. ഒരു ടെസ്റ്റ് മത്സരത്തിൽ സെഞ്ചുറിയും പത്ത് വിക്കറ്റ് പ്രകടനവും സ്വന്തമാക്കുന്ന താരം എന്ന നേട്ടമാണ് അശ്വിന് സ്വന്തമാക്കാൻ സാധിക്കാതെ പോയത്. ഒന്നാം ഇന്നിങ്സിൽ അഞ്ചും രണ്ടാം ഇന്നിങ്സിൽ മൂന്നും വിക്കറ്റുകളാണ് അശ്വിൻ നേടിയത്. രണ്ടാം ഇന്നിങ്സിൽ അഞ്ച് വിക്കറ്റുകൾ നേടിയിരുന്നെങ്കിൽ അപൂർവ നേട്ടം കൈവരിക്കുന്ന ആദ്യ ഇന്ത്യൻ താരമെന്ന ബഹുമതി അശ്വിൻ സ്വന്തമാക്കുമായിരുന്നു.\nIndia vs england second test r ashwin icc\nTags: Ashwin ICCIndia vs England Testr ashwinആർ അശ്വിൻഇന്ത്യ ഇംഗ്ലണ്ട് രണ്ടാം ടെസ്റ്റ്ഐസിസി\nCovid-19: സ്ഥിതി ആശങ്കാജനകം, മൊത്തം സജീവ കേസുകളുടെ 72% കേരളത്തിലും മഹാരാഷ്ട്രയിലും\nKerala Nirmal Lottery NR-202 Result: നിർമൽ NR-202 ഭാഗ്യക്കുറി നറുക്കെടുപ്പ് ഇന്ന്


മുട്ടറോസ്റ്റ് മുന്നില് വന്നാല് പിന്നെന്ത് പിണക്കം? | Lunch Box Recipes\nമുട്ടറോസ്റ്റ് മുന്നില് വന്നാല് പിന്നെന്ത് പിണക്കം?\nNov 6, 2019, 12:03 PM IST\n# എഴുത്തും ചിത്രങ്ങളും: ഇഞ്ചിപ്പെണ്ണ്\nഎനിക്കു പത്തു വയസ്സുള്ളപ്പോഴാണ് കുടുംബത്തിലെ എല്ലാരും കൂടെ ഒരു ടൂര് പോകുന്നത്.. മലമ്പുഴ ഡാമിലേക്ക്.അന്നത് വല്യ കാര്യമാണ്. അച്ഛന്റെ ഏറ്റവും താഴെ ഉള്ള അനിയത്തിയുടെ കല്യാണം കഴിഞ്ഞ അതേ ആഴ്ച ആയിരുന്നു എന്നാണ് ഓര്‍മ്മ..ഇന്നത്തെ കല്യാണം പോലെ അല്ലല്ലോ അന്ന്. അതായത് ഈ ഫോണിലൂടെ ചരിത്രവും ഭൂതവും ഭാവിയും ഒക്കെ പറഞ്ഞു കല്യണം കഴിഞ്ഞു 'പിന്നെ എന്താ' എന്നു മാത്രം പറയുന്ന ആ പരിപാടി. അന്ന് ഫോണില്ല. അതുകൊണ്ടു ആ വര്‍ത്തമാനങ്ങളും ഇല്ല. അന്നത്തെ എല്ലാവരെയും പോലെ അമ്മായിയും മാമനും കല്യാണം കഴിഞ്ഞായിരിക്കും ഒന്നു മിണ്ടുന്നത്. അങ്ങനെയുള്ള ഒരു കല്യാണം ആയിട്ടുംകൂടിയാണ് ഞങ്ങളുടെ കുടുംബം കാടിളകിയതുപോലെ അവരുടെ കൂടെ ഹണിമൂണിന് പോയത്.. അവരുടെ ആ ഒരു അവസ്ഥ..ഒന്നു കൈപിടിച്ചു നടക്കാം എന്നു കരുതിയാല് പോലും.. എന്നെപ്പോലെ ഉള്ള കുട്ടിചെകുത്താന്‍ന്മാര് സമ്മതിക്കില്ല. പുതിയ മാമന്റെ കൈ പിടിച്ചു നടക്കുക എന്നത് ഒരു ഇതാണല്ലോ.. സത്യം പറഞ്ഞാല് അവര്‍ക്ക് നഷ്ടവും ബാക്കി എല്ലാവര്‍ക്കും നല്ല ലാഭവും ആയിരുന്നു. കാരണം ചിലവ് മുഴവന് എടുത്തത് പുതിയ മാമന് ആയിരുന്നു.അദ്ദേഹത്തിന്റെ തന്നെ പ്ലാന് ആയതുകൊണ്ട് ഒന്നും പറയാനും പറ്റില്ലല്ലോ.\nഞാന് പിന്നെ എവിടെ പോയാലും അമ്മയുടെ കൈയില് നിന്ന് രണ്ടടി കിട്ടി മോങ്ങിയിട്ടേ തിരിച്ചു വരൂ.. അതെന്താണ് എന്ന് അങ്ങനെ എന്നു ചോദിച്ചാല് സ്വഭാവഗുണം എന്നേ പറയേണ്ടു. പതിവുപോലെ മലമ്പുഴയിലും ആ ചടങ്ങിനു മുടക്കമുണ്ടായില്ല.ചേട്ടന്‍മാരുടെ കൂടെ മരത്തില് വലിഞ്ഞുകേറി ഒരുത്തന്റെ മുഖത്തു ചവിട്ടിയ നിസ്സാര കാര്യത്തിന് ആയിരുന്നു അന്നത്തെ ആചാരവെടി. അടി കിട്ടിയാല് പിന്നെ കരച്ചിലും മുഖം കേറ്റിപ്പിടുത്തവും ആണല്ലോ നമ്മുടെ പരിപാടി.പിന്നെ ഒറ്റയ്ക്ക് നടക്കുന്നു.. കളിയ്ക്കാന് വിളിക്കുമ്പോള് കൊഞ്ഞനം കുത്തുന്നു, കണ്മഷി മായ്ക്കുന്നു.. അങ്ങനെ എന്തെല്ലാം..\nഅങ്ങനെ ഉച്ചയ്ക്ക് ഭക്ഷണം കഴിക്കാന് ഒരു ഹോട്ടല് ആക്രമിച്ചു. ഞങ്ങളെ കണ്ടപാടെ ഉടമയുടെ മുഖത്തു നൂറു വാട്ട് ബള്‍ബ് തെളിഞ്ഞു കത്തി. ചിലര് ചോറ്, ചിലര് മസാല ദോശ. അച്ഛന് എന്തു വേണമെന്ന് ചോദിച്ചു. അപ്പോള് ഉത്തരം കൊടുക്കുന്നത് എന്റെ പ്രോട്ടോക്കോളിന് എതിരല്ലേ.. അച്ഛന് ഞങ്ങള്‍ക്ക് ഇടിയപ്പവും മുട്ട റോസ്റ്റും പറഞ്ഞു. ഞാന് പിണങ്ങിയതില് ഏറ്റവും സന്തോഷിച്ചിരിക്കുന്നത് എന്റെ അനിയനാണ്.എന്റേം കൂടെ അങ്ങു അകത്താക്കമല്ലോ.അതുകൊണ്ടു തന്നെ ഹോട്ടലില് കേറിയപ്പോള് മുതല് തുടങ്ങിയ ചിരി അവന്റെ മുഖത്ത് അപ്പോഴും ഉണ്ട്. സംഭവം വന്നു. ആദ്യമായി ആണ് മുട്ട റോസ്റ്റ് കഴിക്കുന്നതു. സവാള ഒക്കെ അങ്ങു അലിഞ്ഞു ചുക ചുകന്ന മൃദുവായ കറിയും അതില് തിളങ്ങി നില്‍ക്കുന്ന മുട്ടയും. പിന്നീട് എന്താ ഉണ്ടായത് എന്ന് പറയണ്ടല്ലോ.. കഴിച്ചു കൈ കഴുകുമ്പോള് എന്റെ അനിയന്..' ചേച്ചി പിണങ്ങുമ്പോ ഒന്നും തിന്നാറില്ലല്ലോ.. അയ്യേ ഇത് എന്തൂട്ട് പിണക്കാ'\nഅപ്പോള് ഇന്നത്തെ സ്പെഷ്യല് നല്ല മുട്ട റോസ്റ്റും, പെട്ടന്ന് ഉണ്ടാക്കാന് പറ്റുന്ന പപ്പട കറിയും ആവട്ടെ\n° ° ° ° ° °\nവെളുത്തുള്ളി. 10 അല്ലി\nവേപ്പില. ഒരു പിടി\nപച്ചമുളക്.2കീറിയത്.\nഇഞ്ചി. ഒരു ഇഞ്ച് കഷ്ണം\nപെരുംജീരകം. 1 സ്പൂണ്\nകുരുമുളകുപൊടി അര സ്പൂണ്\nതക്കാളി ( വലുത്) 1\nമഞ്ഞപൊടി. കാല് സ്പൂണ്\nമുളകുപൊടി. 1 സ്പൂണ്\nമല്ലിപ്പൊടി. അര സ്പൂണ്\nഗരംമസാല. അര സ്പൂണ്\nവെളിച്ചെണ്ണ, ഉപ്പ് ആവശ്യത്തിന്\nമുട്ട പുഴുങ്ങി തോട് കളഞ്ഞു വെയ്ക്കുക.\nചട്ടിയില് എണ്ണ ചൂടാക്കി ഇഞ്ചി വെളുത്തുള്ളി ചതച്ചു ചേര്‍ത്ത്, പച്ചമണം പോകുന്ന വരെ വാട്ടുക.\nഇതിലേക്ക് വേപ്പില,പച്ചമുളക് കീറിയതും ചേര്‍ക്കുക\nസവാള അരിഞ്ഞത്,ചേര്‍ത്ത്, നല്ല ബ്രൗണ് നിറമാകുന്ന വരെ വഴറ്റുക.\nഇതിലേക്ക് പെരുജീരകം പൊടിച്ചു ചേര്‍ത്ത് വഴറ്റുക\nപൊടികള് എല്ലാം ചേര്‍ത്ത് നന്നായി മൂപ്പിക്കുക\nതക്കാളി അരിഞ്ഞത് ചേര്‍ത്ത് കുറച്ചു നേരം അടച്ചു വെച്ച് വേവിക്കുക. എണ്ണ അരികില് തെളിഞ്ഞു വരുന്നത് കാണാം.\nഉപ്പു കുറവെങ്കില് അതു ചേര്‍ത്ത്, മുട്ട വരഞ്ഞതും, കുരുമുളകുപൊടിയും ചേര്‍ക്കുക.മുട്ടയില് മസാല നന്നായി പിടിക്കാനായി അല്പം വെള്ളം ചേര്‍ത്ത് അടച്ചു വെയ്ക്കാം.\nഗ്രേവി കുറുകി, നല്ല കട്ടിയായി വരുമ്പോ ഇറക്കാം.\nചെറിയ ഉള്ളി ഒരു പിടി\nഇഞ്ചി ഒരു കഷ്ണം\nമാങ്ങാ പകുതി(പുളി പോലെ)\nവേപ്പില ഒരു തണ്ട്\nനാളികേര പാല് ഒരു കപ്പ്\nമഞ്ഞപൊടി കാല് സ്പൂണ്\nമുളകുപൊടി 1 സ്പൂണ്\nമല്ലിപ്പൊടി അര സ്പൂണ്\nഉപ്പ്, വെളിച്ചെണ്ണ ആവശ്യത്തിന്\nപപ്പടം ചെറുതായി മുറിച്ചു വറുത്തു കോരി വെയ്ക്കുക.\nചട്ടിയില്, ഉള്ളി, ഇഞ്ചി, പച്ചമുളക്, വേപ്പില, തക്കാളി, മാങ്ങാ അരിഞ്ഞത് , മുളകുപൊടി, മഞ്ഞള്‍പൊടി, മല്ലിപ്പൊടി, പെരുംജീരകപൊടി, ഉപ്പു എന്നിവ നല്ലപോലെ തിരുമ്മിപ്പിടിപ്പിക്കുക.\nഇനി ഇതിലേക്ക് തേങ്ങാപ്പാല് ഒഴിച്ചു അടുപ്പത്ത് വെയ്ക്കുക. ഒന്നു തിളച്ചാല് തീ ചെറുതാക്കി വെയ്ക്കുക.\n10 മിനിറ്റിനു ശേഷം ഇറക്കാം. ഇനി ഇതില് കൊച്ചുള്ളി അരിഞ്ഞു മൂപ്പിച്ചു ചേര്‍ക്കുക.\nഇനി ഇതിലേക്ക് വറുത്ത പപ്പടം ചേര്‍ത്തു ഇളക്കി അടച്ചു വെയ്ക്കുക.\nപച്ചക്കറി ഇല്ലേല് പെട്ടന്ന് ഉണ്ടാക്കാം. നല്ല സ്വാദ് ആണ്.. മാങ്ങായ്ക്കു പകരം ഇരുമ്പന് പുളിയും സൂപ്പര് ആണ്\nContent Highlights: Lunch Box Recipe\nചിക്കൻ അച്ചിങ്ങാ തോരനും തക്കാളി പരിപ്പ് പച്ചടിയും; ലഞ്ച് ബോക്സ് കേമം\nവാഴക്ക പൊടിമാസും മത്തങ്ങ തക്കാളി കറിയും ഇത് തമിഴ്‌നാട് സ്റ്റൈല് ലഞ്ച് ബോക്‌സ്\nപൊതിച്ചോറുകളാണ് കരുതലിന്റെ ഈ ലഞ്ച് ബോക്സുകളിൽ\nജീര റൈസ് ഒപ്പം പനീര് കാപ്‌സിക്കം മസാല\nമാംഗോ റൈസും പൊട്ടറ്റോ ഗാര്‍ലിക് ഫ്രൈയും, കേമമാണീ കോംമ്പോ ലഞ്ച് ബോക്‌സ്\nവെണ്ടക്ക തീയലും പടവലം ഉണക്കച്ചെമ്മീന് തോരനും, ലഞ്ച് ബോക്‌സ് ഉഷാര്